vnews - Buffet ehgai hunna kaabo thaketheege therein enme rahkaatheri noon ehchakee kobaa?\nބުފޭއެއްގައި ހުންނަ ކާބޯތަކެތީގެ ތެރެއިން އެންމެ ރައްކާތެރި ނޫން އެއްޗަކީ ކޮބާ؟\nބުފޭއެއްގައި ތައްޔާރުކޮށްފައިވާ ކާބޯތަކެތި -- ފޮޓޯ: އޭއޯއެލް\nރެސްޓޯރެންޓް އަދި ކެފޭތަކުގައި މެންދުރާއި ރޭގަނޑުގެ ނާސްތާއަށް ތައްޔާރުކޮށްފައިވާ ބުފޭއަކީ ގިނަ ބައެއްގެ ޝައުގުވެރިކަން ހުއްޓޭ އެއްޗެކެވެ.\nމި ބުފޭތަކަކީ ގިނަ ވައްތަރުތަކުގެ ކާނާއަށް އިންސާފުކޮށްލުމަށް ލިބޭ ރަނގަޅު ފުރުސަތެކެވެ. ތަފާތު ވައްތަރުގެ ކުޅި އަދި ފޮނިކާތަކެއްޗެކެވެ. ސޫޕް އަދި ސެލެޑް އެވެ. އަދި ބައެއް ރެސްޓޯރެންޓުތަކުގައި ރޭގަނޑުގެ ނާސްތާއަށް ތައްޔާރުކޮށްފައިވާ ބުފޭއިން ފެންނަ އެއް ވައްތަރަކީ ސީފުޑް ނުވަތަ ކަނޑު މަހުގެ ބާވަތްތަކެވެ.\nމިއީ ދިވެހީންގެ ތެރެއިންވެސް ގިނަ ބަޔަކު ޝައުގުވެރިވާ އެއްޗެކެވެ. ނަމަވެސް ކަނޑު މަހުގެ ބާވަތްތައް ކެއުމުގެ ކުރިން ވިސްނަންޖެހޭ ބައިވަރު ކަންތައްތައް ހުރެ އެވެ. ސަބަބުތައް ބައިވަރެވެ. އެއް ސަބަބަކީ ކަނޑު މަހުގެ ބާވަތްތަކަކީ ތާޒާކޮށް ނޫނީ ކެއުމަށް ރަނގަޅު އެއްޗެއް ނޫނެވެ. އެހެންކަމުން ބުފޭއެއްގައި ތައްޔާރުކޮށްފައިވާ ކާބޯތަކެތީގެ ތެރެއިން ކެއުމަށް އެންމެ ރައްކާތެރި ނޫން އެއްޗަކީ ކޮބާތޯ މިއީ ބައެއް މީހުން އުފައްދާނެ ސުވާލެއް ކަމަށް ގަބޫލުކުރެވެ އެވެ.\nމަޝްހޫރު ސޯޝަލް ނެޓްވޯކިންގް ސައިޓް "ރެޑިޓް"ގެ "އާސްކް މީ އެނީތިން" ކިޔާ ސެޝަނެއްގައި ރެސްޓޯރެންޓް ހިންގާ ފަރާތަކުންވަނީ މި ސުވާލުގެ ޖަވާބު ދީފަ އެވެ. މި ސުވާލުގެ ޖަވާބަކީ ބުފޭއެއްގައި ތައްޔާރުކޮށްފައިވާ ކާބޯތަކެތީގެ ތެރެއިން އެންމެ ބޮޑު އިސްކަމެއް ދޭން ޖެހެނީ ސީފުޑްއަށް ކަމެވެ. އަދި ހާއްސަ ގޮތެއްގައި "ކްރެބް ފީޓް" ނުވަތަ ކަކުނި މަހަށެވެ. ބުފޭއެއްގައި ކަކުނި މަސް ހުރެއްޖެ ނަމަ އެތަކެތި ނުކެއުމަށް އެ ރެސްޓޯރެންޓް ހިންގާ ފަރާތުން ވަނީ އިލްތިމާސްކޮށްފަ އެވެ\nމިކަމުގެ ފަހަތުގައިވާ ސަބަބަކީ ކޮބައިތޯ އެވެ؟ އާންމު ގޮތެއްގައި ސީފުޑް ވިއްކާ މާރުކޭޓްތަކުގައި ވިއްކަން ހުންނަ ކަކުނި މަހަކީ ގިނަ ދުވަސްވެފައި ހުންނަ އެއްޗިއްސެވެ. ސަބަބަކީ ސީފުޑްގެ ބާވަތްތަކުގެ ތެރެއިން ކަކުނި މަހުގެ ކުރިން އެހެން ހުރިހާ ވައްތަރެއް ވިކި ހުސްވާތީ އެވެ. އަދި ކަކުނި މަހަކީ އެހާ ގިނައިން ގަންނަ އެއްޗަކަށް ނުވާތީ އެތަކެތި ގިނަ ދުވަސްތަކެއް ވަންދެން މާރުކޭޓުގައި ވިއްކަން ހުންނާތީ އެވެ. އަދި މިތަކެތި ގަންނަ ފަރާތްތަކުން މި ތަކެތި ރަނގަޅަށް ނުކައްކާ ވިއްކަން ނެރޭ ކަމަށްވެސް ރެސްޓޯރެންޓް ހިންގާ ފަރާތުން ބުންޏެވެ.\nދެން އޮތީ ބުފޭއަކުން ލިބޭނެ އެންމެ ތާޒާ އެއްޗަކީ ކޮން އެއްޗެއްތޯ އެވެ؟ މި ސުވާލުގެ ޖަވާބުން ހައިރާން ކުރުވި ނަމަވެސް ޖަޕާނުގެ މަޝްހޫރު ކެއުމެއް ކަމަށްވާ ސޫޝީ އެވެ. މިއީ ސިއްހަތާއި ބެހޭ މިންގަނޑުތަކުގެ ދަށުން ވަރަށް ބަލައިގެން ތައްޔާރުކޮށްފައި ހުންނަ އެއްޗެކެވެ.\nފޮނިކާތަކެއްޗަށް ބަލާލާއިރު ޗީޒް ކޭކް އަދި ސްޕޮންޖް ކޭކަކީ ގިނަ ފަހަރަށް އެއް ތަނަކުން ތައްޔާރުކޮށްފައި ހުންނަ އެއްޗެކެވެ. ނަމަވެސް ކޭކު ތައްޔާރުކުރުމުގައި އޭގެ އުމުރު ދިގުކުރުމަށް ބޭނުންކުރާ ޕްރިޒަވޭޓިވްސް ބޭނުން ކުރާ މިންވަރު ދަށްވުމުގެ ސަބަބުން ބުފޭތަކުން ލިބޭ ކޭކު ފަދަ ތަކެތި ގިނަ ފަހަރަށް ހުންނާނީ ކޮންމެވެސް ވަރަކަށް ހަރުވެފަ އެވެ. މިއީ ބައެއް ކަސްޓަމަރުން ވަރަށް އާންމުކޮށް ޖައްސާ މައްސަލަ އެކެވެ. ބައެއް ކާބޯތަކެތީގެ ތާޒާކަން ގެއްލިފައިވާތީ ކުރާ ޝަކުވާ އެވެ.\nދެން އޮތް ސުވާލަކީ ބުފޭގައި ހުންނަ ކުކުޅުން ހަދާފައިވާ އެއްޗެހި އަވަހަށް ހުސްވާ ސަބަބަކީ ކޮބައިތޯ އުފެދޭ ސުވާލެވެ. މި ސުވާލުގެ ޖަވާބަކީ ކުކުޅަކީ ރަނގަޅަށް ކައްކަން ގިނަ ވަގުތު ހޭދަވާ އެއްޗަކަށްވުމުގެ ސަބަބުން ކުކުޅު ބޭނުންކޮށްގެން ހަދާ ތަކެތީގެ މިންވަރު މަދުވަނީ އެވެ.\nބުފޭއަށް ފަހު އެ ބުފޭއަކަށް ތައްޔާރުކޮށްފައިވާ ކާބޯތަކެތީގެ ތެރެއިން ބާކީވާ ތަކެއްޗަށް ހަދަނީ ކިހިނެއްތޯ އެވެ އެ ތަކެއްޗަކީ އަނެއް ދުވަހު ތައްޔާރުކުރާ ކޮންމެވެސް ސޫޕްއެއް ނުވަތަ އެހެން ޑިޝްއެއް ތައްޔާރުކުރުމަށް ބޭނުންކުރާ ތަކެއްޗެވެ. ބުފޭއަކުން ދެން ކާ ފަހަރަކު މި ކަންތައްތަކާއި މެދު ވިސްނާލަންވާނެ އެވެ.\nހައްޖުގެ އަޅުކަމަށް ޕެންޝަން ފައިސާ ދޫކުރަން ކޮމިޓީން ފާސްކޮށްފި


Midhiya mahu ekanives raajje ah 4.1 billion rufiyaage mudhaa import kuri\nމިދިޔަ މަހު އެކަނިވެސް ރާއްޖެއަށް 4.1 ބިލިއަން ރުފިޔާގެ މުދާ އެތެރެ ކުރި\nމިދިޔަ މަހު އެކަނިވެސް ރާއްޖެއަށް 4.1 ބިލިއަން ރުފިޔާގެ މުދާ އެތެރެ ކުރިކަމަށް ކަސްޓަމް އިން ބުނެފި އެވެ.\nއެޕްރީލް މަހު 4.1 ބިލިއަން ރުފިޔާގެ މުދާ ރާއްޖެއަށް އެތެރެކޮށްފައިވާއިރު މިއީ މިދިޔަ އަހަރުގެ އެޕްރީލް މަހާއި އަޅާ ބަލާއިރު ނުވަ ޕަސަންޓުގެ އިތުރުވުމެކެވެ.\nދެހާސަ އަށާރަ ވަނަ އަހަރު އެޕްރީލް މަހު ރާއްޖެއަށް އިމްޕޯޓް ކޮށްފައިވަނީ 3.8 ބިލިއަން ރުފިޔާގެ މުދަލެވެ. 2018 ވަނަ އަހަރު އެޕްރީލް މަހާ އަޅާ ބަލާއިރު މިއަހަރު އެކްސްޕޯޓް ކުރުން ވަނީ ދަށްވެފަ އެވެ. މިދިޔަ އަހަރުގެ އެ މުއްދަތުގައި ރާއްޖެއިން ބޭރަށް އެކްސްޕޯޓު ކޮށްފައިވަނީ 377 މިލިއަން ރުފިޔާގެ މުދަލެވެ. މިއަހަރު އެކްސްޕޯޓު ކޮށްފައިވަނީ 324 މިލިއަން ރުފިޔާގެ މުދަލެވެ.\nއިމްޕޯޓް އެކްސްޕޯޓުން ދައުލަތަށް ލިބުނު އާއްމުދަނީ އަށް ބަލާއިރު މި އަހަރުގެ އެޕްރީލް މަހު ދައުލަތަށް ވަނީ 300 މިލިއަން ރުފިޔާ ،ލިބިފަ އެވެ. މިއީ 14 ޕަސަންޓުގެ އިތުރުވުމެކެވެ. މިދިޔަ އަހަރު އެޕްރީލް މަހު އިމްޕޯޓް އެކްސްޕޯޓުން ދައުލަތަށް ލިބުނީ 262 މިލިއަން ރުފިޔާ އެވެ.\nބަންގްލަދޭޝް މީހެއްގެ އަތުން 2.9 މިލިއަން ރުފިޔާގެ މަސްތުވާތަކެތި އަތުލައިގެންފި\nބައިލައްކަ ފުޅި ބަނގުރާ ކަސްޓަމްސް އިން ނައްތާލައިފި\nބްރެޒިލް އަންހެނެއްގެ އަތުން މަސްތުވާތަކެތި އަތުލައިގެންފި\nމިލިއަނެއްހާ ރުފިޔާގެ މަސްތުވާތަކެއްޗާއެކު ދިވެއްސަކު ހައްޔަރުކޮށްފި


ކަނބަލުންގެ ދުވަހުގެ ތަހުނިޔާ | Vaadhoo Beevaa\nއިޒަފް | 8 މާޗް 2017 | 1 އަހަރު ކުރިން |0ޚިޔާލު\nމިއަދަކީ ދުނިޔޭގެ ފެންވަރުގައި ފާހަގަކުރަމުންދާ އަންހެނުންގެ ދުވަސް ކަމަށްވާތީ، ދުވަހުގެ ހެޔޮއެދުމާއި ތަހުނިޔާ ރާއްޖޭގެ އެންމެހާ ލޮބުވެތި އަންހެން ކަނބަލުންނަށް އަރިސްކުރަމެވެ.\nމުޖްތަމަޢުގައި އަންހެނުން އަދާކުރަމުންދާ ދައުރަކީ ވަރަށް މުހިންމު ދައުރެކެވެ. ދަރިން ތަރުބިއްޔަތު ކުރުމުގެ ބޮޑު ޒިންމާ އަދާކުރަމުން، ޤައުމުގެ ތަރައްޤީގައި އަންހެނުން އަދާކުރަމުންދާ ދައުރަކީ އަޅުގަނޑުމެން ފަޚުރުވެރިވާފަދަ ދައުރެކެވެ. ދިމާވާ ކޮންމެ ކަމެއްގައި ކެތްތެރިކަން އިސްކުރެއެވެ. ޤައުމުގެ ތަރައްޤީގައި ބޮޑު ޙިއްސާއެއްވެއެވެ. ދަރިންގެ ޙައްޤުގައި ވާންޖެހުނު ކޮންމެ ޤުރުބާނީއެއްވެއެވެ.\nނަމަވެސް މިހުރިހާ ޒިންމާއެއް އަދާކުރަމުންދާއިރު، މަދުން ނަމަވެސް މުޖްތަމަޢުގެ ތެރެއިން އަންހެނުންނާމެދު ޢަމަލުކުރެވޭ ގޮތުން ކަންބޮޑުވާންޖެހޭ ކަންތައްތަކެއްވެއެވެ. ކޮންމެ ދުވަހަކު ލިބެމުންދާ ނަފްސާނީ، ޖިސްމާނީ އަދި ޖިންސީ އަނިޔާތަކުގެ ޝިކާރައަކަށް އެބައިމީހުން ވަމުންދެއެވެ. މިއީ އަޅުގަނޑުމެން ނުހަނު ހިތާމަކުރާ ކަމެކެވެ. އަދި މިއީ އަޅުގަނޑުމެންގެ މުސްލިމް މުޖްތަމަޢުތަކުގައި އަދި ތަހުޛީބީ މުޖްތަމަޢުތަކުގައި ކަންކުރެވެންވާނެ ގޮތެއް ނޫނެވެ. އަޅުގަނޑުމެން އަބަދުވެސް އަންހެނުންނަށް ޙިމާޔަތާއި ރައްކާތެރިކަން ދޭންވާނެއެވެ. އަންހެނުންގެ ޙައްޤުތަކަށް ފުރިހަމައަށް އިޙްތިރާމްކުރަންވާނެއެވެ. އެކަންވަނީ އަޅުގަނޑުމެންގެ ޝަރީޢަތާއި ޤާނޫނުން ކަށަވަރުކޮށްދީފައެވެ.\nއަންހެނުންނަކީ ޤައުމުގެ ތަރައްޤީގެ ދެބައިކުޅަ އެއްބައެވެ. އެމީހުންނާ ނުލައި ޤައުމެއް ތަރައްޤީއެއް ނުވާނެއެވެ. ހަރުދަނާ ޢާއިލާއެއް ތަރުބިއްޔަތެއް ނުކުރެވޭނެއެވެ. އެހެންކަމުން މިފަދަ ދުވަހެއްގައި އަޅުގަނޑުމެން މިކަންކަމާމެދު ވިސްނައި، އަންހެނުންގެ ޙައްޤުތަކަށް އުނިކަމެއް ނުލިބޭގޮތަށް އަޅުގަނޑުމެންގެ ކަންކަން ބައްޓަންކުރަންޖެހޭނެއެވެ.


ޖުލައި 2021 ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nޖުލައި 2021 ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް\nޖުލައި 2021 ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމްލަ 139 މައްސަލަ ރިޕޯޓުކޮށް އެޓެންޑްކޮށްފައިވެއެވެ.\nކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 58 މައްސަލަ ޖުލައި މަހު ވަނީ ރިޕޯޓުކޮށްފައެވެ.\nމި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ އިހުމާލުވުމުގެ މައްސަލަތަކެވެ. އެ ގޮތުން މި ބާވަތުގެ 21 މައްސަލަ ރިޕޯޓުކޮށްފައިވެއެވެ.\nމި ބާވަތުގެ މައްސަލަތަކުގެ އިތުރުން ޖިންސީ ހާނިއްކައިގެ 12 މައްސަލަ، ޖިސްމާނީ ހާނިއްކައިގެ 10 މައްސަލަ، ނަފްސާނީ ހާނިއްކައިގެ6މައްސަލަ، ގެވެށި އަނިޔާގެ އަމަލެއް ކުރާތަން ކުއްޖަކަށް ދެއްކުން ނުވަތަ ފެނުމުގެ6މައްސަލަ އަދި ނަހަމަގޮތުގައި ބޭނުންކުރުމުގެ3މައްސަލަ ހިމެނެއެވެ.\nކުޑަކުދިންގެ އަޚުލާޤާ ގުޅުން ހުރި3މައްސަލަ ޖުލައި މަހު ވަނީ ހުށަހަޅައިފައެވެ.\nމިފަދަ މައްސަލަތަކުގެ ތެރޭގައި ގެއިން ނިކުމުގެން ދިއުމުގެ 1 މައްސަލަ އަދި ސްކޫލަށް ދާން ބޭނުންނުވުމުގެ 1 މައްސަލަ ހިމެނެއެވެ.\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުންނަށް އަޅައިލުމާއި އެހީތެރިކަން\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން ބޭނުންވެގެން 13 މައްސަލަ ޖުލައި މަހު މިނިސްޓްރީއަށް ވަނީ ހުށަހަޅައިފައެވެ.\nއެއީ ނުކުޅެދުންތެރިކަން ހުންނަ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ 11 މައްސަލައާއި އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ2މައްސަލައެވެ.\nޙައްޤުތަކުން ކުޑަކުދިން މަޙްރޫމުކުރުމުގެ 1 މައްސަލަ ޖުލައި މަހު ވަނީ ރިޕޯޓުކޮށްފައެވެ.\nއެއީ ސިއްހީ ފަރުވާއަށް ހުރަސްއެޅުން / ނުދިނުމުގެ 1 މައްސަލައެވެ.\nޤާނޫނާއި ގާވާއިދާ ހިލާފުވުމުގެ2މައްސަލަ ޖުލައި މަހު މިނިސްޓްރީއަށް ވަނީ ހުށަހަޅައިފައެވެ.\nމިފަދަ މައްސަލަތަކުގެ ތެރޭގައި މާރާމަރި ހިންގުމުގެ 1 މައްސަލަ ހިމެނެއެވެ.\nޢާއިލީ 20 މައްސަލަ ޖުލައި މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ކުދިން ބެލުމުގައި ޖެހޭ 10 މައްސަލަ ޙަޟާނާތު ނުވަތަ ކުދިންނާ ބައްދަލުކުރުމުގައި ޖެހޭ9މައްސަލަ އަދި ދަރިންގެ ހަރަދު ދިނުމުގައި ޖެހޭ 1 މައްސަލަ ހިމެނެއެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 34 މައްސަލަ ޖުލައި މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ނަފްސާނި އަނިޔާ ނުވަތަ އަނގަބަހުން އަނިޔާކުރުމުގެ 13 މައްސަލަ އަދި ޖިސްމާނީ އަނިޔާކުރުމުގެ 13 މައްސަލައެވެ.\nމިބާވަތުގެ މައްސަލަތަކުގެ އިތުރުން، ޖިންސީ ފުރައްސާރަކުރުމުގެ3މައްސަލަ، ޖިންސީ ހާނިއްކަކުރުމުގެ2މައްސަލަ، ބިރުދެއްކުމުގެ ގޮތުން ކުރެވޭ ކަންކަމުގެ2މައްސަލަ އަދި ނަހަމަ ގޮތުގައި ބޭނުންކުރުމުގެ 1 މައްސަލަ ހިމެނެއެވެ.\nއަމިއްލަ ނަފުސަށް ގެއްލުންދިނުމާ ގުޅޭ 8 މައްސަލަ ޖުލައި މަހު މިނިސްޓްރީއަށް ރިޕޯޓުކޮށް އެޓެންޑްކޮށްފައިވެއެވެ.\nޖުލައި މަހުގައި3ކުދިން ރީއިންޓަރގްރޭޓް ކުރެވިފައިވޭ އަދި ދަޢުލަތުގެ ބެލުމުގެ ދަށަށް2ކުދިން ނެގިފައިވެއެވެ.\nޖުލައި މަހުގެ ނިޔަލަށް ދަޢުލަތުގެ ބެލުމުގެ ދަށުގައި ތިބި ކުދިންގެ ޖުމުލަ ޢަދަދަކީ 218 އެވެ.\n18 ޞަފަރު 1443\nޖޫން 2021 ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް →\n← އޮގަސްޓް 2021 ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް


Mumbaigai kuh madhukuran hingaa campaigngai Ajay Devgn – adduLIVE\nމުމްބާއީގައި ކުށް މަދު ކުރަން އަޖޭ ދޭވްގަން\n0 Jun 17, 2017, 11:20 ލިޔުނީ އިބްރާހީމް ފައިސަލް\n"ސިންގަމް" ފަދަ ފިލްމްތަކުގައި އަޖޭ ވަނީ އެތައް ބަޔަކު ޖެހިލުންވާ ކަހަލަ، ފުލުހެއްގެ ރޯލް ވަރަށް ފުރިހަމަ އަ އަދާކޮށްފަ އެވެ. އޭނާގެ ޖެހިލުން ކުޑަ ހަރަކާތްތަކާއި ކުށްވެރިން ސައިޒްކޮށްލަން ކުރާ މަސައްކަތް އަޖޭ ވަރަށް ރަނގަޅަށް ދައްކުވައި ދީފައިވެ އެވެ.\nއެހެންވެ މިހާރު މިއޮތީ މުމްބާއީގެ ފުލުހުންނާ ގުޅިގެން ކުށް މަދު ކުރުމުގެ ހާއްސަ ކެމްޕޭނެއްގައި އަޖޭ އަށް ބައިވެރިވެފަ އެވެ. އެގޮތުން ކުށްތަކަށް ހޭލުންތެރި ކުރުވަން މަހާރަޝްތުރާގެ ފުލުހުން ކުރިއަށް ގެންދާ ކެމްޕޭނުގެ މޫނުމައްޗަކީ އަޖޭ އެވެ.\nއޭނާ ވަނީ އެ ކެމްޕޭން ދަށުން ފުރަތަމަ ކެމްޕޭން ވީޑިއޯ ވެސް ދައްކާލައިފަ އެވެ. މިއީ ބޭންކްތަކުގައި ހިންގާ ޖަރީމާތަކާ ދެކޮޅަށް ހާއްސަ ވީޑިއޯއެކެވެ.\nމިކަހަލަ ކިތަންމެ ވީޑިއޯއެއް ބެލުންތެރިންނާ ހަމައަށް އަޖޭ ގެނެސް ދޭނެ އެވެ. ތަފާތު ކުށްތަކަށް އާންމުން ހޭލުންތެރި ކުރުވުމުގެ ގޮތުންނެވެ.\nދާދި ފަހުން ރާއްޖޭގައި ޗުއްޓީ ވެސް ހޭދަ ކުރި ކެމްޕޭނާ ބެހޭ ގޮތުން އަޖޭ ބުނީ މުމްބާއީގެ ފުލުހުން ޓްވިޓާ މެދުވެރިކޮށް ހިންގާ ކެމްޕޭނަކީ އޭނާ އަށް ވަރަށް ކަމުދާ ގޮތަކަށް ކުރިއަށް ގެންދާ ކެމްޕޭނެއް ކަމަށެވެ.\nއެހެންވެ ޑިޖިޓަލް މި ޒަމާނުގައި ފުލުހުންނާ ގުޅިގެން ކެމްޕޭން އިތުރަށް ވަރުގަދަ ކުރަން ފުރުސަތެއް ފަހިވެފެން ދިއުމުން ވަރަށް އުފާވެފައި ހުރި ކަމަށް އަޖޭ ބުންޏެވެ.\nއަޖޭ ދެން އެންމެ އަވަހަށް ފެނިގެން ދާނެ ފިލްމަކީ މިލަން ލުތުރިއާގެ "ބާދްޝާހޯ" އިންނެވެ.


ދިރާގު ރޯޑްރޭހުގައި ބައިވެރިވުމުގެ ފުރުސަތު ހުޅުވާލައިފި\nދިވެހިރާއްޖޭގައި ބާއްވާ އެންމެ ބޮޑު އަދި ބައިނަލްއަޤްވާމީ ގޮތުން އެކްރެޑިޓް ކޮށްފައިވާ ހަމައެކަނި ދުވުމުގެ އިވެންޓް ކަމުގައިވާ “ދިރާގު މޯލްޑިވްސް ރޯޑް 2019” ގައި ބައިވެރިވުމަށް ރަޖިސްޓްރޭޝަންސް ހުޅުވާލައިފި އެވެ. www.dmrr.mv އިން މިހާރު ރަޖިސްޓްރީ ކުރެވޭނެ އެވެ.\n2007 ވަނަ އަހަރުން ފެށިގެން ވިދިވިދި ގެން ކޮންމެ އަހަރަކު ބާއްވަމުން އަންނަ މި ރޭސް މިއަހަރު ބާއްވަން ދިރާގުން ނިންމާފައި ވަނީ 20 ސެޕްޓެމްބަރ 2019 ވާ ހުކުރު ދުވަހު ހުޅުމާލޭގައި އެވެ. މި ފަހަރުގެ ރޯޑް ރޭސް ގައި އެހެން އަހަރުތަކާ ހިލާފު ވަރަށް ގިނަ ކަންތައްތަކެއް އެކުލެވިގެން ދާނެ ކަމަށް ދިރާގުން ބުނެއެވެ. އެގޮތުން މި އަހަރުގެ ރޭހުގައި ދުވުންތެރިންނަށް5ކިލޯމީޓަރާއި 10 ކިލޯމީޓަރުގައި ދުމުގެ ފުރުސަތު ދިނުން ހިމެނެއެވެ.\nމިއަހަރު ގެ ރޭހުގައި 10 ކިލޯމިޓަރުގެ ދުވުންތެރިންގެ ދުވުން އޮންނާނީ ހެނދުނު 6:00 ގައިއެވެ. އަދި5ކިލޯމީޓަރުގެ ދުވުން އޮންނާނީ ހަވީރު 4:30 ގައިއެވެ. އަދި ހަމަ އެހެންމެ، މިފަހަރު ރަޖިސްޓްރޭޝަން ފީ ނުވަތަ ޑޮނޭޝަން ދެއްކޭނީ ހަމައެކަނި އޮންލައިން ކޮށް ރަޖިސްޓާ ކުރާ ވަގުތުގައި އެކަނި ކަމަށްވެސް ދިރާގުން ބުނެއެވެ.\nރަޖިސްޓާ ވާ ފަރާތްތަކުން ރަޖިސްޓްރޭޝަން ފީއާއި ޑެނޭޝަން، ފަސޭހަ ކަމާއެކު ދެއްކުމަށް ދިރާގު ޕޭ ނުވަތަ ބީއެމްއެލް ގޭޓްވޭ ބޭނުން ކުރެވިދާނެ އެވެ. ދިރާގު ޕޭ އިން ފީ ދައްކާ ފުރަތަމަ 100 ފަރާތައް 50 ޕަސެންޓް ޑިސްކައުންޓު ދިރާގުން ދެއެވެ. މިއަހަރުގެ ރަޖިސްޓްރޭޝަން ފީ އަކީ 100 ރުފިޔާއެވެ. އެހެންނަމަވެސް، ދުވުންތެރިންނަށް 100 ރުފިޔާއަށް ވުރެ އިތުރު ކޮންމެ އަދަދެއްވެސް ޑޮނޭޓް ކުރުމުގެ ފުރުސަތު ވަނީ ހުޅުވާލާފަ އެވެ.\nމި އަހަރުގެ ރޭހުގައި ރަޖިސްޓާ ކުރާ އިރު ދުވުންތެރިންނަށް ބޭނުންވާ ބިބް ނަންބަރުވެސް ހިޔާރު ކުރުމުގެ ފުރުސަތު ލިބެއެވެ. ބޭނުންވާ ބިބް ނަންބަރު ނަގާނަމަ ރަޖިސްޓްރޭޝަން ފީ އަކީ 500 ރުފިޔާއެވެ.\nފާއިތުވެދިޔަ 13 އަހަރުގެ މާޒީގައި ދިރާގު މޯލްޑިވްސް ރޯޑް ރޭހަކީ ރާއްޖޭގައި އެންމެ ކާމިޔާބުކަމާ އެކު ބާއްވަމުން އަންނަ އެންމެ ބޮޑު ދުވުމުގެ ރޭސް އަދި އިޖުތިމާއީ ހަރަކާތްވެސް މެއެވެ. އެގޮތުން، މި ވޭތުވެދިޔަ7އަހަރު ދިރާގު މޯލްޑިވްސް ރޯޑް ރޭސް ވަނީ ކުޑަކުދިންގެ ހައްގުތަކާއި އެކުދިންގެ ކުރިއެރުވުމަށް މަގުފަހި ކުރުމުގެ ގޮތުން ހިލޭ ސާބަހަށް މަސައްކަތްކުރާ ޖަމިއްޔާތަކަށް ނުވަތަ އެންޖީއޯ ތަކަށް ފައިސާ ހޯދޭނެ ގޮތަކަށްވެސް ވެފައިއެވެ.\nމި ރޭސް މެދުވެރިކޮށް 2018 ވަނަ އަހަރު ވަނީ 10 އެންޖީއޯ އަކަށް ޖުމްލަ 600،000 ރުފިޔާ ދިރާގުން ހަދިޔާ ކޮށްފައި އެވެ. އެއީ ދުވުން ތެރިން ރަޖިސްޓްރޭޝަންގައި ދައްކާ ފީ ނުވަތަ ޑޮނޭޝަންގެ 100 ޕަސެންޓުގެ އިތުރުން އެންމެ ގިނަ ދުވުންތެރިން ރަޖިސްޓްރޭޝަންގައި ހިޔާރުކުރި5ޖަމިއްޔާއަށް ދިރާގުން ހަދިޔާ ކުރި ޖުމްލަ 200،000 ރުފިޔާގެ ފައިސާގެ އިނާމެވެ.


SME loan ah edhumuge furusathu hulhuvaa laifi - AO News\nއެސްއެމްއީ ލޯނަށް އެދުމުގެ ފުރުސަތު ހުޅުވާލައިފި\nކުދި އަދި މެދުފަންތީގެ ވިޔަފާރި ތަރައްގީ ކުރަން އުފެއްދި، އެސްއެމްއީ ޑިވްލޮޕްމަންޓް ކޯޕަރޭޝަން (އެސްޑީއެފްސީ) އިން ލޯނަށް އެދުމުގެ ފުރުސަތު ހުޅުވާލައިފިއެވެ.\nމިއަދު ފުރުސަތު ހުޅުވާލާފައިވަނީ ދަނޑުވެރިކަމަށް ދޫކުރުމަަށް ހަމަޖެހިފައިވާ “ދަނޑުވެރި ނަފާ” ލޯން އާއި “ވިޔަފާރި އެހީ” ލޯނަށް އެދުމުގެ ފުރުސަތެވެ. ލޯނަށް ކުރިމަތިލާން ބޭނުންވާ މީހުންނަށް އެކުންފުނީގެ ވެބްސައިޓް މެދުވެރިކޮށް ފޯމު ހުށަހެޅޭނެ އެވެ. އަދި އެސްޑީއެފްސީ އިން ދޫކުރާ އެހެން ލޯނުތަކަށް ކުރިމަތިލުމުގެ ފުރުސަތު މެއި މަހު ހުޅުވާލުމަށް ވަނީ ނިންމާފައެވެ.\nއެސްޑީއެފްސީ އަކީ މިސަރުކާރުގެ އެއް ވަޢުދުކަމުގައިވާ އެންމެ ކުދި، ކުދި އަދި މެދު ފަންތީގެ ވިޔަފާރިތަކަށް ދިމާވާ ދަތިތައް ހައްލުކުރުމަށްޓަކައި ފަސޭހައިން ލޯނު ލިބޭނެ މަގެއް ހަމަޖައްސައި ދިނުމުގެ ގޮތުން ޤާއިމްކުރެވިފައިވާ ކުންފުންޏެކެވެ.\nސަރުކާރާއި މާލެ، ފުވައްމުލައް އަދި އައްޑޫ ސިޓީ ކައުންސިލްގެ ހިއްސާއާއި އެކު އުފައްދާފައިވާ ބޭންކް، އެސްޑީއެފްސީ އިން ވަނީ 2021 ވަނަ އަހަރު މުޅި ރާއްޖޭގެ ހުރިހާ އަތޮޅެއް ހިމެނޭގޮތަށް 144 ރަށެއްގައި ވިޔަފާރި ހިންގާ ކުރިއެރުވުމަށް ލޯނު ދޫކޮށްފަ އެވެ.\nއެސްއެމްއީއެސްއެމްއީ ޑިވްލޮޕްމަންޓް ކޯޕަރޭޝަން\nސިޓީ ކައުންސިލްގެ ހިއްސާ ހިމެނޭ އެސްއެމްއީ ބޭންކު ހިންގަން ލައިސަންސް ދޫކޮށްފި\nއެސްއެމްއީ ބޭންކުގައި ތިން ސިޓީ ކައުންސިލްގެ ހިއްސާ އޮންނާނެ:ރައީސް


Israel Jalu thakugai thibi Palestine meehunnah Covid Vaccine dhenee\nއިޒްރޭލް ޖަލުގައި ތިބި ފަލަސްތީން މީހުންނަށް ކޮވިޑް ވެކްސިންދެނީ\nއިޒްރޭލު ޖަލެއް: ޖަލުތަކުގައި ތިބި ފަލަސްތީން މީހުންނަށް ވެކްސިންދޭނެ ކަމަށް އިޒްރޭލުން ބުނޭ\nއިޒްރޭލް ޖަލުތަކުގައި ތިބިހާ ބަޔަކަށް ކޮވިޑް ވެކްސިން ދޭނެ ކަމަށް އިޒްރޭލް ޕްރިޒަން ސާވިސްއިން ބުނެފި އެވެ. ޕްރިޒަން ސާވިސްއިން ވެކްސިން ދޭން ކަނޑައެޅި ލިސްޓްގައި، ޖަލުތަކުގައި ތިބި ފަލަސްތީން މީހުން ވެސް ހިމެނެ އެވެ.\nއިޒްރޭލުން މީގެ ކުރިން ބުނީ ޖަލުތަކުގައި ތިބި ފަލަސްތީން މީހުނަށް ވެކްސިން ދޭނީ އެ ގައުމުގެ މުޅި އާބާދީއަށް ވެކްސިން ދިނުމަށް ފަހު ބާކީ ވެއްޖެ ނަމަ އެވެ. އެހެން ނަމަވެސް. އިޒްރޭލަށް މިހާރު ޖެހިފައި ވަނީ އެ ބުނުން ބަދަލުކޮށް ޖަލުތަކުގައި ތިބި މީހުނަށް ވެސް ވެކްސިން ދޭނެ ކަމަށެވެ.\nއިޒްރޭލްގެ އެޓާނީ ޖެނެރަލް އަދި ކުށްވެރިންގެ ހިމާޔަތުގައި މަސައްކަތްކުރާ ގުޅުންތަކުން ވެސް ވަނީ ވެކްސިން ދިނުމަށް އެދިފަ އެވެ.\nކޮވިޑް ވެކްސިން ދިނުމުގައި އިޒްރޭލް އުޅެނީ ވަރަށް ކުރީގައި ކަމަށް ބުނެވެ އެވެ. އޭއެފްޕީ ރިޕޯޓްކުރާ ގޮތުން އިޒްރޭލުން ވެކްސިން ދީފައިވާ އަދަދު މިހާރު ވެސް އުޅޭނީ ދެ މިލިއަނަށް ވުރެ މަތީގަ އެވެ.\nއިޒްރޭލުން ހޯދާފައިވާ މި ކާމިޔާބާއެކު ވެސް، ޖަލުތަކުގައި ތިބ ފަލަސްތީން މީހުންނަށް ވެކްސިން ދޭނީ އެންމެ ފަހުން ކަމަށް ޕަބްލިކް ސެކިއުރިޓީ މިނިސްޓަރު އަމީރު އޮހާނާ ވިދާޅުވުންވީ ކުޑަދުލުގައި ޖެހުނު ކަށްޓަކަށެވެ. ކުށްވެރިންގެ ހިމާތަކުގައި މަސައްކަތްކުރާ ޖަމާއްއަތްތަކުން އުތުރިއަރައިގަތުމުން ސަރުކާރަށް ވަނީ އެނގުންވެފަ އެވެ.\nއިޒްރޭލު ޖަލުތަކުގައި ހައްޔަރު ކޮށްފައި ފަލަސްތީން 4،400 މީހުން ތިބި ކަމަށް އަންދާޒާތަކުން ދައްކަ އެވެ. އޭގެ ތެރެއިން 250 މީހުންނަށް ކޮވިޑްޖެހިފައިވާ ކަމަށް ވެސް ފަލަސްތީން ޕްރިޒަނާސް ކްލަބްއިން ބުނެ އެވެ.\nހެލްތު މިނިސްޓަރު ވިދާޅުވީ ޖަލުތަކުގައި ތިބި މީހުނަށް ވެކްސިން ދިނުމަށް ތައްޔާރުވަމުން އަންނަ ކަމަށާއި ކުރިއަށް އޮތް ދުވަސްތަކުގައި އެކަން ހިނގައިދާނެ ކަމަށެވެ.


Dhasvaaraai BTEC ge kiyavaidhinumuge usoolu badhalu kuranee | Mihaaru\nދަސްވާރާއި ބީޓެކުގެ ކިޔަވައިދިނުމުގެ އުސޫލު ބަދަލުކުރަނީ\nމިދިޔަ އަހަރުގެ އޯލެވެލްގެ ނަތީޖާގެ މައުލޫމާތު ދިނުމަށް ބޭއްވި ނޫސްވެރިންގެ ބައްދަލުވުމުގައި، ސްޓޭޓް މިނިސްޓަރު ޑރ. އަބްދުﷲ ރަޝީދު ވާހަކަދައްކަވަނީ.-- ފޮޓޯ: ހުސެއިން ވަހީދު/ މިހާރު\n22 ޖެނުއަރީ 2019 - 13:25\nދަސްވާރާއި ބީޓެކުން މިހާރު ކިޔަވައިދޭ އުސޫލު ބަދަލުކުރަން މި ސަރުކާރުން ނިންމައިފި އެވެ.\nމިދިޔަ އަހަރު ބޭއްވި އޯ ލެވެލް އިމްތިހާނުގެ ނަތީޖާއާ ގުޅޭ ގޮތުން އެޑިއުކޭޝަން މިނިސްޓްރީން މިއަދު ބޭއްވި ނޫސްވެރިންގެ ބައްދަލުވުމުގައި ސްޓޭޓް މިނިސްޓަރު ޑރ. އަބްދުﷲ ރަޝީދު ވިދާޅުވީ، ދަސްވާރުގެ އިތުރުން އެޑެކްސެލް ބިޒްނަސް ޓެކްނޮލޮޖީ އެޑިއުކޭޝަން ކައުންސިލް (ބީޓެކް) މިހާރު ކިޔަވައިދެމުން އަންނަ ގޮތުން އެ ދެ ޕްރޮގްރާމާ މެދު މީހުން ދެކެނީ ނުބައި ނަޒަރަކުން ކަމަށެވެ. އެހެންވެ، ދަރިވަރުންނަށް އެންމެ އެކަށީގެންވާ ގޮތަށް އެކަން ބަދަލުކުރާނެ ކަމަށް ރަޝީދު ވިދާޅުވި އެވެ.\nބީޓެކަކީ ރާއްޖޭގެ ހަތަރު ވަނަ ސްޓްރީމްގެ ގޮތުގައި ކުރީގެ ރައީސް އަބްދުﷲ ޔާމީންގެ ސަރުކާރުން 2014 ވަނަ އަހަރު ތައާރަފްކުރި ޕްރޮގްރާމެކެވެ. ސްކޫލުތަކުގައި މިހާރު ވެސް ސައިންސާއި ކޮމާސް އާއި ބިޒްނަސްގެ އިތުރުން ބީޓެކް އަންނަނީ ކިޔަވައިދެމުންނެވެ. ދަސްވާރަކީ މަޖުބޫރު ހަތަރު މާއްދާ؛ އިސްލާމް، ދިވެހި، އިނގިރޭސި އަދި ހިސާބުގެ އިތުރުން ނަތީޖާ ދަށް ދަރިވަރުން ކިޔެވުމަށް ހާއްސަ ކޮށްފައިވާ ޕްރޮގްރާމެކެވެ. ދަރިވަރުގެ ގްރޭޑު ނުވެއްގެ ނަތީޖާ އަށް ބެލުމަށް ފަހު، އެ ދަރިވަރަކު ދަސްވާރުގައި ބައިވެރިކުރަންޖެހޭ ކަމަށް ފެންނަ ނަމަ އެކަމުގެ ލަފައެއް ސްކޫލުން ދޭނެ އެވެ. ނަމަވެސް، އެ ޕްރޮގްރާމުގައި ދަރިވަރުން ބައިވެރިކުރެވޭނީ ބެލެނިވެރިޔާގެ ރުހުމުގަ އެވެ.\nދަސްވާރުގެ ތެރޭގައި ހޮސްޕިޓާލިޓީ ދާއިރާގެ އިތުރުން އެއާ ކޮންޑިޝަން ފަދަ ތަކެތި މަރާމާތުކުރުމާއި ސިއްހީ ދާއިރާގެ އެކި ހުނަރުތައް ވެސް ދަސްކޮށްދޭނެ އެވެ. އެ ޕްރޮގްރާމުގައި ބައިވެރިވި ބައެއް ދަރިވަރުންނަށް ވަޒީފާ ވެސް ލިބިފައި ވެ އެވެ.\nރަޝީދު ވިދާޅުވީ ދަސްވާރު އަދި ބީޓެކް ފަދަ ވޮކޭޝަނަލް ތަމްރީނުތަކަކީ ވަކި ދަރިވަރުންނަށް ހާއްސަ ކޮށްފައިވާ އެއްޗަކަށް ވެގެން ނުވާނެ ކަމަށެވެ. އެހެންވެ އެއީ ހުރިހާ ދަރިވަރުންނަށް ވެސް އިހުތިޔާރީ ކަމެއްގެ ގޮތުގައި ބަދަލުކުރަންޖެހޭ ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި، މި އަހަރުގެ ކިޔެވުން ކުރިއަށް ގެންދާނީ މިދިޔަ އަހަރުގެ ވެސް ޕްލޭނާ އެއްގޮތަށެވެ. ނަމަވެސް އަންނަ އަހަރުން ފެށިގެން ދަސްވާރާއި ބީޓެކު މިހާރު ކުރިއަށް ގެންދާ ގޮތަށް ބަދަލު ގެންނާނެ ކަމަށް ވިދާޅުވި އެވެ.\n"އަޅުގަނޑުމެން ގަބޫލު ކުރަނީ ވޮކޭޝަނަލް އެޑިއުކޭޝަނަކީ ކޮންމެހެން ވަކި ކުދި ބަޔަކަށް ލިބެންޖެހޭ އެއްޗެއް ނޫނޭ. އަޅުގަނޑުމެންގެ ސްކޫލަށް ތައުލީމު ހާސިލް ކުރަން ދާ ހުރިހާ ކުދިންނަށް ލިބެންޖެހެއޭ އެއީ ވަށައި ޖެހޭ ތައުލީމެއް ފޯރުކޮށްދޭން ޖެހޭތީ،" ރަޝީދު ވިދާޅުވި އެވެ.\n"ސްކިލްޑް މަސައްކަތްތަކަކީ އެ އަށް އިހުތިރާމް ކުރަންޖެހޭ އެއްޗެއް. އަދި ހުރިހާ ކުދިންނަށް އަމާޒުކޮށްގެން މަސައްކަތް ކުރަންޖެހޭ. އާ ކަރިކިއުލަމްގެ ތަސައްވުރަކީ ވެސް ކުދިން ދިރިއުޅުމަށް ތައްޔާރު ކުރުން. އެހެންވެ އެކަން ވެގެން ދާނީ ހުރިހާ ކުދިންނަށް ވެސް ދެވޭ ފުރުސަތަކަށް."\nދަސްވާރާއި ބީޓެކު ތައާރަފު ކުރުމުން ފާޑުކިޔުން އަމާޒުވި އެއް ސަބަބަކީ، އެއީ އޯ ލެވެލް އިމްތިހާނުގައި ރާއްޖޭގެ ޖުމްލަ ނަތީޖާ ރަނގަޅުކުރަން ކުރި ކަމެއް ކަމަށް ބުނެ އެވެ. ނަމަވެސް އެއީ ނަތީޖާ ދަށް ކުދިންނަށް، މަސައްކަތްތެރިކަން ދަސްކޮށްދޭ ޕްރޮގްރާމަކަށް ވާތީ ރަނގަޅު ޕްރޮގްރާމެއް ކަމަށް ބައެއް މީހުން ދެކެ އެވެ.\nމިދިޔަ އަހަރު 5،433 ދަރިވަރުން އޯ ލެވެލް އިމްތިހާނުގައި ބައިވެރިވިއިރު އޭގެ ތެރެއިން ހުރިހާ މާއްދާއެއް ހަދާފައިވަނީ 4،571 ދަރިވަރުންނެވެ. ބާކީ ތިބި 862 ކުދިން ބައިވެރިވެފައި ވަނީ ދަސްވާރާއި ބީޓެކުގަ އެވެ.\nއޯ ލެވެލް އިމްތިހާނުގެ ގަދަ 10 ގައި 376 ދަރިވަރުން ހިމެނެ އެވެ.\nސްކޫލް ތައުލީމް އެޑިއުކޭޝަން މިނިސްޓްރީ އޯލެވެލް އިމްތިހާން އޯ ލެވެލް ގަދަ ދިހައެއް އަބްދުﷲ ރަޝީދު (ސްޓޭޓް މިނިސްޓަރު، އެޑިއުކޭޝަން)\nއަހަރެން ދަރިފުޅު ގްރޭޑް 8 ނިންމާފައި ނަތީޖާ ދަށްވީމަ އޭނާއަށް އޮތް ސެޓްފިކެޓް3ހަދާފައި2އަހަރުގެ ޑިޕްލޮމާއެއް ހަދާފައި، ޑިގްރީއަށް ކިޔެވެން، އެކަމަކު ސްކޫލުން ދަސްވާރު ޕްރޮގްރާމެއްގައި ބައިވެރިކޮށް ވަޒީފާދިނީމަ، މިހާރު އޭނާ މަސައްކަތްކުރަނީ އޭނާ ބޭނުންވާ ދާއިރާއެއްގައިނޫން، އޭނާއަކީ ގްރޭޑް މާކްސް ދަށްކޮށް ލިބުނަސް ކޮމްޕިއުޓަރު ވަރަށް ފަރިތަކުއްޖެއް، އޭނާއަށް ގޭމް ހަދަންވެސް ދަސްކުރެވިދާނެ، އަދި އޭގެއިން ޑިގްރީވެސް ހެދިދާނެ\nމުފީދާ ހަސަން ހަބީބު\nބަލަ ގްރޭޑް 1 އިން ފެށިގެން 12 އާއި ހަމައަށް ހުރިހައި ކުދިން ކިޔަވަން ނުޖެހޭ، މިހާރު ސްކޫލުތަކުން ޑްރޮޕްވާ ކުދިންނަށް ވަރަށް ފަސޭހަކަމާއި އެކުގައި އެކުދިން ބޭނުން ދާއިރާއަކުން ގްރޭޑް 12 ހަދައިގެން މަތީތައުލީމަށް ދާ އުސޫލުން ދެވެން އޮތްވައި، އެކަން ހުއްޓުވީ ޑރ. އައިޝަތު ޝިހާމު، އޭނާވަނީ އެންމެފަހުން ކޮލިފިކޭޝަން ފްރޭމް ވޯކުގައިއޮތް ޑިޕްލޮމާވެސް 1 އަހަރަށް ބަދަލުކޮށް އޭލަވަލް ނެތި ނުވަދެވޭގޮތަށް ހަދާފައި، އެއީވެސް ކުދިންނަށް ގެއްލުން ދިނުމަށް\nމީގެ5އަހަރުކުރިން ސްކޫލު ޑްރޮޕް އައުޓްވާ ކުދިން ހަދަމުން ދިޔައީ ޑިޕްލޮމާ، އެއީ ސެޓްފިކެޓް3ހަދާފައި، ދެން ޑިޕްލޮމާއަށްފަހު އެކުދިން ވަޒީފާގެ މާހައުލައް ނިކުމޭ، ރައީސް ޔާމީނުގެ އެއްވެސް ކުއްޔަކު ބާކީ ނުކުރާނެ ޕްރޮގްރާމުގެ ދަށުން އެކުދިން ސްކޫލުގައި 18 އަހަރު ފުރަންދެން ބައިތިއްބައި، ވަޒީފާއަކަށްވެސް އެއްތަނަކަށް ފިޓްނުވާގޮތަށް ކޯހެއް ހިންގައި މާލެއަށް ދޫކޮށްލަނީ، މިއީނޫން މިކަން ކުރަންޖެހޭ ގޮތަކީ\nކޮންމެ5އަހަރަކުން އެއްފަހަރު ކޮންމެ ބަޔަކު އައިސް މިއުޅެނީ ކީއްވެގެންތޯ؟ ކޮންމެވެސް އެއްގޮތެއް ހޯދަން ވެއްޖެނޫންތޯ؟ ބަލަ މޯލްޑިވްސް ނެޝަނަލް ކޮލިފިކޭޝަން ފްރޭމް ވޯކް އުފެދުނީމަ، ދަސްވާރެއް، ބީޓެކެއް ނޮއޮންނާނެ، އިސްކޫލުން ޑްރޮޕް އައުޓްވާ ކުދިން ދާންޖެހެނީ ޤައުމީ ސަނަދުތަކުގެ އޮނިގަނޑުގެ ތެރެއިން، އޭނާ ބޭނުން ދާއިރާއަކުން މަތީތައުލީމަށް، މިޒަމާނަކީ ޓެކްނޮލޮޖީގެ ދާއިރާއިން ކުދިން ކުރިއަށް ދާ ޒަމާނެއް،\nޓިވެޓް އޮތޯރިޓީއަކީ ކިޔަވައި ދިނުމުގެ ފެންވަރު ވަރަށް ދަށް ތަނެއް.\nޓިވެޓް އޮތޯރިޓީ އަކީ ކިޔަވައިދޭންޖެހޭ ތަނެއް ނޫން. އެތަން ވާން ޖެހޭނީ ވޮކޭޝަނަލް އެޑިއުކޭޝަން ރެގިއުލޭޓް ކުރާ ތަނަކަށް. ކަން ހިނގަމުން ދަނީ މިހެނެއް ނޫން އެކަމަކު.\nބީޓެކް އާއި ފަސްވާރަކީވެސް ތަޢުލީމީ ދާއިރާގެ ތަޖުރިބާކާރުންގެ އުފެއްދުމެއް. ހީވަނީ ވަކި ސަރުކާރަކުން ކަމެއް ކުރީމާ އެކަން ހަޖަމް ނުވެގެން އުޅެނީހެން. މާމޮޅެތި ތަޖުރިބާކާރުންނަށް ހެދިގެން އުޅެގެން ހީވަނީ ތިމީހުންގެ އަތައްހެން ގޮވާނީ އެންމެފަހުން. ތަޢުލީމީ ދާއިރާއަކީ ސިޔާސީ ފިކުރުގައި ކުޅެން ޖެހޭ ދާއިރާއެއް ނޫން\nކޮންމެ މީހަކު ތައުލީމީ ނިޒާމު ހަލާކު ނުކުރިއްޔާ ނުވަނީތަ\nޓިވެޓް އާއި ބީޓެކް އެއީ ދޭއްޗެއްތޯއްޗެއް. މަށަށްހީވަނީ އޮތްގޮތް ކަމުނުދާނީކީނޫންހެން. ކުރިންކޮށްފައިހުރީމަ ހިތްޕުޅާ ނުވަނީހެން. ބުރިޖުވެސް ކަމަކުނުދޭ މާގިނައިން އެކްސިޑެންޓްވާތީ ނަގާއެއްލާލަން ފެންނަނީ.\nހިލޭ ޑިގްރީއާ ހަމައަށް ކިޔެވުމުގެ ވާހަކަ ކޮބާހޭ؟ ބޭކާރު ވާހަކަ އަޑުއަހާކަށް ނެތިން. ދިވެހި ރައްޔިތުންގެ ފަރާތުން.\nއާންމުގޮތެއްގައި ނަފުސާނީގޮތުން ވަރުގަދަކުދިން ނަތީޖާ ގޯސްވާނެ. ސަބަބަކީ ތައުލީމީނިޒާމުގައި އިންސާނީ ދިރިއުޅުމާ އެއްވެސް ގުޅުންހުރިވާހަކަތަކެއްނޫން. އެހެންވެ ގިނަކުދިން ފޫހިވަނީ ކިޔަވަން. ކުދިންގައިގައި ބުލީކުރުމާ މަކަރުހެދުމާ އނެކާއަށް ކެހިދިނުން މިއީ ސްކޫލް މާހައުލުން އުފެދޭ ސިފަތަކެއް. ކުދިން އެކުވެ މާގިނަވަގުތު ހޭދަކުރީމަ ގޯސް ސިފަތައް އަށަގަނޭ. އެކަނިވެރިވުން އެއީ މުހިއްމުކަމެއް---- އޭރުން ކަންކަމާމެދު ވިސްނި ސްޕީރިއާ ސިފަތައް އަށގަންނާނެ.\nހަމަ ހެޔޮކޮށް ތިޔަވިދާޅުވީ.......


Messi ah aniyaave kulhumaai dhurah - vNews.mv\nމެސީއަށް އަނިޔާވެ ކުޅުމާއި ދުރަށް\nއިސްމާޢީލް ޝާހު 06 August 2019, 12:06\nބާސެލޯނާގެ ފަރިތަކުރުންތަކާ ގުޅުނުތާ މާގިނައިރުތަކެއް ނުވަނީސް އެ ޓީމުގެ ކެޕްޓަން ލިއޮނަލް މެސީއަށް އަނިޔާވެ ކުޅުމާއި ދުރަށް ދާން ޖެހިއްޖެ އެވެ.\nއާ ސީޒަނަށް ތައްޔާރުވުމުގެ ގޮތުން ބާސެލޯނާއިން ފަރިތަކުރުންތައް ފަށާފައިވަނީ އާދީއްތަ ދުވަހުގައެވެ. ރިޕޯޓުތައް ބުނާގޮތުން ޗުއްޓީއަށްފަހު މެސީ ފެނުނީ ވަރަށް އަންފިޓުކޮށެވެ. އަދި އޭނާއަށް އަނިޔާވީ ބާސާގެ ކޯޗިން ސްޓާފުން މެސީގެ ފިޓްނަސް ޓެސްޓުތަކެއް ކުރިޔަށްގެންދަން ނިންމާފައިވަނިކޮށެވެ.\nޗުއްޓީ ހޭދަކުރުމަށްފަހު އާޖެންޓީނާގެ ކެޕްޓަން މެސީ ތަމްރީނުތަކާ ގުޅިފައިވަނީވެސް އާދީއްތަ ދުވަހުގައެވެ. ކޮޕާ އެމެރިކާއަށްފަހު މެސީ ވަނީ އޭނާގެ އާއިލާއާއެކު ވަގުތު ހޭދަކޮށްފައެވެ. އެގޮތުން ސްޕެެއިންގެ އިބިޒާ އާއި ބައެއް ޓޫރިސްޓް މަންޒިލުތަކުގައި އޭނާ ޗުއްޓީ ހޭދަކޮށްފައިވެއެވެ.\nމެސީގެ އަނިޔާއާއި ގުޅިގެން ބާސެލޯނާއިން ނެރުނު ބަޔާނެއްގައި ބުނެފައިވަނީ ތަމްރީނުތައް ކުރިއަށް ދަނިކޮށް މެސީއަށް އަނިޔާވެފައިވާ ކަމަށާއި ޓެސްޓުތައް ދައްކާ ގޮތުން މެސީގެ ފައިގެ ކުޑަ ކަޅުވާ މަސްގަނޑަށް އަނިޔާވެފައިވާ ކަމަށެވެ. އަދި ބާސެލޯނާއިން ލީގުގެ މެޗުތައް ފެށުމުގެ ކުރިން އެމެރިކާގެ ހާއްސަ ޓުއާއަކަށް ދާން ނިންމާފައިވާއިރު މެސީ ޓީމާއެކު ދަތުރު ނުކުރާނެ ކަމަށް ޓީމުގެ ބަޔާނުގައިވެއެވެ.\nއަދި މި ޓުއާގެ ބަދަލުގައި މެސީ މަސައްކަތްކުރާނީ ވީހާވެސް އަވަހަށް އަނިޔާއިން ރަނގަޅުވެ އެނބުރި ކުޅުމުގެ ތެރެއަށް އަންނަން ކަމަށްވެސް ބާސެލޯނާއިން ބުނެފައިވެއެވެ. ނަމަވެސް އަނިޔާއިން މެސީ ރަނގަޅުވާން ނަގާނެ މުއްދަތު އެ ކުލަބުން ހާމަކޮށްފައެެއް ނުވެއެވެ.\nގަމްބާ ޓްރޮފީ މެޗުގައި ބާސެލޯނާއިން އާސެނަލްއާ ދެކޮޅަށް ކުޅުނު މެޗުގައި މެސީ ވަނީ ފެނިގެންގޮސްފައެވެ. މި ޓްރޮފީ މެޗަކީ ސީޒަނަށް ތައްޔާރުވުމުގެ ގޮތުން އާސެނަލާއި ބާސެލޯނާ ގަވާއިދުން ކުޅެމުން އަންނަ މެޗެކެވެ.


Madivaru: Ethah faharaku nivi dhilunu hulhukolhu!\nމަޑިވަރު: އެތައް ފަހަރަކު ނިވި ދިއްލުނު ހުޅުކޮޅު!\nކުރެއްދޫ ރިސޯޓުން: މުހައްމަދު އަފްރާހު\nމަޑިވަރުގައި އެއާޕޯޓެއް އަޅަން ހަވާލުކުރަން ބޭއްވި ރަސްމިއްޔާތުގެ ތެރެއިން- ފޮޓޯ: ހުރަވަޅި ރިސޯޓް\nތާރީހަކީ މީގެ 13 އަހަރު ކުރިން ސެޕްޓެމްބަރު 29، 2005 އެވެ. ޅ. މަޑިވަރުގައި ސަތޭކަ އެނދުގެ ހޮޓަލާއެކު އެއާޕޯޓެއް ނިންމަން ހަވާލު ކުރި އެވެ. އޭރު މަސައްކަތާ ހަވާލު ކުރީ އަމިއްލަ ފަރާތްތައް ބައިވެރިކޮށްގެން ވަކި ކުންފުންޏެއް އުފައްދައިގެންނެވެ. ނަމަވެސް އެ މަސައްކަތަށް ވީގޮތެއް އެނގޭ މީހަކު މިހާރަކު ނެތެވެ. އޭގެ މާފަހުން ދެން އިވެންފެށީ އެހެން ވާހަކަ އެވެ. ނައިފަރާއި މަޑިވަރު ބްރިޖަކުން ގުޅާލާ ވާހަކަ އެވެ. އަނެއްކާ އޭގެ ފަހުން އެ ވާހަކަ މާޒީގެ ތެރެއަށް ހިނގައްޖެ އެވެ. އެކަމަކު އެ ހުރިހާ ކަމެއް ވަޔަށް ދިޔައިރު ވެސް ޅ. އަތޮޅުގެ ރައްޔިތުން އަބަދު ވެސް ކުރާ އެންމެ ބޮޑު އުންމީދަކީ ކޮންމެ ވެސް ދުވަހަކު މަޑިވަރުގައި އެއާޕޯޓެއް އެޅުމެވެ. އެއީ މުޅި އަތޮޅުގެ އެދުމާއި އުންމީދެވެ.\n"އަޅުގަނޑު މިއަދު މިހުރީ ވަރަށް އުފާވެފައި. އުންމީދު އާވެއްޖެ. މި އުންމީދު [އެއާޕޯޓަށް] ކުރާތާ އަޅުގަނޑުމެން 20 އަހަރަށްވުރެ ގިނަ ދުވަސްވެއްޖެ. ނަމަވެސް މިއަދު ހަގީގަތަކަށް ވެގެންދާ ތަން ފެންނަން ފެށުމަކީ ލިބޭ ވަރަށް ބޮޑު އުފަލެއް،" ނައިފަރަށް އުފަން، އަދި މި ސަރުކާރުގެ ހެލްތް މިނިސްޓަރު އަބްދުﷲ ނާޒިމް އިބްރާހިމް ވިދާޅުވި އެވެ.\nޅަވިޔަނީގެ ފަސް ރަށެއްގައި މީހުން ދިރިއުޅެ އެވެ. އެއީ ނައިފަރާއި ހިންނަވަރާއި ކުރެންދޫ އާއި އޮޅުވެލި ފުއްޓެވެ. ނޭޝަނަލް ބިއުރޯ އޮފް ސްޓެޓިސްޓިކްސްއިން 2014 ވަނަ އަހަރުގެ ބޯހިމެނުމުން ދައްކާ ގޮތުން ޅަވިޔަނީގެ އާބާދީއަކީ 7,996 އެވެ. ވަށައިގެން ފަރުތައް ހިމެނޭ ގޮތަށް އެތެރެވަރީގައި މަޝްހޫރު ބަރަވެލި ކަނޑު އޮންނަ މި އަތޮޅުގައި ކަނޑުގަދަ ދުވަސްވަރު ދަތުރުކޮށް އުޅުންވަނީ ބޮޑު ތަކުލީފަކަށެވެ. މިއީ ވެސް މި އަތޮޅުގެ ރައްޔިތުންނަށް އޮތް ބޮޑު ދައްޗެކެވެ. އަދި މިކަންވެގެންދަނީ މުޅި އަތޮޅުގެ އިގްތިސާދުގައި މައިބަދަ ކަމަށްވާ ޓޫރިޒަމަށް އޮތް ގޮންޖެހުމަށެވެ.\nޅ. އަތޮޅުގައި ނުވަ ރިސޯޓެއް ހިންގާއިރު، ކުރިއަށް އޮތް ދެ އަހަރެއްގެ ތެރޭގައި ރިސޯޓުގެ އަދަދު 12 އަށް އަރާނެ އެވެ. ނަމަވެސް ޓޫރިޒަމަށް ވެސް އޮތް އެންމެ ބޮޑު ގޮންޖެހުމަކީ ސީޕްލޭންގައި ޓޫރިސްޓުން އުފުލަން ޖެހުމުން ކުރިމަތިވާ މަތި ތަކެވެ. މި އަތޮޅަށް ސީޕްލޭންގައި 45 މިނެޓުން ޓޫރިސްޓުން ކުރަން ޖެހޭ ދަތުރުގެ ސަބަބުން މި އަތޮޅުގައި ފައްކާކޮށްފައިވާ ފެންވަރު މަތީ ޓޫރިޒަމް ޕްރޮޕަޓީތަކަށް ދަތިތަކާ ކުރިމަތިވެ އެވެ. އެހެންވެ، މި އަތޮޅުގެ ޓޫރިޒަމްގައި އެންމެ ބޮޑަށް އިންވެސްޓްކޮށްފައިވާ ކުރެއްދޫ ހޯލްޑިންގްސްގެ އިސް ނެގުމަކާއެކު މިހާރު މނިވަނީ އެއާޕޯޓުގެ މަސައްކަތް ފަށާފަ އެވެ.\nމި ފަހަރު ވާނީ ކިހިނެއް ހެއްުޔެވެ؟ ކުރީގެ ފަހަރުތައް ގޮތަށް މިފަހަރު ވެސް ވެދާނެ ހެއްޔެވެ؟\nއަޅުގަނޑު މިއަދު މިހުރީ ވަރަށް އުފާވެފައި. އުންމީދު އާވެއްޖެ. އަޅުގަނޑުމެން މި އުންމީދު ކުރާތާ 20 އަހަރަށްވުރެ ގިނަ ދުވަސްވެއްޖެ.\nއަބްދުﷲ ނާޒިމް އިބްރާހިމް | ހެލްތް މިނިސްޓަރު\nމި ފަހަރު އުންމީދު ބޮޑު\nމި ފަހަރު އުންމީދު ބޮޑެވެ. ސަބަބަކީ ޗަމްޕާ ބްރަދާސް ނުވަތަ ޗަމްޕާގެ ކުންފުނީގެ ކާމިޔާބު ތާރީހުގެ ސަފުހާ ތަކެވެ. އެ ކުންފުނިން ނުކުމެއްޖެ ކޮންމެ ކަމެއް ވެސް ކޮށްފައިވަނީ މޮޅުކޮށް އަދި އެހާމެ ކާމިޔާބު ކަމާއެކުގަ އެވެ. މިކަމުގެ މިސާލަކީ ޗަމްޕާ ބްރަދާސްގެ ރިސޯޓުތަކަން ފެންނަ ތަފާތެވެ. މޫދު އަޑީގެ ރެސްޓޯރެންޓް ފުރަތަމަ ހުޅުވީ ވެސް މި ކުންފުނިންނެވެ. އަދި އެއަށްފަހު މިހާރުގެ މިޝްރާބަކީ މޫދު އަޑީގައި ގެ އެޅުމެވެ. އެހެންވެ މިފަހަރު ފާދިއްޕޮޅުގެ ހުވަފެންތަކުގައި ހަގީގީ ކުލަ ޖެހޭނެ ކަމަށް ބުނާ މީހުން ގިނަ އެވެ.\nއެފަދަ އެއް ބޭފުޅަކީ، ނައިފަރު ދާއިރާގެ ރައްޔިތުން މަޖިލީހުގެ މެންބަރު އަހުމަދު ޝިޔާމް އެވެ. އޭނާ ވިދާޅުވި ގޮތުގައި މި މަސައްކަތަކީ ޅ. އަތޮޅުގެ ރައްޔިތުންގެ ވަރަށް ބޮޑު އުންމީދެކެވެ. މިފަހަރު ކާމިޔާބުވުމުގެ އުންމީދު ވެސް ބޮޑެވެ.\n"އަޅުގަނޑަށް ވަރަށް އުފާވެރި ދުވަހެއް މިއީ. ހުރިހާ ރައްޔިތުންގެ އިހުސާސްތަކާ ގުޅިފައިވާ މަސައްކަތެއް މިއީ. މިއީ އިގްތިސޯދީ ގޮތުން އަންނާނެ ބޮޑު ކުރިއެރުމެއް. މި ސަރަހައްދަށް އިންވެސްޓް ކުރަން ތިބި އިންވެސްޓަރުންނަށް ވެސް ލިބިގެންދާނެ އިތުރު ހިތް ވަރަކަށް ވާނެ،" ޝިޔާމް ވިދާޅުވި އެވެ.\nވަރަށް އުފާވެރި ދުވަހެއް މިއީ. ހުރިހާ ރައްޔިތުންގެ އިހުސާސްތަކާ ގުޅިފައިވާ މަސައްކަތެއް މިއީ.\nމަޝްހޫރު ޓޫރިޒަމް ކުންފުނި، ޗަމްޕާ ބްރަދާސްގެ ސަބްސިޑަރީއެއް ކަމަށްވާ ކުރެއްދޫ ހޯލްޑިންސް އިން މަޑިވަރުގައި އަޅާ އެއާޕޯޓަށް އެ ކުންފުނިން 11 މިލިއަން ޑޮލަރު ހޭދަކުރާނެ އެވެ. އަހަރެއްހާ ދުވަހުން މަސައްކަތް ނިންމަން ހަމަޖެހިފައިވާއިރު، އެކުންފުންޏަށް ވެސް މި މަސައްކަތް ވަނީ އުންމީދީ މަޝްރޫއެއްގެ ގޮތުގަ އެވެ.\nޓޫރިޒަމް މިނިސްޓަރު މޫސާ ޒަމީރު ވިދާޅުވި ގޮތުގައި ކުރެއްދޫ ހޯލްޑިންސް ކުންފުންޏަށް އެއާޕޯޓެއް އަޅަން ހަވާލުކުރީ އަމިއްލަ އަށް އިންވެސްޓްކޮށްގެން އެއާޕޯޓު އަޅައި ހިންގާ ގޮތަށެވެ.\n"އެންމެ މިނިމަން ރިކްއާމަންޓަކީ މި ތަނުގައި 1.2 ކިލޯ މީޓަރުގެ ރަންވޭއެއް ހަދާފައި ރާއްޖޭގައި މި ދުއްވާ ޑޭޝް 8، ޖެއްސޭ ވަރުގެ ރަންވޭ އާއި ޓާމިނަލް އެޅުން. މީގެ އިތުރުން މިރަށުގައި ސިޓީ ހޮޓަލެއް އަޅަން ބޭނުންނަމަ ސިޓީ ހޮޓަލެއް އަޅާނެ،" ޒަމީރު ވިދާޅުވި އެވެ.\nޗަމްޕާ މުހައްމަދު މޫސާ (އުއްޗު) ވިދާޅުވިގޮތުގައި މިއީ މުސްތަގުބަލަށް ދަރިންނާއި ދަރިންގެ ދަރިންނަށް ވެސް ފައިދާ ލިބިގެންދާނެ އެއާޕޯޓަކަށް ހައްދަވައި ދެއްވާނެ އެވެ.\n"މި މަސައްކަތުގެ ސަބަބުން މި ސަރަހައްދުގެ މީހުންނަށް ވަޒީފާތައް އިތުރުވެ، ފެސިލިޓީސްތައް އިތުރު ވެގެންދާނެ،" ޅ. އަތޮޅުގައި ފުޅާ ދާއިރާއެއްގައި ޓޫރިޒަމް ވިޔަފާރިކުރާ އުއްޗު ވިދާޅުވި އެވެ.\nކޮންމެއަކަސް ޅ. އަތޮޅު އެއާޕޯޓުގެ އުންމީދުގައި ތިބޭތާ ލައްކަ ދުވަސްވެއްޖެ އެވެ. މި އުންމީދުގައި ތިއްބައި، އަނެއްކާވެސް މިވަނީ އުންމީދުގެ ހުޅުކޮޅެއް ފެނިފަ އެވެ. މިފަހަރު އަލި ގަދަ ކޮށެވެ.\nޓޫރިޒަމް މޫސާ ޒަމީރު އަބްދުﷲ ނާޒިމް އިބްރާހިމް + ޗަމްޕާ މުހައްމަދު މޫސާ މަޑިވަރު\nއުއްޗުގެ އެއާޕޯޓް ޕްރޮޖެކްޓް: ފުރަތަމަ ގައުމު!


Iran in hifehetti theyo boat dhookollan America in angaifi | Mihaaru\nހޮރްމޫޒް ކަނޑުއޮޅިން ހިފެހެއްޓި ތެޔޮ ބޯޓު ކައިރީ އީރާނުގެ ރިވޮލިއުޝަނަރީ ގާޑުގެ އުޅަނދުތައް ހަރަކާތްތެރި ވަނީ. --ފޮޓޯ:އޭއެފްޕީ\nއީރާނުން ހިފެހެއްޓި ތެޔޮ ބޯޓު ދޫކޮށްލަން އެމެރިކާ އިން އަންގައިފި\n19 ޖުލައި 2019 - 11:55 10 comments\nސްޓޭޓް ޑިޕާޓްމަންޓުގެ ތަރުޖަމާން ވިދާޅުވީ ތެޔޮ ބޯޓާއި އޭގައި ތިބި ފަޅުވެރިން އީރާނުގެ ރިވޮލިއުޝަނަރީ ގާޑުން ހިފެހެއްޓުމަކީ ހިތާމަ ކުރަން ޖެހޭ ކަމެއް ކަމަށާއި ހޮރްމޫޒް ކަނޑުއޮޅިން ދަތުރުކުރާ އުޅަނދުތަކަށް ރަައްކާތެރިކަން އެމެރިކާ އިން ޔަގީންކޮށްދޭނެ ކަމަށެވެ.\nއީރާނުން އެންމެ ފުރަތަމަ ބުނެފައި ވަނީ ހޮރްމޫޒް ކަނޑުއޮޅީގައި ހާލުގައި ޖެހިފައިވާ ބޭރު ގައުމެއްގެ ތެޔޮ ޓޭންކަރަކަށް އެހީތެރިކަން ފޯރުކޮށްދިނުމުގެ ގޮތުން، ރައްކާތެރިކަމުގެ ހިސާބަކަށް ގެންގޮސްފައިވާ ކަމަށެވެ. އީރާނުން ފަހުން ބުނެފައި ވަނީ އެއީ ގަލްފުން ވަގަށް ތެޔޮ ބޭރު ކުރަން އުޅުނު އުޅަނދެއް ކަމަށެވެ. އެހެންވެ އެ ބޯޓާއި އޭގެ 12 ފަޅުވެރިން ރިވޮލިއުޝަނަރީ ގާޑުން ހިފަހައްޓާފައިވާ ކަމަށް ވަނީ ބުނެފަ އެވެ. ވަގަށް ބަރުކޮށްފައިވާ އެއް މިލިއަން ލިޓަރުގެ ތެޔޮ އެ ބޯޓުގައި ހުރި ކަމަށް ވެސް އީރާނުން ބުނެފައިވެ އެވެ.\nޓޭންކާޓްރެކާސް އިން ރިޕޯޓްކޮށްފައިވާ ގޮތުގައި ޕެނަމާގައި ރަޖިސްޓްރީކޮށްފައިވާ "ރިއާ" ނަމަކަށް ކިޔާ ތެޔޮ ބޯޓެއް އީރާނުގެ ސަރަހައްދުން ޖުލައި 14 ވަނަ ދުވަހު ވަނީ ދަތުރުކޮށްފަ އެވެ. އޮންލައިން އޮއިލް-ޓެރެކިން ސާވިސް އިން ބުނި ގޮތުގައި ހޮރްމޫޒް ކަނޑުއޮޅި ހުރަސްކުރަމުން ދަނިކޮށް އެ ޓޭންކަރުގެ އޮޓޮމެޓިކް އައިޑެންޓިފިކޭޝަން ސިސްޓަމުން ސިގްނަލް ފޮނުވުން ވަނީ ހުއްޓާލައިފަ އެވެ.\nއީރާނުގެ ތެޔޮ ހުރި ޓޭންކަރެއް މި މަހު ކުރީކޮޅު ވަނީ ޖިބްރޯލްޓާގެ ބޭރުން އިނގިރޭސި ސިފައިންގެ އެހީގައި ހިފަހައްޓައިފަ އެވެ. އީރާނުން ބުނެފައި ވަނީ 2.1 މިލިއަން ފީފާ ތެޔޮ ހުރި ޓޭންކަރު ދޫނުކުރާ ނަމަ އެކަމުގެ ރައްދު ދޭނެ ކަމަށެވެ.\nއިތުރު ލިޔުންތައް އީރާން ހޮރްމޫޒް ކަނޑުއޮޅި އެމެރިކާ


SunOnline: Fathuruverikan thajuribaa kuran ingireysi noosverin raajjeygai\nފަތުރުވެރިކަން ތަޖުރިބާކުރަން އިނގިރޭސި ނޫސްވެރިން ރާއްޖޭގައި\nއައިޝަތު ފަރީޙާ 21 May 2019, 00:30\nރާއްޖެ އައިސްގެންއުޅޭ އިނގިރޭސި މީޑިއާ ޓީމް -- ފޮޓޯ: އެމްއެމްޕީއާރުސީ\nރާއްޖޭގެ ފަތުރުވެރިކަން އިޝްތިހާރުކުރުމަށް އެމްއެމްޕީއާރުސީ އިން މިއަހަރު ރާވާ، ކުރިއަށްގެންދާ ޕްރޮމޯޝަނަލް ހަރަކާތުގެ ދަށުން އިނގިރޭސި ނޫސްވެރިންތަކެއް ރާއްޖެ އަތުވެއްޖެއެވެ.\nރާއްޖޭގެ ފަތުރުވެރިކަން އިޝްތިހާރު ކުރުމަށް އިނގިރޭސިވިލާތުގެ ފަތުރުވެރިންގެ ޓީމެއް ރާއްޖެ އައިސްފައި މިވަނީ، ރާއްޖެ އިޝްތިހާރު ކުރުމަށް ފޭމް ޓްރިޕްތަކެއް ރާވާ ކުރިއަށް ގެންދަން އެމްއެމްޕީއާރުސީ އިން ކުރިއަށްގެންދާ ހަރަކާތުގެ ދަށުންނެވެ. މި ހަރަކާތުގެ ދަށުން މީގެ ކުރިން އިންޑިއާގެ ނޫސްވެރިންތަކެއް ވަނީ ރާއްޖެ އައިސްފައެވެ.\nއިނގިރޭސި ނޫސްވެރިންގެ ޓީމުން 19 މެއި އިން 25 މެއި ގެ ނިޔަލަށް ރާއްޖޭގައި ތިބޭނެއެވެ. މި ޓީމުން ތިބޭނީ ވަކަރުފަޅި މޯލްޑިވްސް އާއި ލިޔެލާ ރީޓްރީޓް އަދި ސަންސިޔާމު އިރުފުށީގައެވެ. މި ޓީމުގެ މެންބަރުންނަށް ރާއްޖޭގެ ކަނޑުއަޑީގެ ރީތިކަން ދައްކާލާ، ރާއްޖޭހގެ ސަގާފަތް ތަޖުރިބާ ކުރުމުގެ ފުރުސަތު ދިނުމުގެ އިތުރުން ދިވެހި ކެއުމުގެ ރަހަ ދައްކާލާނެއެވެ.،\nއިނގިރޭސި މީޑިއާ ޓީމުގައި ހިމެނެނީ ފެބްލަސް މެގަޒިން އާއި ޓީއައި މީޑިއާ، ބެލާ މެގަޒިން، ހީޓް މެގަޒިން އަދި ދަ ހޭންޑް ބުކްގެ ނޫސްވެރިންނެވެ. ނޫސްވެރިންގެ ޓީމުގެ ތަޖުރިބާ އާއި ގުޅޭ ލިޔުންތައް މީޑިއާގައި ޝާއިއު ކުރާނެއެވެ.\nއިނގިރޭސި މާކެޓަކީ ރާއްޖެއަށް އެންމެ ގިނައިން ފަތުރުވެރިން އަންނަ އެއް މާކެޓެވެ. ޓޫރިޒަމްގެ ތަފާސްހިސާބުތަކަށް ބަލާއިރު މިއަހަރުގެ ފުރަތަމަ ތިންމަހު ރާއްޖެއަށް ހަތަރު ވަނަ އަށް އެންމެ ގިނަ ފަތުރުވެރިން ޒިޔާރަތްކޮށްފައިވަނީ އިނގިރޭސިވިލާތުންނެވެ. އެގައުމުން 36116 ފަތުރުވެރިން ޒިޔާރަތްކޮށްފައިވާއިރު ،މިއީ މިދިޔަ އަހަރާ އަޅާބަލާއިރު 10.7 ޕަސެންޓްގެ ކުރިއެރުމެކެވެ.\nއެމްއެމްޕީއާރުސީ އިން ބުނީ މީޑިއާ ފޭމް ޓްރިޕްތަކުގެ ސަބަބުން ރާއްޖެ އިތުރަށް އިޝްތިހާރުވާނެ ކަމަށް އުއްމީދުކުރާ ކަމަށެވެ.\nރާއްޖެ އިޝްތިހާރުކުރަން ޖަރުމަނުގެ 100 ޓުއަ އޮޕަރޭޓަރުން


"ނިކައްމާ" ގެ ޝޫޓިންގެ ތެރެއިން.\nމެޑޮކް ފިލްމްސް އިން ގެނެސްދޭ މި ފިލްމަކީ އެންމެ ފުރަތަމަ މި މަހުގެ 15 އަށް ތާވަލުކުރި ފިލްމެކެވެ. ނަމަވެސް އެ ތާރީހަށް ބޮޑު އެހެން ތިން ފިލްމެއް ތާވަލު ކުރުމުން ފަހުން ފިލްމު މި މަހުގެ 30 އަށް ފަސްކުރީ އެވެ.\nނަމަވެސް އެ ތާރީހުގައި މިހާރު "ސާހޯ" ރިލީޒްކުރަން ނިންމުމުން "މޭޑް އިން ޗައިނާ" މިހާރު ވަނީ އަންނަ އޮކްޓޯބަރުގެ 25 ގައި ރިލީޒްކުރަން ނިންމައިފަ އެވެ.\nމި ބަދަލާ އެކު އެ ފިލްމު ބޮކްސް އޮފީހުގައި އިތުރު އެހެން ދެ ފިލްމަކާ ވާދަކުރަން ޖެހޭނެ އެވެ. އެއީ ކޮމެޑީ ފިލްމު "ހައުސްފުލް 4" އާއި ބައޮގްރަފިކަލް ޑްރާމާ "ސާންޑް ކީ އާންކް" އެވެ.\n"މޭޑް އިން ޗައިނާ" އަކީ ދާދި ފަހުން "ލުކާ ޗުއްޕީ" އާއި "އަރުޖުން ޕަޓިއާލާ" ގެނެސް ދިން ޕްރޮޑިއުސަރު ދިނޭޝް ވިޖަން ޕްރޮޑިއުސްކޮށް، މިޚިލް މުސާލޭ ޑައިރެކްޓްކޮށްފައިވާ ކޮމެޑީއެކެވެ.\nމީގެ ކާސްޓުންގެ ތެރޭގައި ބޮމަން އިރާނީ، އަމީރާ ދާސްތޫރު، ސުމިތު ވިއާސް އަދި އަމިތު ބިމްރޯތު ވެސް ހިމެނެ އެވެ.\n"ނިކައްމާ" ގެ ޝޫޓިން ފަށައިފި\nތޭރަ އަހަރު ފަހުން ބަތަލާ ޝިލްޕާ ޝެޓީ ބޮޑު ސްކްރީނަށް އަންނަ ފިލްމު "ނިކައްމާ" ގެ ޝޫޓިން ފަށައިފި އެވެ.\nShilpa Shetty returns to the big screen afterahiatus... Starts filming for #Nikamma... Stars Abhimanyu Dassani and Shirley Setia... Directed by Sabbir Khan... Produced by Sony Pictures Intl Prod and Sabbir Khan Films... Summer 2020 release. pic.twitter.com/fQYUOyFGtF\nސަބީރު ހާން ޑައިރެކްޓްކުރާ މި ފިލްމުގެ ބަތަލަކީ ކުރީގެ ބަތަލާ ބަގިޔާޝްރީގެ ފިރިހެން ދަރިފުޅު އަބިމަންޔޫ ދައްސާނީ އެވެ. މިއީ އޭނާގެ ދެވަނަ ފިލްމެވެ. "ނިކައްމާ" ގެ ކާސްޓުންގެ ތެރޭގައި އަލަށް ތައާރަފުކުރާ ޒުވާން ބަތަލާ ޝާލީ ސެތިއާ ވެސް ހިމެނެ އެވެ.\nނަމަވެސް ވަރަށް ޒުވާން ދެ ތަރިއަކު މުހިއްމު ރޯލްތައް ކުޅޭ ފިލްމުގައި ޝިލްޕާ ފެނިގެންދާނީ ކޮން ކަހަލަ ރޯލަކުން ކަމެއް އަދި ސާފެއް ނުވެ އެވެ. އެކަމަކު އޭނާ ބުނެފައިވާ ގޮތުގައި ފިލްމަށް އެއްބަސްވީ ކުޅެން ލިބުނު ރޯލާ މެދު ހިތްހަމަޖެހުނުލެއް ބޮޑުކަމުންނެވެ.\n"ނިކައްމާ" ރިލީޒްކުރާނީ އަންނަ އަހަރުގެ ހޫނު މޫސުމުގަ އެވެ.\n"މިޝަން މަންގަލް" އަށް 100 ކްރޯޑް\nކުރިން ވެސް އުންމީދުކުރި ގޮތަށް އަކްޝޭ ކުމާރުގެ އެންމެ ފަހުގެ ފިލްމު "މިޝަން މަންގަލް" ވެސް 100 ކްރޯޑް ރުޕީސް (14 މިލިއަން ޑޮލަރު) ގެ އާމްދަނީއެއް ހޯދައިފި އެވެ.\nއިންޑިއާ އިން އެ ފިލްމުގެ އެ ވަރުގެ އާމްދަނީއެއް ހޯދީ ރިލީޒްކުރިތާ ފަސް ދުވަހުގެ ތެރޭގަ އެވެ.\nއިންޑިއާގެ ރިސާޗް ސްޕޭސް އޮގަނައިޒޭޝަން (އިސްރޯ) އިން ނޮވެމްބަރު، 5، 2013 ގައި ލޯންޗް ކުރި މާސް އޯބިޓާ މިޝަން (މަންގަލިޔާން) އަށް ބިނާކޮށް ހަދާފައިވާ "މިޝަން މަންގަލް" އަކީ މި މަހުގެ 15 ވަނަ ދުވަހު ރިލީޒް ކުރި ފިލްމެކެވެ.\nބައްތިރީސް ކްރޯޑްގެ ބަޖެޓަކުން ހެދި ފިލްމަށް މިހާތަނަށް އިންޑިއާ އާއި އެ ގައުމުން ބޭރުގެ މާކެޓްތަކުން އަންގާރަ ދުވަހާ ހަމައަށް ޖުމްލަ 149.8 ކްރޯޑް ރުޕީސް (21 މިލިއަން ޑޮލަރު) ލިބިފައިވެ އެވެ.\nޖަގަން ޝަކްތީ ޑައިރެކްޓްކޮށްފައިވާ "މިޝަން މަންގަލް" ގެ ކާސްޓުންގެ ތެރޭގައި ވިދިޔާ ބަލަން، ސޮނާކްޝީ ސިންހާ، ތާޕްސީ ޕައްނޫ، ކިރިތީ ކުލްހާރީ، ނިތިޔާ މެނަން، ޝަރުމަން ޖޯޝީ އަދި ސަންޖޭ ކަޕޫރް ހިމެނެ އެވެ.\nމި ފިލްމަކީ މި އަހަރު 100 ކްރޯޑް ފަހަނަޅައި ދިޔަ އަކްޝޭގެ ދެވަނަ ފިލްމެކެވެ. ފުރަތަމަ ފިލްމަކީ މާޗްގައި ރިލީޒްކުރި "ކޭސަރީ" އެވެ. އަދި "މިޝަން މަންގަލް" އަކީ 100 ކްރޯޑް ކުލަބަށް ވަން އަކްޝޭގެ 12 ވަނަ ފިލްމެވެ.\n"މިޝަން މަންގަލް" އާ އެއް ދުވަހެއްގައި ރިލީޒްކުރި ޖޯން އަބްރަހަމްގެ "ބަތުލާ ހައުސް" އަށް މިހާތަނަށް ލިބިފައި ވަނީ ޖުމްލަ 53.04 ކްރޯޑް ރުޕީސް (7 މިލިއަން ޑޮލަރު) އެވެ. މިއީ 47 ކްރޯޑް (6 މިލިއަން ޑޮލަރު) ގެ ބަޖެޓްގެ ފިލްމެކެވެ.\n"ޑްރީމް ގާލް" ގެ އާ ލަވައެއް\nއަންނަ މަހުގެ 13 ގައި ރިލީޒްކުރާ އަޔޫޝްމަން ކުރާނާގެ އާ ފިލްމު "ޑްރީމް ގާލް" ގެ އާ ލަވައެއް ދައްކާލައިފި އެވެ.\n♥ 📞 #DilKaTelephone Out Now!\nYeh gaana sunkar sabke dil ka telephone zaroor bajega! ♥ 📞https://t.co/9sdYJS8eeg @ayushmannk @NushratBharucha @ruchikaakapoor @writerraj @oyemanjot #RajBhansali @EkThapaTiger @balajimotionpic @ZeeMusicCompany @meetbros @jonitamusic\nފިލްމުގެ ލަވަތަކުގެ ތެރެއިން ބެލުންތެރިންނަށް ދައްކައިލި ދެވަނަ ލަވައަކީ " ދިލް ކާ ޓެލެފޯން" އެވެ. މި ލަވައިގެ މިއުޒިކް ހަދާފައި ވަނީ މީޓް ބްރަދާޒް އެވެ. ލަވަ ކިޔާފައި ވަނީ ޖޮނީތާ ގާންދީ އާއި ނަކަޝް އަޒީޒްގެ އިތުރުން މީޓް ބްރޮސް އެވެ.\n"ޑްރީމް ގާލް" އަކީ އަޔޫޝްމަން ޕޫޖާ ނަމަކަށް ކިޔާ އަންހެނަކަށް ހެދިގެން އަންހެން އަަޑުން ވާހަކަ ދައްކައި، ފިރިހެނުން އޭނާގެ މަޅީގައި ޖެއްސުމުން ދިމާވާ މަޖާ ކަންތައްތަކެއް ދައްކުވައިދޭ ފިލްމެކެވެ.\nރާޖް ޝާންޑަލިޔާ ޑައިރެކްޓްކޮށްފައިވާ ފިލްމުގެ ބަތަލާއަކީ ނުޝްރަތު ބަރޫޗާ އެވެ.\nބޮލީވުޑް ވިދްޔާ ބާލަން އަކްޝޭ ކުމާރު އެކްތާ ކަޕޫރު ސޮނާކްޝީ ސިންހަ


Naibu raees Kuwait ga, teacherun hoadhan mashvara kuravvaifi - Vaguthu\nކޮވިޑް-19: ފައްސިވާ ދިވެހިންގެ އަދަދު ވަރަށް ބޮޑަށް އިތުރު! - 45 މިނެޓް ކުރިން\nނައިބު ރައީސް ފައިސަލް ނަސީމް ކުވެއިތުގެ ބައެއް ޖަމިއްޔާތަކުގެ ވެރިންނާ ބައްދަލު ކުރައްވައި ރާއްޖެ އަށް ގުރުއާން އަދި އަރަބި ކިޔަވައިދޭ މުދައްރިސުން ހޯދުމާ ގުޅޭ ގޮތުން މަޝްވަރާ ކުރައްވައިފިއެވެ.\nކުވެއިތަށް ކުރައްވާ ރަސްމީ ދަތުރުފުޅުގައި ނައިބު ރައީސް ވަނީ އެ ގައުމުގެ ކެމްބްރިޖް އިންގްލިޝް ސްކޫލް- މަންގަފް އާއި އުންމުލް ގުރާ އާއި ބައިލިންގުއަލް އަދި އެމެރިކަން ޖަމަން ސްކޫލަށް ޒިޔާރަތް ކުރައްވައި އެތަނުގެ ވެރިންނާ ބައްދަލު ކުރައްވައިފައެވެ. އެމަނިކުފާނު ވަނީ ސްކޫލްތައް ބައްލަވާލެއްވުމުގެ އިތުރުން އެ ތަންތަނުގައި ބޭނުން ކުރާ ވަސީލަތްތަކާ ބެހޭ މައުލޫމާތު ވެސް ހޯއްދަވައިފައެވެ.\nރައީސް އޮފީހުން ބުނީ ކުވެއިތުގެ ބައެއް ޖަމިއްޔާތަކާ ބައްދަލުކުރައްވައި ޓީޗަރުން ތަމްރީންކުރުމުގެ ޕްރޮގްރާމްގެ އިތުރުން ޤުރްއާން އަދި ޢަރަބި ކިޔަވައިދޭ މުދައްރިސުން ހޯދުމާއި، ދީނީ އެއްބައިވަންތަކަމަށް އެހީތެރިކަން ފޯރުކޮށްދެވޭނެ އެކި ގޮތްތަކާއި ބެހޭގޮތުން ދާއިރާއެއްގައި މަޝްވަރާކުރެއްވި ކަމަށެވެ.\nނައިބު ރައީސްގެ މި ދަތުރުފުޅުގައި އިސްލާމިކް މިނިސްޓަރު ޑރ. އަޙްމަދު ޒާހިރާއި، ރައީސް އޮފީހުގެ ސްޕެޝަލް އެޑްވައިޒަރ އޮން ސޯޝަލް ޕޮލިސީ ޑރ. މުސްތަފާ ލުތުފީ ބައިވެރިވެ ވަޑައިގަންނަވައެވެ.\nޖެނުއަރީ 21, 2020 12:33\nމަދުވަނީ ހައެއްކަ ޤްރުއާން ޓީޗަރުންނޭ ބުނި. އެކަމް މިވީ ކިހިނެއް، އޭ ރިޕޯޓް ލިބުނު މިނިސްޓަރު ކޮބާ. ނުވީތޯ ކަމެއް، ފޮނުވީ ފައިސަލް މިކަމަށްވެސް އަޑުއަރަނީ ރަނގަޅަށްތާ. އިބޫ ޖައްސާ މަޅިތާތީ. ދިރިއުޅުން ހަލާކުުރަން. ސަމާލުވޭ\nޖެނުއަރީ 21, 2020 13:27\nތި ކަން ފެއިލް ކޮށްލާނެ މަޖިލީހުން


ޗެލްސީ 8 –0އެސްޓަންވިލާ - MV Times\nޗެލްސީ 8 –0އެސްޓަންވިލާ\n0 December 24th, 2012 - 1:55 AM\nއިނގިރޭސި ޕްރިމިއަރ ލީގުގައި މިރޭ އެސްޓަން ވިލާއާއި ޗެލްސީ ބައްދަލުކުރި މެޗު 8-0 އިން ޗެލްސީ ކާމިޔާބުކޮށްފިއެވެ.\nޗެލްސީގެ އަމިއްލަ ދަނޑުގައި ރޭ ކުޅުނު މެޗުގެ ފުރަތަމަ ހާފްގައި އެޓީމުން ވަނީ ތިން ލަނޑު ޖަހާފައެވެ. މެޗު ފުރަތަމަ ލަނޑު ޗެލްސީއަށް ކާމިޔާބުކޮށްދީފައިވަނީ3ވަނަ މިނެޓުގައި ފެނާންޑޯ ޓޮރޭޒްއެވެ. ދެވަނަ ލަނޑު ޑޭވިޑް ލުއިޒް ޖަހައިދިން އިރު ތިވަނަ ލަނޑު ޖަހައިދިނީ ބްރަނިސްލާވް އިވަނޮވިކްއެވެ. ޗެލްސީގެ ހަތަރުވަނަ ލަނޑު ފްރޭންކް ލަމްޕާޑު ޖެހިއިރު ފަސްވަނަ ލަނޑު ޖަހައިދިނީ ބަދަލު ކުޅުންތެރިއެއްގެ ގޮތުގައި ކުޅެން ނިކުތް ރެމިރޭޒްއެވެ. ހަވަނަ ލަނޑު ޕެނަލްޓީއަކުން އޮސްކާ ކާމިޔާބުކޮށްދިން އިރު ހަތްވަނަ ލަނޑު ޖަހައިދިނީ އީޑެން ހެޒާޑްއެވެ. މިރޭގެ މެޗުގައި ޗެލްސީން ޖެހި ފަހު ލަނޑު އެޓީމަށް ކާމިޔާބުކޮށްދިނީ ފަސްވަނަ ލަނޑު ކާމިޔާބުކޮށްދިން ރެމިރޭޒްއެވެ.\nމިރޭގެ މެޗަށްފަހު ވާހަކަ ދައްކަމުން ޗެލްސީގެ ކޯޗު ތާވަލުގެ އެއްވަނާގައި އޮތް މެންޗެސްޓަރ ޔުނައިޓެޑާ ދެމެދުގައި 11 ޕޮއިންޓުގެ ފަރަގެއް އޮތް ނަމަވެސް ޓީމުގެ ފަރާތުން މިރޭ ފެނިގެން ދިޔަ ފަދަ ކުޅުމެއް ކުރިޔަށް އޮތްތާގައި ދެއްކިއްޖެ ނަމަ ލީގު ކާމިޔާބު ކުރެވިދާނެ ކަމަށެވެ.\nމިރޭގެ މެޗު ކާމިޔާބު ކުރުމުން ޗލްސީ ވަނީ ޓޭބަލްގެ7ވަނައިން3ވަނައަށް ކުރިޔަށް ޖެހިލާފައެވެ.\nމިރޭ ޓޭބަލްގެ އެއްވަނާގައި އޮތް މެންޗެސްޓަރ ޔުނައިޓެޑާއި ޓޭބަލްގެ 11 ވަނާގައި އޮތް ސްވޯންސީ ސިޓީ ބައްދަލު ކުރި މެޗު ނިމުނީ 1-1 އިން އެއްވަރު ވެގެންނެވެ. ޔުނައިޓެޑްގެ ލަނޑު އެވްރާ ޖަހައިދިން އިރު ސްވޯންސީގެ ލަނޑު ޖަހައި ދިނީ މިޗޫއެވެ.


Dho?! Udhuhen beynun meehunnah Ibbadey ge vaahaka\nއުދުހެން ބޭނުން މީހުންނަށް އިއްބަޑޭގެ ވާހަކަ\nއިބްރާހިމް ހުސެއިން (އިއްބަޑޭ) ގެ އެއްވެސް ތައާރަފެއް ބޭނުންވާނެހެން ހިއެއް ނުވެ އެވެ. ޔޫޓިއުބުން ފެނުނު ވީޑިއޯއަކަށްފަހު ހައިޑްރޯ ސްޕޯޓްސްގެ ތެރެއަށް ވަދެވި، އޭގެތެރެއިން ވެސް ފްލައި ބޯޑިން ހާއްސަވީ އުމުރުން ތިރީހަކަށް އަހަރު ވަނިކޮށެވެ.\nމިހާރު އުމުރުން 37 އަހަރުގެ އިއްބަޑޭ އަކީ ރާއްޖޭގައި މި ދާއިރާ މަޝްހޫރުކޮށްދިން މުހިންމު ނަމެކެވެ. މި ފަހުރާއެކު، މިފަދަ އެހެން ކުދިންތަކެއް ދާއިރާއަށް ނެރުމަށް، މޯލްޑީވްސް ފްލައިބޯޑާސް" ގެ މި އިންސްޓްރަކްޓަރު އަންނަނީ ބޮޑެތި މަސައްކަތްތަކެއް ވެސް ކުރަމުންނެވެ.\nވޯޓާ ސްޕޯޓްސްއާ ހިލާފަށް، ގިނަ ވަގުތު ފެނަަށްވުރެ މަތީގައި ހޭދަކުރަން ޖެހޭ ހައިޑްރޯ ސްޕޯޓްސް ރާއްޖޭގައި މަގުބޫލެވެ. މިކަމުގައި ކުރިއަރައި ދާން ބޭނުން ނަމަ އިއްބަޑޭގެ ވާހަކަ އަހާށެވެ. މިއީ މި ކުޅިވަރުގައި ދުނިޔޭގެ އަށް ވަނަ އެވެ.\nއިއްބަޑޭ މި ނޫން ދާއިރާއަކުން ކުރިއަށްދާކަށް ވެސް މިހާރު ބޭނުމެއް ނުވޭ\n1. ފްލައި ބޯޑު ކުރުން މިއީ ހޮބީއެއްގެ ގޮތަށް ފެށި ކަމެއްތަ؟\n"ނޫނޭ. އެއީ ހަމަ ކުޑައިރުއްސުރެން އެކަމަށް ވިޝަންއެއް އިނދެގެން ކެޕޭސިޓީ ވެސް ހުރިކަމަށް ގަބޫލުކޮށް، އެވަރަށް އެފަޓް ލައިފިއްޔާ އިންޓަނޭޝަނަލް ލެވެލްއަކަށް ވެސް ދެވޭނެ ކަމަށް ގަބޫލުކޮށްގެން ފެށި ކަމެއް. އަނެއްހެން ލިބުނު ޗާންސަކުން ފެއްޓީ.\nއޭރު ދެން ފްރެންޑްސްގެ ހެލްޕާއެއްކޮށް މަޑުމަޑުން ދަސްކުރަމުން އައީ. ޔޫޓިއުބުން ވީޑިއޯތައް ބަލައިގެންނާ އެކި ގޮތްގޮތުން އެކްސްޕީރިއަންސް ކޮށްގެން ދަސްކުރީ"\n2. ސޭފްޓީއަށް ވިސްނާފަ ކޮންކޮން ކަންތައްތަކެއް ކުރަނީ ފްލައިބޯޑް ކުރާއިރު؟\n"ސޭފްޓީއަށް ވިސްނާފަ ޖެޓް އަބަދުވެސް ކޮންޑިޝަންގަ ބާއްވަން ވިސްނަން. އެއީ ވަޔަލަސް ރިމޯޓް ކޮންޓްރޯލް ޑިވައިސްއެއްގެ އެހީގަ އުނދުހޭއިރު ވަރަށް ބަލަން ޖެހޭނެތާ. ޑަބަލް ޗެކްވެސް ކޮށްފަ މައްސަލައެއް އުޅެންޏާ އެކަމެއް ފިކްސް ކޮށްފަ ފަށަނީ. (ފްލައިބޯޑު ނޫނަސް)، އޯވަރަލް ހުރިހާ ކުޅިވަރެއްގަ ވެސް މިކަން ކުރެވޭ ކަންނޭނގެ.\nދަސްކުރަން ފެށިއިރު ހުންނާނެ ބޭޑް ފޯލްސް އެކްސްޕީރިއަންސް ކޮށްފަ. ވެޓުނީމަ ތެދުވެގެން ހަމަ ކުރިއަށް ގޮސްގެން މި ހިސާބަށް ވެސް މި އާދެވުނީ"\n3. އިއްބަޑޭގެ ތި ދިގު އިސްތަށިގަނޑުގެ ސަބަބުން ފްލައިބޯޑަށް އެެއްވެސް ނެގަޓިވް އިންޕެކްޓެއް އިނދޭތަ؟\n"(މިކަން ކުރާ) އެންމެންނާ ވަރަށް ތަފާތުކޮށް ދޯ އިސްތަށިގަނޑު މި އިންނަނީ. އޭތީގަ އަސްލު ނެގަޓިވް އެއްވެސް ކަމެއް ނެތް. މިސާލަކަށް ބޯ ދިގުވެގެން އިޝޫއެއް ނާނދޭ މިކަހަލަ ދާއިރާއެއްގަ އިންޓަނޭޝަނަލް ލެވެލްއެއްގަ ގޮސް އުޅޭއިރު ވެސް. އެ ކަންތައްތައް އެމީހުން ބަލައިގަނޭ ޕާސަނަލް ކަމެއްވީމަ.\nއަނެއްކާ އިސްތަށިގަނޑު މިހެން ހުރީމަ ބޮލުގެ ޓްރިކްސް އާ އެއްޗެހި ހަދާއިރު ވެސް އަންނަ އިމޭޖް އެހެން މީހުންނާ ތަފާތު ވޭ ކަންނޭނގެ ދޯ. އެކަމަކު އަނެއްހެން ވަކި އުނދަގުލެއް ވެސް ނޫން ފްލައި ބޯޑު ކުރާކަށް ނޫނީ މި ދާއިރާގަ އުޅޭކަށް"\nމިހާރު ފްލައި ބޯޑު ކުރުމަކީ އިއްބަޑޭގެ ލައިފްގެ އެއްބައި\n4. ފްލައި ބޯޑު ކުރުމުގައި ވަގުތު ހޭދަކުރާ ގޮތް ކިޔައިދީބަލަ؟\n"ޓްރެއިނިންއެއް ނެތިއްޔާ އެ ދުއްވާ ދުވަހަކު ތިން އިރު ދުއްވާލަން. އެއީ ވީކް އަކު ތްރީ ޑޭސް ވަރު. މިސާލަކަށް ހެނދުނު ދުއްވާލާފަ، އަނެއްކާ މެންދުރު ދުއްވާލާފަ ދެން ހަވީރު ދުއްވާލަނީ. ގާތްގަނޑަކަށް 30 ވަރަކަށް މިނިޓްސްގެ ރައިޑް އުޅޭނީ އާންމުކޮށް. ކުރީގަ ވެއްޖިއްޔާ އުޅެން ގަޑިއިރެއްވާއިރު ވެސް، ހަމަ ޕެޓްރޯލް ހުސްވިޔަސް. ދެން ފަހުން ފަހުން އައިސް ކޮމްޕެޓިޝަން ތަކަށް ރެޑީވާން ޓްރިކްސް އެއްޗެހި ޓައިމް ލިމިޓް ކޮށްލާފަ މި އިންނަނީ"\n5. ފްލައިބޯޑު ލައިފްގަ ދިމާވި އެންމެ މެމޯމޮރަބަލް ނޫނީ އުފާވި ދުވަހަކީ ކޮބާ؟\n"ވިނިން ދޯ އެންމެ މެމޮރަބަލް ކަމަކަށް އިންނާނީ. ޔޫރަޕިއަން ޗެންޕިއަންޝިފްގެ ތިންވަނަ 2016 ވަނަ އަހަރު ލިބުނީމަ ވެސް ވަރަަށް އުފާވި. އެއީ އަނެއްހެން ބުނަންޏާ، ޔޫރަޕްގަ ވެސް ބޭއްވޭ އެންމެ ބޮޑު އެއް މުބާރާތް. ދެން ޔޫއެސްގަ ބޭއްވި މުބާރާތުން ދުނިޔޭގެ އަށްވަނަ ލިބުނީމަ ވެސް ވަރަށް ވަރަށް އުފާވި.\nމިހާރު ދެން އަނެއްހެން ވަރަށް އުފާވޭ. އެއީ ހަމަ ލައިފް ޓައިމް އެޗީވްމަންޓެއްގެ ގޮތުގަ ސިފަ ކުރާނީ"\n6. ތިކަހަލަ ސަކްސެސްފުލް މީހަކަށް ވެވުނު ގޮތް ކިޔައިދީބަލަ!\n"ވިތު ހާޑްވޯކް އެންޑް ޑެޑިކޭޝަން. ދެން ސެލްފް ބިލީވް. އަނެއްހެން ވަކި ސީކްރެޓްއެއް ނޫން ކަންނޭނގެ. ހަމަ ހިއުމަން ލައިފްގަ ފޮލޯ ކުރާ އެ ރޫލް ފޮލޯ ކުރަނީ"\n7. އިންޓަނޭޝަނަލް މުބާރަތްތަކަށް ރެޑީވަނީ ކިހިނެއް؟\nފްލައި ބޯޑިންގައި ލައިފްޓައިމް އެޗީވްމެންޓެއް ލިބިއްޖެކަމަށް އިއްބަޑޭ ގަބޫލު ކުރޭ\n"ޕްރެކްޓިސް ވަރަށް މުހިންމު. އެކަމުގަ ހުރޭ ދަތިތަކެއްވެސް، ފަސޭހަ ތަކެއްވެސް. ވަރަށް ޕްރެކްޓިސް ކޮށްގެން ހަމަ ވަރަށް ޕްރިޕެއާ ވެގެން ކޮންމެ ފަހަރަކު ވެސް ދަނީ.\nއެގޮތަށް ފުރަތަމަ މުބާރާތަކަށް ދިޔަ ފަހަރު ވަރަށް އެކްސައިޓް ވި. އެއްވެސް ބިރެއް ނުގަނޭ. މާ އިސްކޮޅުން ބޮޑު ބައެއް ދިމާވިއޭ ކިޔާފަ ވެސް އެއްވެސް އެއްޗެކޭ ހަމަ ހިތަކަށް ނާރާ"\n8. ފްލައިކުރަން މަތީގަ އޮންނައިރު ކުރެވެނީ ކޮންކަހަލަ އިހްސާސެއް؟\n"ވަރަށް ފްރީޑަމް އިނދޭ. ވަރަށް ނުފެންނާނެ ވިއުއެއް އެ ގަޑީގަ އެ ފެންނަނީ. އެގޮތަަށް އޮންނައިރު ވިލިމާލެ އެެއްކޮށެއް ނުފެނޭ. އެކަމަކު ފުދޭ ވަރަކަށް ބޮޑު އޭރިއާއެއް ކޮންމެ ފަހަރަކުވެސް ބަލާލެވޭ. އަނެެއްހެން ބުނަންޏާ، ބީޗް އޭރިއާ އެއްކޮށް ކަހަލަ ގޮތަކަށް ފެންނާނެ"\n9. މިއީ ރާއްޖޭގަ ފިއުޗާ އޮތް ދާއިރާއެކޭ ބުނެވިދާނެތަ؟\n"ވަރަށް ބޮޑު ފިއުޗާއެއް އޮތް ދާއިރާއެއް މީ. މުޅި ޓުއަރިޒަމް އިންޑަސްޓްރީގަ ވެސް އެންމެ ވަރުގަދަ ވާނެ އެއް މާކެޓިން ޓޫލްއަށް ވާނެ މިކަން. ފުލް ޓައިމްކޮށް އިންކަމް ހޯދަން ވެސް ރަނގަޅު ކަމެއް މީ. ހަމަ އެކަނި ފްލައި ކޮށްގެން ވެސް ޖެނެރޭޓް ކުރެވޭނެ ފުދޭ ވަރަކަށް ބޮޑު ވަރެއް. އަންހެން ކުދިން ވެސް، ނުޖެހޭނެ އަންހެން ކުއްޖަކަށްވީތީއޭ ކިޔާފަ އެންމެ ފިޔަވަޅެއް ވެސް ފަހަތަށް ޖެހޭކަށް"\nއިއްބަޑޭ ކުޑައިރު ވެސް ވަގުތު ލިބޭ ވަރަކުން އަބަދުވެސް މޫދަށް ގޮސް އުޅޭ.\n10. މިކަން ކުރަން ބޭނުންވެފަ ހުރި ކުއްޖަކަށް ބުނެލާނީ ކީކޭ؟\n"އެއްވެސް ގޮތަކަށް ފަހަތަށް ނުޖެހި، އަންނާށޭ އުނދުހިލަން ދާން"\nއިބްރާހިމް ހުސެއިން (އިއްބަޑޭ) ވޯޓާ ސްޕޯޓްސް


Anhen Kujjaku "Hiyy Vagah Negumun" Dhiyaee Fuluhah - Vaguthu\nއަންހެން ކުއްޖަކު "ހިތް ވަގަށް ނެގުމުން" ދިޔައީ ފުލުހަށް\nލޯބިވެގެން އުޅޭ އަންހެން ކުއްޖާ ނުވަތަ ފިރިހެން ކުއްޖާ ހިތް އަތުލާ ވާހަކަ ވަރަށް ގިނައިން ދައްކައެވެ. ހިތް ވަގަށް ނަގާ ވާހަކައާއި ޖަހައިގަނެގެން ދާ ވާހަކަވެސް ދައްކައެވެ. ހަމައެހެންމެ، ހިތް ކަތިލާ ވާހަކަވެސް ދައްކައެވެ. އެހެންނަމަވެސް، މިއީ ހަމަ ހަގީގަތުގައިވެސް އެކަންކަން ވާތީކީ ނޫނެވެ. ހަމައެކަނި މިސާލު ބަހެއްގެ ގޮތުގައެވެ.\nއެހެންނަމަވެސް، މީހަކު ވަނީ މިފަދަ މައްސަލައެއް ހަމަ ހަގީގަތުގައިވެސް ފުލުހުންނަށް ހުށަހަޅާފައެވެ. ހިތް ވަގަށް ނެގުމުން، ޕޮލިސް ސްޓޭޝަނަށް ގޮސް މައްސަލަ ވަނީ ޖައްސާފައެވެ. މިކަން ހިނގާފައިވަނީ އަވަށްޓެރި އިންޑިޔާގެ ނާގްޕޫރުގައެވެ.\nއިންޑިޔާގެ ޚަބަރު ފަތުރާ ވަސީލަތްތަކުން ބުނެފައިވާ ގޮތުގައި މި މީހާވަނީ އެސަރަޙައްދުގެ އެއް ޕޮލިސް ސްޓޭޝަނަށް ގޮސް، އަންހެން ކުއްޖަކު އޭނާގެ ހިތް ވަގަށް ނެގި މައްސަލަ ޖައްސާފައެވެ. މި އާދަޔާ ޚިލާފު މައްސަލައާ ގުޅިގެން ފުލުހުން އަޅާނެ ފިޔަވަޅެއްވެސް، އެމީހުންނަށްވެސް ނޭނގުނެވެ.\nޕޮލިސް ސްޓޭޝަނުގައި މަސައްކަތް ކުރާ ފުލުހުން، އެމީހުންގެ އިސްވެރިންގެ ލަފާ މިކަމުގައި ހޯދިއިރު، މައްސަލަ ނިންމާލާފައިވަނީ ނުރަސްމީ ގޮތަކަށް ވާހަކަ ދައްކައިގެންނެވެ. އެއީ އިންޑިޔާގައި އޮންނަ ޤާނޫނުލް އުޤޫބާތް ނުވަތަ ޕީނަލް ކޯޑުގައި އެފަދަ މައްސަލަތަކާ ބެހޭގޮތުން އެއްވެސް ކަމެއް ބަޔާން ކޮށްފައި ނޯންނަކަމަށް ބުނެއެވެ.\nއިންޑިޔާގެ ނޫސްތަކުން ބުނާ ގޮތުގައި މިކަން ހިނގާފައިވަނީ މިދިޔަ ހަފްތާގެ ތެރޭގައެވެ.\nޖެނުއަރީ 9, 2019 16:54\nއަހަރެންވެސް ދާންޖެހޭ ޕޮލިސް ސްޓޭޝަން ހުރިތަނަށް ދެވޭވަރު ނުވެގެން ނުދެވުނީ ހިތްވަގަށްނެގި މައްސަލަ ޖައްސާ އެހިތް އަނބުރާ ހޯދުމަށް. ފަހުން އެނގުނީ އެ ވަގަށް ގެންދިޔައީ ވަރަށް އަޅާލުމާއެކު ބަލަހައްޓަން ކަމަށް އެހެންވެ މިހާރު ކުޑަކޮށް ރަނގަޅުވެއްޖެ


Qatar airways ge ticketing hidhumai Villa Travels in dheyn fashaifi\nވިލާ ޓްރެވެލްސް އިން ގަތަރު އެއާވޭސްގެ ޓިކެޓިން ހިދުމަތް ފަށައިފި\nހެންވޭރުގައި ހުންނަ ވިލާ ޓްރެވެލްސްގެ އޮފީސް -- ފޮޓޯ: އަވަސް އާކައިވް\nގަތަރު އެއާވޭސްގެ ރިޒަވޭޝަނާއި ޓިކެޓިންގެ ހިދުމަތް ވިލާ ޓްރެވެލްސް އިން ފަށައިފި އެވެ.\nވިލާ ޓްރެވެލްސް މި ހިދުމަތް ދޭން ފެށީ މިމަހުގެ 16 ވަނަ ދުވަހުން ފެށިގެނެވެ.\nއެ ކުންފުނިން ބުނީ ގަތަރު އެއާވޭސް މަންޒިލްތަކަށް ޓިކެޓް ވިއްކުމުގެ އިތުރުން، އެކި އެކި މުނާސަބަތުތަކާއި ދިމާކޮށް އެ އެއާލައިން އިން ބާއްވާ ހާއްސަ ޕްރޮމޮޝަންތަކުގައި ޓިކެޓް ވިއްކާ އެންމެ ހެޔޮ އަގުގެ ޓިކެޓް ލިބުމުގެ ފުރުސަތު ލިބޭނެ ކަމަށެވެ.\nގަތަރު އެއާވޭސްގެ ރިޒަވޭޝަނާއި ޓިކެޓިންގެ ހިދުމަތް ދޭން ފެށީ ގަތަރު އެއާވޭސް އަކީ ރާއްޖެ އާއި ބޭރުގައި ވެސް ވަރަށް މަގުބޫލު އަދި އިތުބާރު ހުރި ހިދުމަތެއް ދެމުން އަންނަ އެއާލައިނަކަށްވާތީ އާއި ޓިކެޓިންގެ ހިދުމަތް އިތުރަށް ފުޅާ ކުރުމަށް ކަމަށް ވިލާ ޓްރެވެލްސް އިން ބުންޏެވެ.\nވިލާ ޓްރެވެލްސްގެ އެހެން ހިދުމަތްތައް ފަދައިން ގަތަރު އެއާވޭސްގެ ރިޒަވޭޝަން އަދި ޓިކެޓިންގެ ހިދުމަތްވެސް ހުކުރު ދުވަސް ފިޔަވައި ކޮންމެ ދުވަހަކު ހެނދުނު 8:30 އިން ހަވީރު 5:00 އަށް އަދި ރޭގަނޑު 8:00 އިން 11:00 އަށް ލިބޭނެ އެވެ.\nވިލާ ގްރޫޕް ގަތަރު އެއާވޭސް\nބޭރުގެ ބޯޓެއް މަރާމާތު ކުރާ ފުރަތަމަ ދިވެހި ކުންފުންޏަކަށް ވިލާ\nފްލައިމީގެ ހަތަރުވަނަ ބޯޓު ރާއްޖެ ގެނެސްފި\nފްރީޒްކުރި ވިލާގެ އެކައުންޓްތައް ދޫކޮށްލައިފި


ޕަބްލިޝްކުރި ތާރީޚް: 16 މާރިޗު 2018\nސުންގަޑި: 20 މާރިޗު 2018 1300\nހެވީ ޑިއުޓީ ޑަމްޕް ލޮރީ ޓްރަކް އެއް ގަނެ ސަޕްލައިކޮށްދޭނެ ފަރާތެއް ހޯދުން\nމި ކޯޕަރޭޝަނަށް ތިރީގައި ތަފްޞީލްކުރެވިފައިވާ ވެހިކަލް ސަޕްލައި ކޮށްދެއްވާނެ ފަރާތެއް ހޯދަން ބޭނުންވެއްޖެއެވެ. ވީމާ، މި ވެހިކަލް ގަނެ ސަޕްލައި ކޮށްދެއްވުމަށް ޝައުގުވެރިވެލައްވާ ފަރާތްތަކަށް ބީލަން ހުށަހެޅުމުގެ ފުރުޞަތު ޢާންމުކޮށް ހުޅުވައި ދަޢުވަތު އަރުވަމެވެ.\nހެވީ ޑިއުޓީ ޑަމްޕް ލޮރީ ޓްރަކް\nNPR 65/45-19O Tipper\n18 މާރިޗު 2018 އިން\n20 މާރިޗު 2018 އަށް\n14:00 އިން ފެށިގެން\nބީލަމުގައި ބައިވެރިވުމަށް ރަޖިސްޓްރީ ކުރައްވާ ފަރާތްތަކުން ރަޖިސްޓްރޭޝަން ފީގެ ގޮތުގައި 500.00 ރުފިޔާ (ފަސްސަތޭކަ ރުފިޔާ) ދައްކަންވާނެއެވެ. ރަޖިސްޓްރޭޝަން ފީއަކީ 'ނޮން ރިފަންޑަބްލް' ފީއެކެވެ.\nބިޑް ސެކިއުރިޓީގެ ގޮތުގައި 15،000 ރުފިޔާ (ފަނަރަ ހާސް ރުފިޔާ) ބީލަން ހުށަހަޅުއްވާ އިރު ހުށަހަޅުންވަން ވާނެއެވެ. އަދި ބިޑް ސެކިއުރިޓީގެ މުއްދަތު މަދުވެގެން 90 ދުވަހަށް ވާންވާނެއެވެ.\nބިޑް ކާމިޔާބު ކުރައްވާ ފަރާތުން ބޭންކް ގެރެންޓީ އެއް ހުށަހެޅުމުން އެޑްވާންސް ފައިސާގެ ގޮތުގައި އަގުގެ (ފަނަރަ އިންސައްތަ) އަށްވުރެ ބޮޑު ނުވާގޮތަށް އެޑްވާންސް ފައިސާ ހަމަޖައްސައިދެވޭނެއެވެ.\nބިޑް ވެލިޑިޓީ މުއްދަތު މަދުވެގެން 90 ދުވަހަށް ވާންވާނެއެވެ.\nބީލަން ހުށަހެޅޭނީ ބީލަމުގައި ބައިވެރިވުމަށް ރެޖިސްޓަރވެފައިވާ ފަރާތްތަކަށް އެކަންޏެވެ. ބީލަން ހުށަހަޅުއްވާނީ ބަންދުކުރެވިފައިވާ ސިޓީއުރައިގައެވެ. ބީލަން ހުޅުވުމުގެ ބައްދަލުވުން އޮންނާނީ މިކޯޕަރޭޝަންގެ ހެޑް އޮފީހުގައި ބީލަން ހުޅުވުމުގެ ބައްދަލުވުމުގައި ބައިވެރިވެލައްވަން ބޭނުންވެލައްވާ ފަރާތްތަކާއި އެކުއެވެ.\nބީލަމަށް މާކްސް ދެވޭނެ މިންގަނޑު މަޢުލޫމާތު ކަރުދާހުގައި ހިމެނިފައިވާނެއެވެ. އިތުރު މަޢުލޫމާތެއް ސާފުކުރައްވަން ބޭނުންވެލައްވާ ފަރާތްތަކުން މި ކޯޕަރޭޝަންއަށް ގުޅުއްވައިގެން މަޢުލޫމާތު ސާފުކުރެއްވުން އެދެމެވެ.\nTel: 3307513, 307515 Fax: 3307514 ފޯން: 3307513،3307515 ފެކްސް: 3307514


Roma in furusatheh nethas De Rossi ge career eh nunimey | Mihaaru\nރޯމާގެ ކެޕްޓަން ޑެނިއަލީ ޑި ރޮސީ. --ފޮޓޯ: އޭއެފްޕީ\nރޯމާ އިން ފުރުސަތެއް ނެތަސް ޑި ރޮސީގެ ކެރިއަރު ނުނިމޭ\n15 މެއި 2019 - 10:355comments\nރޯމް (މެއި 15) – ކެޕްޓަން ޑެނިއަލީ ޑި ރޮސީގެ ކޮންޓްރެކްޓް އާނުކުރަން އޭއެސް ރޯމާ ނިންމި ނަމަވެސް އޭނާ ކުޅުން ހުއްޓާނުލާނެ ކަމަށާއި ދެން ފެނުމުގެ ފުރުސަތު ބޮޑީ އެމެރިކާގެ މޭޖާ ލީގުގެ ނިއުޔޯކް ސިޓީން ކަމަށް ރިޕޯޓްތައް ބުނެފި އެވެ.\nރޯމާގައި ހޭދަކުރި ދުވަސްތަކަށް، 18 އަހަރަށް ފަހު ނިމުން އަންނަކަން ރޮސީ، 36، އިއުލާންކުރީ އިއްޔެ އެވެ. އުމުރުން 35 އަހަރުގެ ކުޅުންތެރިޔާ ރޯމާ އަށް ކުޅެދޭ ފަހު މެޗަކަށް ވާނީ މި މަހުގެ 26 ގައި އަމިއްލަ ދަނޑުގައި ޕާމާ އަށް ކުޅޭ މެޗެވެ.\nރޯމާގެ ރައީސް ޖިމް ޕަލޯއްޓާ ވިދާޅުވީ ޑި ރޮސީގެ ފަހު މެޗުގައި ކްލަބުގެ އެންމެންގެ ލޮލުން ކަރުނަ އަންނާނެ ކަމަށާއި އެކަމަކު ރޯމާ ނޫން ކްލަބެއްގައި އޭނާ ކުޅުމުގެ ކެރިއަރު ކުރިއަށް ގެންދަން ނިންމި ނިންމުމަށް އިހުތިރާމްކުރައްވާ ކަމަށެވެ.\nވަރުގަަދަ ޑިފެންސިވް މިޑްފީލްޑަރެއްގެ އިތުރުން ލީޑާޝިޕް ރަނގަޅު ކެޕްޓަނެއްގެ ގޮތުގައި ފާހަގަކުރެވޭ ޑި ރޮސީ ބުނީ ކޮންޓްރެކްޓް ކްލަބުން އާނުކުރާނެކަން އެނގުނީ ހޯމަ ދުވަހު ކަމަށާއި އޭނާ އަކީ ކޯޗު ނަމަ އޭނާ ފަދަ ކުޅުންތެރިޔެއްގެ ކޮންޓްރެކްޓް އާކުރާނެ ކަމަށެވެ.\n"އަހަންނަށް ވިސްނޭ ގޮތުގައި ކްލަބަށް އަހަރެން މުހިއްމު. އެކަމަކު ގޮތް ނިންމާނީ ކްލަބުން. އަހަރެން ދެރަވާ ހަމައެކަނި ކަމަކީ އަހަރެމެންނަށް ވާހަކަދެއްކުނީ ކުޑަކޮށް ކަމަށްވާތީ. އަހަރެން އުއްމީދުކުރަން ވާހަކަދެކެވޭލެއް ކުރިމަގުގައި އިތުރުވާނެ ކަމަށް،" ޑި ރޮސީ ބުންޏެވެ.\nރޯމާގެ ޔޫތު ޓީމާ 2000 ވަނަ އަހަރު ގުޅުނު ރޮސީ ސީނިއާ ޓީމަށް ކުޅެން ފެށީ 2001 ގަ އެވެ. 615 މެޗު ކުޅެދިން ނަމަވެސް ކްލަބާ އެކު ހޯދުނީ މަދު ކާމިޔާބީތަކެކެވެ. އެއީ 2007 އާއި 2008 ގެ އިޓާލިއަން ކަޕެވެ. އެކަމަކު އެތައް ކްލަބަކުން އޭނާ އަށް އޮފާކުރި ނަމަވެސް ކްލަބް ދޫކޮށްލުމުގެ ހިޔާލެއް ނުކުރި އެވެ. އޭގެ ތެރޭގައި މެންޗެސްޓާ ޔުނައިޓެޑާއި ރެއާލް މެޑްރިޑް ވެސް ހިމެނެ އެވެ.\nއެކަމަކު ރިޕޯޓްތައް ބުނާ ގޮތުގައި ކްލަބުން އޭނާ ދޫކޮށްލުން ނިންމުމާ އެކު، އިޓަލީން ބޭރު ކްލަބަކާ އޭނާ ގުޅޭނެ އެވެ. އަދި އެހެން ކްލަބްތަކުން މަސައްކަތް ނުފަށަނީސް އޭނާ ގެންދިއުމުގެ މަސައްކަތް އެމެރިކާގެ ނިއުޔޯކް ސިޓީން ކުރަން ފަށާފައިވާ ކަމަށް ރިޕޯޓްތައް ބުނެ އެވެ.\nޑި ރޮސީ ގިނަ ބަޔަކަށް ފާހަގަވީ 2006 ވަނަ އަހަރުގެ ވޯލްޑް ކަޕުގަ އެވެ. އެ މުބާރާތުގެ ދެ ވަނަ މެޗުގައި އެމެރިކާ ކުޅުންތެރިޔެއްގެ މޫނުމަތި ފަޅާލުމުން ދިން ސަސްޕެންޝަނާ އެކު މުބާރާތް ނިމުނީ ކަމަށް ބެލެވުނެވެ. އެކަމަކު ސަސްޕެންޝަނަށް ފަހު އެނބުރި އައިސް ފައިނަލުގައި ވެސް ކުޅެ އިޓަލީ އަށް މުބާރާތް ކާމިޔާބުކޮށްދިނުމުގައި ދައުރެއް އަދާކުރި އެވެ. އިޓަލީ މިދިޔަ އަހަރުގެ ވޯލްޑް ކަޕަށް ކޮލިފައިނުވުމުން ގައުމީ ޓީމަށް ކުޅުން ހުއްޓާލިއިރު އޭނާ ވަނީ އެ ޓީމަށް 117 މެޗު ކުޅެދީފަ އެވެ.\nއިތުރު ލިޔުންތައް ޑެނިއަލް ޑި ރޮސީ އޭއެސް ރޯމާ


ކޮރޯނާ ވައިރަހާ ދެކޮޅު ވެކްސިންގެ އިންސާނީ ތަހުލީލުތައް އިނގިރޭސިވިލާތުގައި ފަށައިފި\nހަޔާ ޔޫސުފް 25 ޖޫން 2020 11:31\nކޮވިޑް-19 ޖައްސާ ކޮރޯނާ ވައިރަހުން ދަފަރާކުރާނެ ވެކްސިނެއް ހޯދުމުގެ މަސައްކަތް ދުނިޔޭގެ އެކި ޤައުމުތަކުގައި ކުރެވެމުންދެއެވެ.\nކޮވިޑް-19 ބަލިޖައްސާ ކޮރޯނާ ވައިރަހުން ސަލާމަތްކުރުމަށް ތައްޔާރުކޮށްފައިވާ ވެކްސިނެއްގެ އިންސާނީ ތަހުލީލު މަރުހަލާ އިނގިރޭސިވިލާތުގައި ފަށައިފިއެވެ.\nކުރިއަށް އޮތް ހަފުތާތަކުގެ ތެރޭގައި 300 އެއްހައި މީހުންނަށް ވެކްސިން ދެވޭނެ ކަމުގައި، މިތަހުލީލުތައް ކުރިއަށްގެންދާ އިމްޕީރިއަލް ކޮލެޖުގެ ސައެންސްވެރިންގެ ޓީމުގެ އިސް ސައެންސްވެރިޔާ ޕްރޮފެސާ ރޮބިން ޝަޓޮކް ވިދާޅުވިއެވެ. މިވެކްސިން ޖަނަވާރުގައި ޓެސްޓުކޮށްފައިވެއެވެ. ޖަނަވާރުގައި ޓެސްޓުކުރުމުން ލިބުނު ނަތީޖާއަށް ބަލާއިރު މިއީ ރައްކާތެރި ވެކްސިނެއް ކަމުގައާއި މިވެކްސިނުގެ ސަބަބުން ހަށިގަނޑަށް ވައިރަސްއިން ދަފަރާވުމުގެ ބާރު ލިބޭ ކަމުގައި ފެނިފައިވެއެވެ.\nމިޓެސްޓުތަކަކީ ދުނިޔޭގެ އެކި ކަންކޮޅުތަކުގައި މިހާރު ފަށައިގެން ކުރިއަށް ގެންދާ 120 ވެކްސިން ޓެސްޓުތަކުގެ ތެރެއިން އެއް ޓެސްޓެވެ. މިޓެސްޓުގެ ބައިވެރިއެއް ކަމުގައިވާ ޢުމުރުން 39 އަހަރުގެ ކެތީ ބީބީސީއާ ވާހަކަދައްކަމުން ބުނެފައިވަނީ އޭނާއަށް މިކަމުގައި ބައިވެރިވެވުމުން އުފާވެރިކަން ލިބޭ ކަމުގައެވެ. އަދި ކޮރޯނާ ވައިރަހާ ދެކޮޅަށް ކުރާ މަސައްކަތުގައި ހިއްސާވެވޭތީ ހިތްހަމަޖެހޭ ކަމަށްވެސް އޭނާ ބުންޏެވެ.\nފުރަތަމަ މަރުހަލާ، 300 އެއްހައި ދަރުމަވެރިންގެ ބައިވެރިވުމާއެކު ނިންމައިލެވުމުން އޮކްޓޯބަރު މަހުގައި 6،000 މީހުންނާއެކު އިތުރު މަރުހަލާއެއް ފެށިގެންދާނެއެވެ. އިމްޕީރިއަލް ކޮލެޖުގެ ސައެންސްވެރިން އުންމީދުކުރައްވާ ގޮތުގައި މިވެކްސިން 2021 ވަނަ އަހަރުގެ ކުރީ ކޮޅުގައި ދުނިޔޭގެ އެކި ކަންކޮޅުތަކަށް ފޯރުކޮށްދެވޭނެއެވެ.\nޢާންމުކޮށް ވައިރަހާ ދެކޮޅަށް ބޭނުންކުރާ ވެކްސިން ބިނާކޮށްފައިވަނީ ވައިރަސްގެ ބަލިކަށިކޮށްފައިވާ ނަކަލެއްގެ މައްޗަށެވެ. ނަމަވެސް އިމްޕީރިއަލް ކޮލެޖުގެ ވެކްސިނަކީ ތަފާތު ވެކްސިނެކެވެ. މިވެކްސިން ބިނާކޮށްފައިވަނީ ވައިރަސްގެ މަސްނޫއީ ޖީނީ ކޯޑު (ޖެނެޓިކް ކޯޑު)އްގެ މައްޗަށެވެ. އެއަށް ކިޔަނީ އާރްއެންއޭއެވެ. މިމަސްނޫއީ މާއްދާ ވައިރަސްގެ ކަންކަން ނަކަލުކުރެއެވެ.\nމިމާއްދާ އެކުލެވޭ ވެކްސިން ހަށިގަނޑުގެ ތެރެއަށް ދޫކޮށްލުމާއެކު، އެހަށިގަނޑުގެ ތެރޭގައި އަމިއްލައަށް ނަކަލުތައް އުފައްދަން ފަށައެވެ. އެހިސާބުން ހަށިގަނޑުގެ ސެލްތަކަށް އެސެލްތަކުގެ ނަކަލުތަކެއް އުފައްދަން ގޮވައިލައެވެ. މިއުސްލޫބު ބޭނުންކުރުމުން ހަށިގަނޑުގައި ކޮވިޑް-19 ނުއުފައްދައި ކޮވިޑް-19އިން ރައްކާތެރިވުމުގެ ޤާބިލުކަން ހަށިގަނޑުގެ ދިފާޢީ ނިޒާމަށް ލިއްބައިދެއެވެ.\nއެޓީމުން ބުނި ގޮތުގައި ވެކްސިނެއްގައި ބޭނުންކުރަނީ މަސްނޫއީ ޖީނީ ކޯޑުގެ ކުޑަ މިންވަރެއްކަމުން ވަރަށް ގިނަ ޢަދަދަކަށް ވެކްސިން އުފެއްދުމުގެ ޤާބިލުކަން އެބަހުރި ކަމުގައެވެ. އެގޮތުން އެއް ލީޓަރުގެ މަސްނޫއީ މާއްދާ ބޭނުންކޮށްގެން2މިލިއަން ވެކްސިން ޑޯސް އުފެއްދޭނެ ކަމުގައި އެޓީމުން ބުނެފައިވެއެވެ.\nވެކްސިން ޞިއްޙަތު ކޮވިޑް19 ފަރުވާ ކޮރޯނާވައިރަސް\nApril 21, 2020 16:26:12\nކޮވިޑް-19: "ޕްރޮބަބަލް" ކޭސް ކަމުގައި ބެލެވޭ ދެ ކޭހެއް އެބަ އޮތް\nJuly 04, 2020 09:50:50\nދުނިޔޭގައި ކޮވިޑް ޖެހުނު މީހުންގެ ޢަދަދު 11 މިލިއަނަށް، ސަމާލުވޭ: ޑަބްލިއުއެޗްއޯ


ThePRESS Roadha Kuruvaahaka mubaaraiy hulhuvaalaifi, 3000 Rufiya ge faisaage inaamu! | ThePress\n"ދަ ޕްރެސް" ރޯދަ ކުރުވާހަކަ މުބާރާތް ހުޅުވާލައިފި، އަވަހަށް ވާހަކަ ފޮނުވާ!\n15 January 2022, 10:41\nރޯދަ ކުރުވާހަކަ މުބާރާތުގެ އިޝްތިހާރެއް\nރޯދަ މަހަށް ހާއްސަކޮށްގެން "ދަ ޕްރެސް" އިން ކުރިއަށް ގެންދާ "ކުރުވާހަކަ" މުބާރާތް މިއަހަރުވެސް ހުޅުވާލައިފިއެވެ.\nމިދިޔަ2އަހަރެކޭ އެއް ގޮތަށް މިއަހަރުވެސް ރޯދަ މަހަށް ހާއްސަ ކޮށްފައި ވަނީ ކުރުވާހަކައެވެ. 3000 ރުފިޔާގެ ފައިސާގެ އިނާމު ހިމެނޭ މި މުބަރާތުގައި ބައިވެރިވާކަށް ވަކި އުމުރުފުރައެއް ނެތެވެ. އަދި ބޭނުން ކޮންމެ މައުޟޫއަކަށް ވާހަކަ ލިޔެވޭނެއެވެ.\nފައިސާގެ އިނާމު ބެހިފައިވާ ގޮތް:\n1 ވަނަ އަށް 1500 ރުފިޔާ\n2 ވަނަ އަށް 1000 ރުފިޔާ\n3 ވަނަ އަށް 500 ރުފިޔާ\nވާހަކަ ލިޔާ ފަރާތްތަކުން ސަމާލުކަން ދޭން ޖެހޭ ކަންތައްތައް:\nވާހަކައިގެ ދިގުމިން: އޭ4 ސައިޒުގެ2ސޮފްހާ.\nވާހަކަ ލިޔަން ޖެހޭ ފޮންޓް އަދި ސައިޒް: ފަރުމާ ފޮންޓުގެ ސައިޒު 12.\nހުށަހަޅަން ޖެހޭ ފޯމެޓް: މައިކްރޮސޮފްޓް ވޯޑް ފައިލް\nހުށަހަޅާ ވާހަކަތައް ލިޔެ ނިންމުމަށް ފަހު ލަސްވެގެން މާޗް 31، 2022 ގެ ކުރިން "ދަ ޕްރެސް" އަށް ފޮނުވަން ވާނެއެވެ. ވާހަކަތަކުގެ ސޮފްޓް (މައިކްރޯސޮފްޓް ވޯޑު ފައިލް) ފޮނުވާނީ، "ދަ ޕްރެސް" ގެ އީމެއިލް އަށެވެ. ވާހަކަ ފޮނުވާއިރު، ވާހަކަގައިގެ ނަމާއި، ލިޔުނު މީހާގެ ނަމާއި ގުޅޭނެ ފޯނު ނަންބަރު އޮންނަން ވާނެއެވެ. އަދި ލިޔުންތެރިޔާގެ އައިޑީ ކާޑު ކޮޕީއެއް ފޮނުވަން ވާނެއެވެ. މީގެ އިތުރުން ވާހަކައިގެ ކަވަރު ފޮޓޯއެއް އޮތް ނަމަ އެ ފޮޓޯއެއް ނުވަތަ ކަވަރު އޮންނަން ހުށަހަޅާ ގޮތް އީމެއިލްގައި ބަޔާން ކުރަން ވާނެއެވެ.\nރޯދަ މަހަށް ހާއްސަކޮށްގެން ހުޅުވާލި މި މުބަރާތަށް ހުށަހަޅާ ކުރު ވާހަކަތަކުގެ ތެރެއިން އެންމެ ރީތި 30 ވާހަކަ "ދަ ޕްރެސް" ގެ ވެބްސައިޓުގައި ޝާއިއު ކުރާނެއެވެ. އަދި އެ 30 ވާހަކައިގެ ތެރެއިން އެންމެ މޮޅު ތިން ވާހަކަ ހޮވާ އިނާމު ދޭނެއެވެ.\nމިދިޔަ2އަހަރު ބޭއްވި މުބާރާތުގައިވެސް ގިނަ ބަޔަކު ބައިވެރިވެ ރީތި ގިނަ ވާހަކަތަކެއް ހުށަހެޅިއެވެ. އެ މުބާރާތްތަކުގެ އެންމެ ރީތި3ވާހަކަ ހޮވާ ވަނީ އިނާމުވެސް ދީފައެވެ.\nމި އަހަރު ހުޅުވާލި މި މުބާރާތަށްވެސް އިބުރަތްތެރި، ކިޔާ ހިތްވާ، ރަނގަޅު ފެންވަރުގެ ރީތި ވާހަކަތަކެއް ހުށަހަޅާނެ ކަމަށް އުންމީދު ކުރަމެވެ.\nހަބަރު ރޯދަ ކުރު ވާހަކަ\nދަޕްރެސްގެ އީމެއިލްވެސް ހިމަނާލިނަމަ ވާހަކަ ފޮނުވަން ބޭނުންވާ ފަރާތްތަކަށް ފަސޭހަވާނެ ދެއްތޯ. މިހާރު ވާހަކައެއް ފޮނުވަން ބޭނުންވެފަ އީމެއިލް ނޭގިފަ މިއިނީ.\nއެ އޮތީނު އީމެއިލް. "ދަ ޕްރެސް" ގެ އީމެއިލް އަށެވެ. އެތާ އެބައޮތް ލިންކު. ފިތާބަލަ


Muslimeh ge maraa gulhigen India in5meehun hayyaru koffi | Mihaaru\nމުސްލިމެއްގެ މަރާ ގުޅިގެން އިންްޑިއާ އިން ފަސް މީހުން ހައްޔަރުކޮށްފި\nއަންސާރީ މަރާލީ ސައިކަލެއް ވަގަށް ނެގި ކަމަށް ބުނެ އަނިޔާކޮށްފައި. --ފޮޓޯ:ބީބީސީ ހިންދޫ\nޖަރްކަންދު (ޖޫން 25) - ހިންދޫންގެ ގްރޫޕަކުން އަނިޔާކޮށް މުސްލިމަކު މަރާލުމާ ގުޅިގެން އިންޑިއާ ފުލުހުން ފަސް މީހުން ހައްޔަރުކޮށްފި އެވެ.\nތަބްރޭޒީ އަންސާރީ، 24، މަރުވީ އިރުމަތީގެ ޖަރްކަންޑް ސްޓޭޓުގެ ގެއަކުން ސައިކަލެއް ވަގަށް ނެގި ކަމަށް ތުހުމަތުކޮށް ބަޔަކު އަނިޔާ ކުރުމުން ލިބުނު ޒަޚަމްތަކުގަ އެވެ. އަނިޔާކުރަމުން ދިޔަ އިރު އަންސާރީ އަށް ވަނީ ހިންދޫ ކަލާނގެ އަށް ތައުރީފްކޮށް ބަސްތައް ބުނުމަށް މަޖްބޫރުކޮށްފަ އެވެ. އެ ވީޑިއޯ ވަނީ ސޯޝަލް މީޑިއާގައި ދައުރުވާން ފަށައިފަ އެވެ.\nއަންސާރީގެ އާއިލާ އިން ތުހުމަތުކުރާ ގޮތުގައި އޭނާ އަށް ފަރުވާ ދިނުމުގައި ފުލުހުން ވަނީ ވަރަށް ބޮޑަށް އިހުމާލުވެފަ އެވެ.\nއަންސާރީގެ އަންހެނުން ޝަހިސްތާ ޕަރްވީން ބީބީސީ އަށް ބުނީ ކަރަންޓް ހޮޅިދަނޑިއެއްގައި އަންސާރީ ބަނދެފައި އެއްރޭ ވަންދެން ބެހެއްޓި ކަމަށެވެ. އަދި ފުލުހުންނަށް ހަވާލުކުރީ އަނެއް ދުވަހު ކަމަށް އޭނާ ބުންޏެވެ. ހޮސްޕިޓަލަށް ގެންދިޔައީ ހަތަރު ދުވަސް ފަހުން ކަމަށް ވެސް އޭނާ ބުންޏެވެ. ޕަރްވީން ބުނީ އަންސާރީ އަށް އަނިޔާކުރީ ހިންދޫ ކަލާނގެ އަށް ތައުރީފްކޮށް ވާހަކަ ދައްކަން ދެކޮޅު ހެދުމުން ކަމަށެވެ.\nޖަރްކަންދު ސްޓޭޓުގައި މުސްލިމުންނަށް އަނިޔާކުރުމުގެ ހާދިސާތައް ފަހަކަށް އައިސް ވަނީ ހިންގައިފަ އެވެ.\n14 ކޮމެންޓް, 115 ރިއެކްޝަންސް\nޔާމީން ވެރިކަމުގަ މި ގައުމުގަ ވެސް ކުށެއްނެތް މީހުން މެރި.\nރާއްޖެވެސް މިސްރާބުޖަހާފަ ހުރީ މިކަހަލަ މިދިމާލަކަށް. މިދޭތެރެއިން މިކަހަލަ ބައިވަރު ހަބަރު ފެނިއްޖެ. މީހުން އަމިއްލަ އަތަށް ގާނޫނާ ގަވާއިދު ނަގައިގެން މަގުމަތިން ޝަރީއަތް ހިންގަން ފަށާ ހުރިހާ ތަނެއްގަވެސް ވާކަމެއް މިއީ. މީހަކު ކުށެއް ކުރުމަކީ ދެން އެހެންމީހުންވެސް ކުށްކުރުމަށް ދެވޭ ހުއްދައެއް ނޫން. ކަމާބެހޭ ފަރާތްތަކުން މިކުޅިވަރު މިތާވެސް އާންމުކަމަކަށް ނުވަނީސް ފިޔަވަޅު އަޅަންޖެހޭ.\nކޮބާ @މަރޭމިތުރާ؟؟؟ ކޮމެންޓް ތްރެޑް ފްލަޑް ކޮށްލަން ކެރޭނެތަ؟؟؟\nމިހާރު އޭނަ ހަބަރެއް ނުވޭ ދޯ އަނެއްކާ ކިހިނެއް ވީބާ މޯޑީ އެއްޗެކޭ ބުނީބާ\nއެސޮރަކީ އެތަނުގެ ޔަތީމު ހާނާއަކައް ފެންއުފުލުމުއުޅޭ ސޮރެއް ގިނައިން ހުންނާނީ ރޭންޖުނެތްތަންތާ ލިބޭއިރައް ކޮމެންޓްކުރާނެ\nމިފަދަ އަނިޔާއަށް މިގައުމުގައިވަނީ އިހައްދުވަހު މެޑަލް ދީފަ\nޕްލީޒް ޕްރޮވައިޑް މޯ ޑީޓެއިލް.\nއެއީދެން ބަޔަކުއަޅުކަން ކުރާނެވަރުގެ އެއްޗެއްތަ އެއްވެސްބާރެއްނެއް އެއްޗެއް ހިންދީ ޑުރާމާތައްބަލާފަ ގިނަމީހުން ނައްއެވަރެއްނެތިގެން އެންމެފަހުން އެމީހުންއުޅޭ ގޮތައްއުޅެން ބޭނުންވާ ވަރައްގިނަމީހުންވެސް ރާއްޖޭގަވެސް މަދެއްނޫން މިފަހަކައްއައިސް\nތަބްރޭޒީގެ ފާފަ ފުއްސަވާ ސުވަރުގޭގެ ދާއިމީ ނިޢުމަތުގައި ލައްވާށި! އާމީން... ގޮތް ހުސްވެ ބިރުވެރިކަމާއި މާޔޫސްކަން ފެންނަ މޫނެއް.\nމަދުށިން އެ ވީޑިއޯ ހިތްފަޅައިގެން ދާވަރުވޭ. ޖަނަވާރަކަށްވެސް އެފަދަ އަނިޔާނުކުރާނެ. އެއީ ހިތެއް އޮތްބައެއްނޫން.\nމިގޮތަށް މުސްލިމުންނަށް އަނިޔާކުރަމުން ގޮސް ހައްދުފަހަނަ އަޅާދިޔައީމަ ދެން އެމީހުން ބަދަލުހިފުމަށް ނުކުމެ ކަމެއްކުރީމަ އެވަނީ ޓެރަރިސްޓުންނަށް\nބަދަލު ހިފާނެކަމެއްނެތް ކަމާ ނުބެހޭ މީހުން މަރައިގެެން. އޭރުން ކިޔާނީހަމަ ޓެރަރިސްޓުން.


ދަރިވަރުންނަށް ހެނދުނުގެ ނާސްތާ ތައްޔާރު ކޮށްދޭނެފަރާތެއް ހޯދުމަށް\nއިޢުލާން ނަންބަރ:GS 132/2019/07\n2. މިބީލަންތަކުގައި ބައިވެރިވާން އެދޭ ފަރާތްތަކުން، 2019މެއި12 އިން 2019މެއި15 އަށް ބަންދުނޫން ކޮންމެ ދުވަހަކު 9:30 އިން 12:30 އަށް މިސްކޫލަށް ވަޑައިގެން ނަންނޯޓް ކުރެއްވުން އެދެމެވެ.\n3. މިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 2019މެއި16ވާ ބުރާސްފަތި ދުވަހުގެ 13:00ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\n4. މިޕްރޮޖެކްޓާއި ބެހޭގޮތުން ބާއްވާ މަޢުލޫމާތު ދިނުމުގެ ބައްދަލުވުން އޮންނާނީ2019މެއި19 ވާ އާދިއްތަ ދުވަހުގެ 11:00 ގައިމިސްކޫލްގައެވެ.\n5. ބީލަން ހުޅުވުން އޮންނާނީ 2019މެއި23ވާ ބުރާސްފަތި ދުވަހުގެ 11:00 ގައި މިސްކޫލްގައެވެ.\n6. މި ޕްރޮޖެކްޓްގެ ބިޑު ސެކިއުރިޓީގެ ގޮތުގައި 5,000/- (ފަސްހާސް) ދިވެހި ރުފިޔާ ހުށަހަޅަންވާނެއެވެ. ބިޑު ސެކިއުރިޓީގެ މުއްދަތަކީ ބިޑު ހުޅުވާ ތާރީޚުން ފެށިގެން 30 ދުވަހެވެ.\n7. މިޕްރޮޖެކްޓާގުޅޭ ބީލަން ފޮތް މިއިޢުލާނާއެކު އެޓޭޗް ކުރެވިފައިވާނެއެވެ.\nނަންބަރު: GS 132/2019/07\nޕަބްލިޝްކުރި ތާރީޚު: 10 މޭ 2019


SunOnline: Pakistan ge hazara dharikolhuge meehun ge naslu nahthaalaathee ekamaa dhekolhah muzaaharaa kuranee\nޕާކިސްތާނުގެ ހާޒާރާ ދަރިކޮޅުގެ މީހުންގެ ނަސްލު ނައްތާލާތީ އެކަމާ ދެކޮޅަށް މުޒާހަރާ ކުރަނީ\n15 Apr 2019, 14:13\nހަޒާރާ ދަރިކޮޅުގެ މީހުން އެމީހުންގެ ރައްކާތެރިކަމާއި ހިމާޔަތަށް އެދި މުޒާހަރާ ކުރަނީ\nކުއެޓާ (އެޕްރީލް 15) : ޕާކިސްތާނުގެ ހުޅަނގުގެ ބަލޫޗިސްތާން ސަރަހައްދުގައި ދިރިއުޅޭ ބައިމަދު ހަޒާރާ ދަރިކޮޅުގެ މީހުން އެމީހުންގެ ހިމާޔަތާއި ރައްކާތެރިކަމަށް ގޮވާލައި މުޒާހަރާކުރަން ފަށައިފިއެވެ.\nބަލޫޗިސްތާނުގެ ކުއެޓާގައި ދިރިއުޅޭ ހަޒާރާ ދަރިކޮޅުގެ މީހުން ކުރަމުންގެންދާ ސިލްސިލާ މުޒާހަރާތަކުގައި ޕާކިސްތާން ސަރުކާރުގެ ކިބައިން އެމީހުން އެދެމުންދަނީ އެމީހުންގެ ނަސްލާއި ވުޖޫދާއި ދިރިއުޅުން ހިމާޔަތްކޮށް ދިނުމަށެވެ. ހަޒާރާ ދަރިކޮޅުގެ މީހުންނަކީ ވަރަށް ދަތި ހާލުގައި ދިރިއުޅޭ ބައިމަދު އަދި އޭގެ ތެރެއިން ފަގީރު ހާލުގައި ދިރިއުޅޭ މީހުން ގިނަ ޖަމާއަތެކެވެ.\nޕާކިސްތާނުގައި ދީނުގެ ނަމުގައި ހަރަކާތްތެރިވާ ހައްދު ފަހަނަޅާފައިވާ ހަރުކަށި ތަކްފީރީ ޖަމާއަތްތަކުގެ ޙަމަލާތައް އެންމެ ބޮޑަށް އަމާޒުކުރާ އެއްބަޔަކީ ހަޒާރާ ދަރިކޮޅުގެ މީހުންނެވެ. ބައިމަދު އެދަރިކޮޅުގެ މީހުންނަށް އަމާޒުކޮށް ދޭ ޓެރަރިސްޓް ޙަމަލާތަކުގެ ތެރޭގައި އެމީހުންގެ ދަނޑުތަކާއި މާރުކޭޓްތަކާއި އެމީހުން އެއްވާ ބަސްސްޓޭޝަން ފަދަ ތަންތަނުގައި ބޮންގޮއްވައިގެން އެމީހުން މެރުން ހިމެނެއެވެ.\nމިދިޔަ ހޮނިހިރު ދުވަހު ބަލޫޗިސްތާން ސަރަހައްދުގައި ހަޒާރާ ދަރިކޮޅުގެ މީހުން އަމާޒުކޮށްގެންވެސް ދީފައިވަނީ އެފަދަ ޙަމަލާއެކެވެ. އެހަމަލާ ދީފައިވަނީ ހަޒާރާ ދަރިކޮޅުގެ މީހުން އެމީހުންގެ ދަނޑުވެރިކަމުގެ ބާވަތްތައް ވިއްކަންތިބި މާރުކޭޓަކަށް އަމާޒުކޮށްގެންނެވެ. އެ ޓެރަރިސްޓް ހަމަލާއެއްގައި 16 މީހުން މަރުވެ 30 އަށްވުރެ ގިނަމީހުން ޒަޚަމްވެފައިވާއިރު މަރުވި ގިނަ މީހުންނަކީ ހަޒާރާ ދަރިކޮޅުގެ މީހުންނެވެ.\nކުއެޓާގެ ފުލުހުންގެ ވެރިޔާގެ ނައިބު އަބްދުއްރައްޒާގް ޝީމާ ވިދާޅުވީ ހަމަލާދީފައިވަނީ ހަޒާރާ ދަރިކޮޅުގެ ޝިޔައީން ބޭނުންކުރާ ތަރުކާރީ މާރުކޭޓެއްގައި ކަމަށާ ހަމަލާދިނުމަށް ބޭނުންކުރީ ބޮންތަކެއް ކަމުގައެވެ. އެބޮންތައް މާރުކޭޓަށް ގެންގޮސްފައިވަނީ ތަރުކާރީ އަޅާފައިވާ ގޯނިތަކެއްގެ ތެރޭގައި ފޮރުވައިގެން ކަމަށް އޭނާ ވިދާޅުވިއެވެ.\nހައްދުފަހަނަޅާފައިވާ ޓެރަރިސްޓް ޖަމާއަތެއްކަމަށްވާ އައިއެސް ޖަމާއަތުންވަނީ ކުއެޓާގައި ދިން ޙަމަލާގެ ޒިންމާ އުފުލާފައެވެ. އައިއެސް ޖަމާއަތުގެ ނޫސްއެޖެންސީ "އަލްއަޢްމާގް" އިން ބުނެފައިވަނީ ކުއެޓާގެ މާރުކޭޓަށް ހަމަލާދިނީ އެޖަމާއަތުގެ ހަނގުރާމަވެރިއެއް ކަމަށާއި އެއީ އަމިއްލައަށް މަރުވެގެންދިން ޙަމަލާއެއްކަމުގައެވެ.\nމީގެކުރިންވެސް ހަޒާރާ ދަރިކޮޅުގެ މީހުންނަށް އަމާޒުކޮށް ގެން ޕާކިސްތާނުގެ ބަލޫޗިސްތާންގައި އެތަށް ހަމަލާތަކެއްދީ ހަޒާރާ ދަރިކޮޅުގެ އަންހެނުންނާއި ކުޑަކުދިންނާއި ފިރިހެނުން ދޮޅަސް ދޮޅަހުން މަރާފައިވެއެވެ. މިފަދަ ޙަމަލާތައް ދޭ ހަރުކަށި ޖަމާއަތްތަކުގެ ތެރޭގައި އައިއެސް ޖަމާއަތުގެ އިތުރުން ޕާކިސްތާނުގައި ދިނުގެ ނަމުގައި ހަރަކާތްތެރިވާ އެނޫންވެސް ހަރުކަށި ތަކްފީރީ ވިސްނުމުގެ ޖަމާއަތްތައް ހިމެނެއެވެ.\nއިސްލާމި ގައުމުތަކުގައި ފުޅާދާއިރާއެއްގައި ޓެރަރިޒަމްގެ އަމަލުތައް ހިންގާ އައިއެސް ޖަމާއަތުންވަނީ އިރާގުގެ ބައިމަދު ޖަމާއަތެއްކަމަށްވާ ޔަޒީދީންނާ ދެކޮޅަށްވެސް ބޮޑެތި ޖަރީމާތައް ހިންގާފައެވެ. އަދި ޔަޒީދީންގެ ނަސްލު ނައްތާލާނެކަމުގެ އިންޒާރު އެތައް ފަހަރަކު ވަނީ ދީފައެވެ.\nއައިއެސް ޖަމާއަތުގެ ބާރު އިރާގުގައި ގަދަ ދުވަސްވަރު އައިއެސް ޖަމާއަތުގެ ހަނގުރާމަވެރިންވަނީ ޔަޒީދީ ދަރިކޮޅުގެ އަންހެނުން އަޅުންގެ ގޮތުގައި ހަދައި އަޅުންގެ ބާޒާރެއް ގާއިމް ކުރުމަށްފަހު އެބާޒާރުގައި ޔަޒީދީ އަންހެނުން ވިއްކާ ހަދާފައެވެ. އަދި ޔަޒީދީ އަންހެނުންނާއި ކުޑަކުދިން ވަރަށް އަނިޔާވެރި ގޮތުގައި މެރުމަށްފަހު ބޮޑެތި ކަށްވަޅުތަކުގައި އެމީހުން ވަޅުލިކަމުގެ ތުހުމަތުވެސް އައިއެސް ޖަމާއަތުގެ މައްޗަށްވަނީ ކުރެވިފައެވެ. (ނޫސްއެޖެންސީތައް)


އިންސާނީ ޙައްޤުތަކާބެހޭ ކައުންސިލުން ރަޝިޔާގެ މައްސަލަ ބަލާތީ ޗައިނާ ހިތްހަމަނުޖެހިއްޖެ އިންސާނީ ޙައްޤުތަކާބެހޭ ކައުންސިލުން ރަޝިޔާގެ މައްސަލަ ބަލާތީ ޗައިނާ ހިތްހަމަނުޖެހިއްޖެ\nއިންސާނީ ޙައްޤުތަކާބެހޭ ކައުންސިލުން ރަޝިޔާގެ މައްސަލަ ބަލާތީ ޗައިނާ ހިތްހަމަނުޖެހިއްޖެ\nއދގެ އިންސާނީ ޙައްޤުތަކާބެހޭ ކައުންސިލުގައި ބޭއްވި ބައްދަލުވުމުގެ ތެރެއިން / ފޮޓޯ: ރޮއިޓަރސް\nއދގެ އިންސާނީ ޙައްޤުތަކާބެހޭ ކައުންސިލުން ޔޫކްރެއިނުގައި ރަޝިޔާއިން ހިންގިކަމަށް ބުނާ ލާއިންސާނީ ޖަރީމާތައް ތަޙުޤީޤުކުރަން ނިންމުމުން ޗައިނާއިން ހިތްހަމަނުޖެހުންފާޅުކޮށްފިއެވެ.\nސުވިޓުޒަލޭންޑުގެ ޖެނީވާގައި ހުންނަ އދގެ އިންސާނީ ޙައްޤުތަކާބެހޭ ކައުންސިލުން ނިންމާފައިވަނީ ރަޝިޔާގެ ބާރުގެ ދަށަށް ގެންދިޔަ ޔޫކްރެއިނުގެ ސަރަޙައްދުތަކުގައި ރަޝިޔާގެ ސިފައިން ހިންގާފައިވާކަމަށް ބުނާ ލާއިންސާނީ ޖަރީމާތައް ތަޙުޤީޤުކުރުމަށެވެ. އެ ސަރަޙައްދުތަކުން ރަޝިޔާގެ ފައުޖުތައް ފަހަތަށް ޖެހުމުން ޔޫކްރެއިނުގެ ބާރުގެ ދަށަށް އެ ސަރަޙައްދުތައް ގެނެސްފައިވާކަމަށާއި އެ ސަރަޙައްދުތަކުގައި ބޮޑެތި ޖަރީމާތައް ހިންގާފައިވާކަމުގެ ހެކި ލިބިފައިވާކަމަށް ޔޫކްރެއިނުން ތުޙުމަތުކޮށްފައިވެއެވެ.\nރަޝިޔާއިން ހިންގިކަމަށް ބުނާ ލާއިންސާނީ ޖަރީމާތައް ތަޙުޤީޤުކުރުމަށް އިންސާނީ ޙައްޤުތަކާބެހޭ ކައުންސިލުން ނިންމީ 33 ޤައުމުގެ ވޯޓުންނެވެ. އެ މައްސަލައާ ދެކޮޅަށް ވޯޓު ދީފައިވަނީ ޗައިނާއިންނާއި އެރިތުރިޔާއިންނެވެ. އަދި 12 ޤައުމަކުން ވޯޓުގައި ބައިވެރިވެފައެއް ނުވެއެވެ. އެ ނިންމުން ފާސްވުމުން ޗައިނާއިން ބުނެފައިވަނީ އެއީ އެ ކައުންސިލުގެ އިތުބާރުގެއްލިގެންދިޔަ ނިންމުމެއްކަމަށާއި އެއީ ސިޔާސީ ނިންމުމެއްކަމަށެވެ.\nމީގެ ކުރިން 47 ޤައުމުގެ މައްޗަށް އެކުލެވޭ އިންސާނީ ޙައްޤުތަކާބެހޭ ކައުންސިލުން ރަޝިޔާވަނީ ބޭރުކޮށްފައެވެ. އެހެންކަމުން އެ ކައުންސިލުގެ ބައްދަލުވުމުގައި ރަޝިޔާއިން ބައިވެރިވެފައެއް ނުވެއެވެ. އެ ކައުންސިލުން ރަޝިޔާ ބޭރުކުރުމުންވެސް ޗައިނާވަނީ ނުރުހުންފާޅުކޮށްފައެވެ.


Ahmed Mahloof – Haftha\nސަސްޕެންޝަން އުވާލުމުން މަހުލޫފް: ތެދުވެރިކަމާއެކު ދެމިހުންނާނަން\nތެދުވެރިކަމާއެކު މަސައްކަތުގައި ދެމި ހުންނާނެ ކަމަށް ޔޫތް މިނިސްޓަރު އަހުމަދު މަހުލޫފް ވިދާޅުވެއްޖެއެވެ.\nމަހުލޫފުގެ އެހެން ވިދާޅުވީ، އެމްއެމްޕީއާރްސީގެ ބޮޑު ހިޔާނާތުގައި ހިމެނޭ އެސްއޯއެފާއެކު ޑޮލަރުގެ މުއާމަލާތެއް ހިންގެވުމުން ސަސްޕެންޝަންގައި ދެ މަސް ދުވަސް ވަންދެން ބެހެއްޓުމަށްފަހު އެ ސަސްޕެންޝަން މިއަދު އުވާލުމުން ކުރެއްވި ޓުވީޓެއްގައެވެ.\nމަހުލޫފް ވިދާޅުވީ، އޭސީސީ އާއި ޕޮލިހުން އެއްވެސް މައްސަލައެއް ނެތްކަން ޔަގީން ކުރެއްވުމަށްފަހު އަޅުގަނޑަށް އިތުބާރު ކުރުއްވާ އަލުން ރަސްމީ މަސައްކަތައް ނެރެދެއްވި ކަމަށްޓަކައި ރައީސް އިބްރާހިމް ސޯލިހުއަށް ޝުކުރު ދަންނަވާ ކަމަށެވެ.\nއަދި ވިދާޅުވީ، ތެދުވެރިކަމާއެކު މަސައްކަތުގައި ދެމިހުންނާނެ ކަމަށާއި އިތުބާރު ކުރެއްވި އެންމެހާ ބޭފުޅުންނަށް ޝުކުރުއަދާ ކުރައްވާ ކަމަށެވެ.\nއެންޓި ކޮރަޕްޝަން ކޮމިޝަން (އޭސީސީ) އިން އާންމުކުރި އެމްއެމްޕީއާރުސީގެ ހިޔާނާތުގެ ތަފްސީލީ ރިޕޯޓުގައި ބުނާގޮތުން މަހްލޫފްގެ އެކައުންޓަށް 33،000 ޑޮލަރު ވަނީ ވަދެފައެވެ.\nއަދި ފަހުން މަހުލޫފުގެ އެދިވަޑައިގަތުމަކަށް އޭނާގެ މައްސަލަ ބެލުމަށްފަހު އޭސީސީން ވަނީ އެކަމުގައި އޭނާގެ ހިޔާނާތުގެ ކަމެއް ނެތްކަމަށް ނިންމާފައެވެ.\nއޭސީސީގެ ރިޕޯޓްގައި ބުނާގޮތުން، މަހުލޫފުގެ އިތުރުން ޕްލޭނިން މިނިސްޓްރީގެ ސްޓޭޓް މިނިސްޓަރަކަށް ހުންނެވި އަކްރަމްގެ އެކައުންޓަށް ވެސް ބޮޑު ހިޔާނާތުގައި ހިމެނޭ އެސްއޯއެފް އިން 30،000 ޑޮލަރު ޖަމާކޮށްފައެވެ. އެ މައްސަލާގައި މަހުލޫފާއެކު އަކްރަމް ވެސް ސަސްޕެންޑްކުރިއިރު އޭނާގެ ސަސްޕެންޝަން ވެސް މިއަދު ވަނީ އުވާލައިފައެވެ.\nނަމަވެސް އަކްރަމްގެ މައްސަލަ ނިންމި ގޮތެއް އަދި އެއްވެސް އިދާރާއަކުން ހާމައެއް ނުކުރެއެވެ.\nAuthor ނަސްވާ ހަސަންPosted on April 16, 2019 Categories ޚަބަރުTags Ahmed Mahloof, Youth Minister MahloofLeaveacomment on ސަސްޕެންޝަން އުވާލުމުން މަހުލޫފް: ތެދުވެރިކަމާއެކު ދެމިހުންނާނަން


މަދީނާގައި ހިނގާފައިވާ ލޯބީގެ ޙާދިސާއެއް –2– ޖަމްޢިއްޔަތުއް ސަލަފް\nމަދީނާގައި ހިނގާފައިވާ ލޯބީގެ ޙާދިސާއެއް – 2\nތާރީޚް: 14:38 23 އޮކްޓޯބަރ 2018\nކޮންމެއަކަސް ވާހަކައިގެ ތެރެއަށް ވަންނާނަމެވެ. ބަރީރާ –رضى الله عنها– އާއި އެކަމަނާގެ ފިރިކަލުން މުޣީޘު-رضى الله عنه– އާއި އަދި އެދެމަފިރިކަލުންގެ ދަރިންނާއިއެކު އޭރު ދުނިޔޭގައި އޮތް އެންމެ ތަހުޒީބު އެންމެ އަމާން ޢަދުލުވެރި ވެރިކަން ޤާއިމުވެފައިވާ މަދީނާގައި ދިރިއުޅެމުން ދަނިކޮށް މި ކުޑަ ޢާއިލާއަށް އައި ތޫފާނަކީ ބަރީރާ –رضى الله عنها– ގެ ހިތްޕުޅުގައި ”މިނިވަން“ ކަމަށް ދެވިފައިވާ މަތިވެރި މަޤާމެވެ. ”އަޅުވެތިކަމުގެ“ ކުރިމަތީގައި އެކަމަނާ ބަލިޤަބޫލު ނުކުރެއްވުމެވެ. އަދި މިކަންތަކުގެ އިތުރުން އެކަމަނާއަށް ”މިނިވަންކަން“ ހޯދައިދިނުމަށް މަދީނާގެ އެ ދަޢުލަތުގެ އެއް ”މަހާ ރެހެންދި“ ވެވަޑައިގެން ޤުރުބާނީއެވެ. ކޮންމެއަކަސް އެވާހަކަ މިތާގައި ކިޔާލަދޭނަމެވެ.\nމިވީގޮތަކީ އިސްލާމްދީން އައުމުގެ ކުރިންވެސް ޢަރަބިންނަކީ ޖާހިއްލިއްޔަ ޒަމާނުއްސުރެ އިންސާނުން އަޅުވެތިކޮށްގެން އުޅުނުބައެކެވެ. ނަމަވެސް އިސްލާމްދީން އައުމަށްފަހު އަޅުންމިނިވަންކުރުމަށް އެދީން ބާރުއަޅާ އަޅުން މިނިވަންވާނެ އެތައް ދޮރުތަކެއް ހުޅުވާލިއެވެ. އަދި އަޅުވެތިކުރެވޭނެ ގިނަ ދޮރުތައް ލައްޕާ އަބަދުގެ އަބަދަށް ތަޅުލިއެވެ. މިގޮތުން އަޅަކު މިނިވަންވާން ބޭނުންނަމަ ”މުކާތަބު އަޅަކަށް“ ބަދަލުވުމުގެ މަތިވެރި އުޞޫލު އިސްލާމީ ޝަރީޢަތުގައި ކަނޑައެޅިގެން ދިޔައެވެ. އެއީ އަޅުމީހާއި އޭނާގެ ޞާހިބުމީހާ އާއި ދެމީހުންގެ ދެމެދު މަހުންމަހަށް ނުވަތަ ބައިބަޔަށް ވަކި އެއްޗެއް ދައްކައިގެން އަޅު މީހާ އޭނާގެ ”މިނިވަންކަން“ ގަތުމެވެ. މިހާރުގެ ބަހުންނަމަ ”އިންސްޓޯލްމަންޓަށް“ އަޅުމީހާ އޭނަގެ ”މިނިވަންކަން“ ޞާޙިބުމީހާގެ އަތުން ގަތުމެވެ. މިގޮތުން ބަރީރާ –رضى الله عنها– ވެސް އެކަމަނާގެ ޞާޙިބުމީހާއާއެކު ވަކި މިންވަރެއްގެ ޚާލިޞް ރަން އަގުގެ ގޮތުގައި ދައްކާގޮތަށް ”މުކާތަބު އަޅަކަށް“ ވެވަޑައިގަތެވެ. އަދި އެކަމުގައި އެކަމަނާއަށް އެހީތެރިވުމަށް އެދި މިއުއްމަތުގެ މުއުމިނުންގެ މަންމާފުޅު ޢައިޝާ –رضى الله عنها– ގެ އަރިހުން އެދިވަޑައިގަތެވެ. ވަގުތުން ޢައިޝާ –رضى الله عنها– ބަރީރާ –رضى الله عنها– އަށް އެހީތެރިވެ ވަޑައިގެން ކަނޑައެޅިފައިވާ މުއްދަތުގެ ކުރިން ބަރީރާ –رضى الله عنها–އެކަމަނާގެ އަގު ޞާހިބުމީހާއަށް ދައްކާ އަމިއްލަ އިޚްތިޔާރު ލިބިގެންވާ އަންހެން ބޭކަނބަލެއްގެ ގޮތުގައި ދުނިޔެއަށް ނުކުތެވެ. ނަމަވެސް ﷲތަޢާލާ ކަނޑައަޅުއްވާފައިވާ އިމުގެ ތެރޭގައި އެކަމަނާ ހުންނެވިއެވެ. އަދި މަތިވެރި އިލާހީ ޝަރީޢަތުން އެކަމަނާއަށް ދެއްވާފައިވާ ޙައްޤެއް ބޭނުން ކުރެއްވުމަށް ކުރިމަތިލެއްވިއެވެ. މިކަމަށް ކުރިމަތިލެއްވުން ވެގެންދިޔައީ މުޣީޘު-رضى الله عنه– އާއިއެކު އެކަމަނާ ބިނާކުރެއްވި ޢާއިލާއަށް އައި ތޫފާނަކަށެވެ. ދެން އޮތީ އެ ތޫފާނުގެ ވާހަކައެވެ.\nއެއީ މުޣީޘު-رضى الله عنه– އަށް އައި ތޫފާނެކެވެ. އެކަލޭގެފާނުގެ ދިރިއުޅުމަށް އައި ބިންހެލުމެއްކަހަލަ ކަމެކެވެ. ހަމައެއާއިއެކު އެއީ އިސްލާމްދީނާއި މެދު ޝައްކު އުފައްދާ އަންހެނުންގެ ޙައްޤުތައް މުސްލިމު އުޚްތުންގެ ކިބައިން ދީން ނިގުޅައިގެންފައިވާކަމަށް ދަޢުވާކުރާ ”ފެމިނިސްޓް“ ގުރޫޕުތަކުގެ މައްޗަށް ޖަހާ ބުރުހާނާއި ޙުއްޖަތުން ފުރިންގެންވާ ގަދަފަދަ ގުގުރިއެކެވެ. އެހެން ނުވާންވީ އެއްވެސް ސަބަބެއް ނެތެވެ. ފުރަތަމަކަމަކީ ބަރީރާ –رضى الله عنها– މިނިވަންވާން ބޭނުންފުޅުވުމުން އެ މަގު އިސްލާމްދީނުގައި ފަހިކޮށްދީފައިއޮތް ފުޅާ ކަމެވެ. އެހެނީ ބައެއް ޢިލްމުވެރިންގެ ގާތުގައި އަޅަކު އޭނާ މިނިވަންވުމަށް ”މުކާތަބު“ އަޅަކަށް ވާން ޞާހިބުމީހާ ގާތު އެދިއްޖެނަމަ އެކަން އެ ޞާހިބުމީހާ ކޮށްދިނުމަކީ އޭނާގެ މައްޗަށް ލާޒިމުވެގެންވާކަމެއްކަމަށް ބަޔާންކުރައްވާފައިވެއެވެ. ދެވަނަ ކަމަކީ އެކަމަނާ މިނިވަން ކުރުމުގައި ޢައިޝާ–رضى الله عنها– މާލީގޮތުން އެހީތެރިވެ ވަޑައިގަތުން ދޭހަކޮށްދެނީ މަދީނާގެ އެ މުޖުތަމަޢުގައި އަންހެނުންނަށް މިނިވަންކަމާއި ޙައްޤު ހޯދައިދީ ހެޔޮ ޠާހިރު ދިރިއުޅުމެއް ހޯދައިދިނުމަށް އެދަޢުލަތުގެ އެންމެ އިސްވެރިޔާ ދެއްވާފައިވާ އަހަމިއްޔަތުކަމެވެ. އެހެނީ އެކަލޭގެފާނު އެ ރަށުގެ ވެރިކަމަށް ޙަވާލުވީ ”ބޮޑު ކެންޕެއިނެއް“ ކުރައްވާ ”ގިނަ ވަޢުދުތަކެއް“ ވެގެން ހޯދި ”ވޯޓު“ ތަކަކުން ނޫނިއްޔާއެވެ. އެހެން އެކަން އޮތްއިރުވެސް ނިކަމެތި އަޅު އަންހެނަކަށް އެކަލޭގެފާނުގެ ގެކޮޅަށްގޮސް އެކަލޭގެފާނުގެ އަނބިކަނބަލުންގެ އަރިހުން އެހީތެރިކަމަށް އެދުމަށް އެއްވެސް ހުރަހެއް ނެތްކަން ދޭހަކޮށްދެނީ ނަބިއްޔާ –صلى الله عليه وسلم– ހިންގެވީ ރަސްކަމެއް އަދި ޖުމްހޫރިއްޔަތެއް ނުމެނޫންކަމެކެވެ. ތިންވަނަ އަދި އެންމެ މުހިއްމު ނުކުތާ ތިރީގައި މިބަޔާންކުރަނީއެވެ.\nއެއީ އިސްލާމްދީނުގައި ދެ އަޅުން ކައިވެނިކުރުމަށްފަހު އެތަނުން އަނބިމިހާ މިނިވަންވެ ފިރިމީހާ އަޅެއްގެ ގޮތުގައި ހުރެއްޖެނަމަ އެކައިވެނި ފަސްޚު (ކެންސަލު) ކޮށްލުމުގެ އިޚްތިޔާރު އަނބިމީހާއަށް ދެއްވާފައިވާ މަތިވެރި ދެއްވުމެވެ. އަޅެ މިއިސްލާމްދީން އަންހެނުންނަށް މިނިވަންކަމާއި ކަރާމާތް ހޯދައި ނުދޭތޯއެވެ. އަޅެއްގެ ގޮތުގައި ބަރީރާ –رضى الله عنها– ހުރެ އެކަމަނާގެ ފިރިކަލުންނާއި ކައިވެނިކުރި އިރުވެސް އެކަމަނާގެ ނަމުގެ ފަހަތަށް ”މުޣީޘު“ އިތުރު ކުރާކަށް ނުޖެހުނެވެ. އަދި މިނިވަން ވުމަށްފަހު އެކަމަނާ އެކައިވެނި ފަސްޚު ކޮށްލެއްވުމަށް ބޭނުންވި ހިނދު އެކަން ކުރުމުގެ އެއްވެސް ހުރަހެއް އެކަމަނާއަކަށް ކުރިމައްޗެއް ނުވިއެވެ.\nނަމަވެސް ބަރީރާ –رضى الله عنها– ގެ މި ނިންމެވުންވީ މުޣީޘު-رضى الله عنه–އަށް ބަރުދާސްތު ކުރަން އުނދަގޫވި ކަމަކަށެވެ. އެކަލޭގެފާނު ބަރީރާ –رضى اللهعنها– އަށް ވިސްނައިދެވޭތޯ އެތައް މަސައްކަތެއް ކުރެއްވިއެވެ. އެންމެ ފަހުން މުޣީޘު-رضى الله عنه– އަޅުގަނޑުމެން ހިތަށްނާރާ ކަހަލަ ކަމެއްވެސް ބަރީރާ –رضى اللهعنها– ވަކިވެ ހިނގައިދާނެތީ އެކަން ހުއްޓުވުމަށްޓަކައި ކުރެއްވީއެވެ. އެއީ….


Enme fahuge champion Zefrol final ah dhathuru kohfi - vNews.mv\nއެންމެ ފަހުގެ ޗެމްޕިއަން ޒެފްރޯލް ފައިނަލަށް ދަތުރުކޮށްފި\nއިސްމާޢީލް ޝާހު 18 September 2019, 11:54\nމިހާރު ކުރިއަށްދާ ގައުމީ ހޭންޑުބޯޅަ މުބާރާތުގެ ދެވަނަ ޑިވިޝަންގެ އަންހެން ފައިނަލަށް މިމުބާރާތުގެ އެންމެ ފަހުގެ ޗެމްޕިއަން ޒެފްރޯލް ދަތުރުކޮށްފިއެވެ.\nޒެފްރޯލް ފައިނަލަށް ދަތުރުކުރީ ގުރޫޕް ސްޓޭޖް އެއްވެސް މެޗަކުން ބަލިނުވެއެވެ. ސެމީފައިނަލްގައި ކީންސް އަތުން ޒެފްރޯލް މޮޅުވީ 22 ގޯލް6ގޯލުންނެވެ. ފައިނަލްގައި ޒެފްރޯލްއާ ބައްދަލުކުރާނީ ޕޮލިސް ކުލަބެވެ. ޕޮލިސް ފައިނަލަށް ދިޔައީ ސެމީފައިނަލުގައި ޒެނިތު 8 ގޯލް6ގޯލުން ބަލިކޮށްގެންނެވެ.\nމިއީ ފައިނަލެއްގައި މި ދެޓީމް ބައްދަލުކުރާ ފުރަތަމަ ފަހަރެވެ. މީގެކުރިން މި ދެ ޓީމްގެ ކުރިމަތިލުންތަކަށް ބަލާއިރު މިހާތަނަށް ޕޮލިހަށް ޒެފްރޯލްގެ މައްޗަށް ކުރި ހޯދިފަ\nއެއް ނުވެއެވެ. ހަވަނަ ގައުމީ ހޭންޑުބޯލް މުބާރާތުގައި ގުރޫޕް ސްޓޭޖުންނާއި ސެމީން ވެސް މޮޅުވެފައިވަނީ ކުލަބް ޒެފްރޯލް އެވެ.\nހަތްވަނަ ގައުމީ ހޭންޑުބޯލް މުބާރާތުގެ ދެވަނަ ޑިވިޝަންގެ ފިރިހެންބައިން ފައިނަލަށް ގޮސްފައިވަނީ ކުޅުނު އެއްވެސް މެޗަކުން ބަލިނުވެ ލަޔަންސްއެވެ. އެޓީމާ ދެކޮޅަށް ފައިނަލްގައި ނިކުންނާނީ ފުލިދޫ އެފްސީ އެވެ. ފުލިދޫ ފައިނަލަށް ދިޔައީ ސެމީފައިނަލްގައި ޒެފްރޯލް 30 ގޯލް 29 ގޯލްއިން ބަލިކޮށްގެންނެވެ. މި މުބާރާތުގެ ފުރަތަމަ ޑިވިޝަންގެ މެޗުތައްވެސް މިހާރު ވަނީ ފަށާފައެވެ.\nމި މުބާރާތުގައި މިއަހަރު 20 ޓީމް ވަނީ ބައިވެރިވެފައެވެ. މިއީ މިހާތަނަށް ގައުމީ މުބާރާތުގައި އެންމެ ގިނަ ޓީމް ވާދަކުރާ ފަހަރެވެ. އެއީ ފުރަތަމަ ޑިވިޒަން ފިރިހެން3ޓީމާއި އަންހެން3ޓީމެވެ ސެކަންޑް ޑިވިޒަންގައި ވާދަކުރަނީ ފިރިހެން4ޓީމާއި އަންހެން 10 ޓީމެވެ.\nމި މުބާރާތުގެ ފައިނަލް މެޗުތައް ކުޅޭނީ މި މަހުގެ 22 އަދި 23 ގައެވެ. މި މުބާރާތުގެ ހުރިހާ މެޗުތަކެއްވެސް ކުޅެނީ ނެޝަނަލް ހޭންޑުބޯޅަ ދަނޑުގަައެވެ.\nމާޒިޔާ ބަލިކުރި ފުރަތަމަ ޓީމަކަށް އީގަލްސް\nފަހުވަގުތު ގްރީން ސްޓްރީޓްސް އަތުން ދަ ގްރާންޑޭއަށް ޕޮއިންޓެއް\nގުޅިގެން މަސައްކަތްކުރަން މިހުރީ ތައްޔާރަށް: ލަތީފް\nޝެއިޚް ކަމާލް ކަޕަށް ޓީސީ ބަންގްލަދޭޝް އަށް\nއެފްއައިވިބީ ގަބޫލުކުރާނެ އިންތިހާބެއް ބާއްވައިދީ: ރިޔާޒް\nނިލަންދޫގައި ކޯޗިންގ ކޭމްޕެއް ފަށައިފި\nއީގަލްސް އަބަދުވެސް މާޒިޔާއަށް ޕްރެޝަރުކުރޭ: ސެކުލޮސްކީ


SunOnline: Flyme ge dhathuruthah raajjeyge ithuru manzilthakah fulhaakuranee\nފްލައިމީގެ ދަތުރުތައް ރާއްޖޭގެ އިތުރު މަންޒިލްތަކަށް ފުޅާކުރަނީ\nއަޙްމަދު މުޖްތަބާ 14 Oct 2016, 11:32\nފްލައިމީގެ އޮޕަރޭޝަންތައް ފެށިތާ ފަސް އަހަރު ފުރުން ފާހަގަކުރުމަށް، ބުރާސްފަތި ދުވަހު އދ. މާމިގިލީ، ވިލާ އިންޓަނޭޝަނަލް އެއާޕޯޓްގައި ބޭއްވި ރަސްމިއްޔާތުގެ ތެރޭން -- ފޮޓޯ: ވިލާއެއާ\nއަމިއްލަ ކުންފުންޏެއްކަމަށްވާ ވިލާ ގްރޫޕުން 2011 ވަނަ އަހަރުގެ އޮކްޓޫބަރު މަހުގެ ފުރަތަމަ ދުވަހު ތައާރަފްކުރި "ފްލައިމީ" އެއާލައިންގެ ދަތުރުތައް އަންނަ އަހަރު ރާއްޖޭގެ އިތުރު މަންޒިލްތަކަށް ފުޅާކުރުމަށް އެ އެއާލައިނުން ނިންމައިފިއެވެ.\nފްލައިމީގެ އޮޕަރޭޝަންތައް ފެށިތާ ފަސް އަހަރު ފުރުން ފާހަގަކުރުމަށް، ބުރާސްފަތި ދުވަހު އދ. މާމިގިލީ، ވިލާ އިންޓަނޭޝަނަލް އެއާޕޯޓްގައި ހާއްސަ ހަރަކާތްތަކެއް ކުރިއަށް ގެންގޮސްފައިވާއިރު، އެ އެއާލައިންގެ މެނޭޖިން ޑިރެކްޓަރު ރިލްވާން ޝަރީފް ވިދާޅުވީ، ކުރިއަށް އޮތް ދެތިން އަހަރު ދުވަހުގެ ތެރޭގައި ފްލައިމީގެ ފްލީޓް އިތުރަށް ވަރުގަދަވެގެން ދާނޭކަމަށެވެ.\n"އިރާދަކުރެއްވިއްޔާ މާ ލަހެއް ނުވެ، އަންނަ އަހަރުގެ ކުރީކޮޅުގައި އަޅުގަނޑުމެން އިތުރު އެއާކްރާފްޓެއް ހޯދާނަން. އަދި އަޅުގަނޑުމެންގެ އަމާޒަކީ ކުރިއަށް އޮތް ދެތިން އަހަރެއްގެ ތެރޭގައި ފަސް އެއާކްރާފްޓަށް ބަދަލުކުރުން،" ރިލްވާން ވިދާޅުވިއެވެ.\nމަޝްހޫރު ވިޔަފާރި ވެރިޔާ ގާސިމް އިބްރާހީމްގެ ވިލާ ގްރޫޕްގެ ސަބްސިޑަރީ ކުންފުންޏެއް ކަމަށްވާ ވިލާ އެއާގެ ދަށުން ހިންގަމުން އަންނަ ފްލައިމީގެ ދަތުރު ތަކުގައި މިވަގުތު ބޭނުންކުރަނީ، 68 މީހުންގެ ޖާގައިގެ އޭޓީއާރު-72-500 މަރުކާގެ ދެ އެއާކްރާފްޓާއި ސެސްނާ ކެރަވަން ސީ-208 މަރުކާގެ، ހަތްމީހުންގެ ޖާގައިގެ ސީޕްލޭނެކެވެ.\nފްލައިމީގެ ދެ އެއާކްރާޓާއެކު އެ އެއާލައިންގެ ދަތުރުތައް މިވަގުތު ކުރަނީ، މާމިގިއްޔަށާއި ބ. ދަރަވަންދުއަށެވެ. އަދި ސީޕްލޭން ބޭނުންކުރަނީ އަރިއަތޮޅުގައި ފަތުރުވެރީންގެ ފޮޓޯނެގުމުގެ ދަތުރުތަކަށެވެ.\nފްލައިމީގެ އެސިސްޓެންޓް މެނޭޖަރު ކޯޕަރޭޓް ކޮމިއުނިކޭޝަންސް ޙިޝްމަތު ޙުސައިން ވިދާޅުވީ، އަންނަ އަހަރުގެ ކުރީކޮޅުގައި އިތުރު އެއާކްރާފްޓެއް ގެނެސް ރާއްޖޭގެ އިތުރު މަންޒިލްތަކަށް ދަތުރުތައް ފުޅާކުރުމަށް އެ އެއާލައިނުން މިހާރު މަސައްކަތް ފަށާފައިވާ ކަމަށެވެ. އާ މަންޒިލްތަކަށް ދަތުރުތައް ފަށާނީ އަހަރުގެ ކިހާ ހިސާބެއްގައި ކަން ކުރިއަށް އޮތްތާނގައި ހާމަކުރާނޭކަމަށްވެސް އޭނާ ވިދާޅުވިއެވެ.\n"އަޅުގަނޑުމެންގެ އަމާޒަކީ، އަންނަ އަހަރުގެ ތެރޭގައި ރާއްޖޭގެ އިތުރު މަންޒިލްތަކަށް ދަތުރުތައް ފެށުން. އަދި ކުރިއަށް އޮތް ދެތިން އަހަރެއްގެ ތެރޭގައި ރާއްޖޭގެ ހުރިހާ އެއާޕޯޓަކަށް ދަތުރުތައް ފެށުމަށް މިހާރު ދަނީ ތައްޔާރީތައް ކުރިއަށް،" ހިޝްމަތު ވިދާޅުވިއެވެ.\nފްލައިމީ އިން ބުނީ، އެ އެއާލައިންގެ އަމާޒަކީ، ތަރައްގީވެ ފުޅާވަމުން އަންނަ ރާއްޖޭގެ ވައިގެ ދަތުރުފަތުރުގެ ސިނާއަތުގައި ފަތުރުވެރީންނަށާއި ދިވެހި ރައްޔިތުންނަށް ރައްކާތެރި އަދި އަގުހެޔޮ ހިދުމަތްތަކެއް ދިނުމުގައި ދެމިއޮތުން ކަމަށެވެ.\nފްލައިމީގެ ފަސްވަނަ އަހަރީ ދުވަސް ފާހަގަކުރުމަށް އެ އެއާލައިނުން ވަނީ ހާއްސަ ހަރާކަތްތަކެއް ވެސް ފަށައިފައެވެ. އެގޮތުން މުވައްޒަފުންނަށް ހުޅުވާލައިގެން ފަސްވަނަ އަހަރީ ލޯގޯ ފަރުމާކުރުމުގެ މުބާރާތެއް ބާއްވާފައި ވާއިރު، ސޯޝަލް މީޑީއާގައި FlymeFive# ބޭނުން ކުރާ ފަރާތްތަކަށް މި އޮކްޓޫބަރު މަހުގެ ކޮންމެ ހަފްތާއަކު ފްލައިމީ ދަތުރުކުރާ މަންޒިލްތަކަށް ދެކޮޅު ލިބުމުގެ ފުރުސަތު ހުޅުވާލައިފައި ވެއެވެ. އަދި އޮކްޓޫބަރު މަހުގެ ތެރޭގައި ފްލައިމީން ދަތުރުކުރާ ފަރާތްތަކުގެ ތެރޭން ގުރުއަތުން ހޮވޭ ފަސް ފަރާތަކަށް ފްލައިމީގެ ޕްރިވިލެޖް ކާޑެއް ދިނުމަށްވެސް ހަމަޖެހިފައި ވެއެވެ.


Beyhadhge Fanunnah Ufaaveri Khabareh - Vaguthu\nބޭހަދްގެ ފޭނުންނަށް އުފާވެރި ޚަބަރެއް\nއިންޑިއާގެ ސޮނީ ޓީވީން ދައްކާ "ބޭހަދް" އަކީ ދިވެހިންގެ މެދުގައި ބޮޑު މަގްބޫލްކަމެއް ހޯދާފައިވާ ޝޯއެކެވެ.\nއެ ސީރީޒުން ފެނިގެން ދަނީ، ހަރު އުމުރުފުރައިގެ މީހެއް ދެކެ ލޯބިވާ ޒުވާން އަންހެން ކުއްޖަކު، އޭނާގެ ލޯބީގައި ބޮޑު ލަނޑެއް ލިބުމުން އެތައް އަހަރެއް ފަހުން އެނބުރި އައިސް ބަދަލު ހިފުމަށް ކުރާ މަސައްކަތެވެ.\nއެގޮތުން ސީރީޒްގެ ލީޑް ރޯލުން ފެނިގެންދާ މާޔާ އާއި އޭނާ އަށް ލޯބިވެވޭ އެމްޖޭ ނަމަކަށް ކިޔާ މުއްސަނދި މީހާ އާއި އޭނާގެ އަނބިމީހާ އަންތްރާ އަދި އެމްޖޭގެ ސިއްރު ލޯބިވެރިއެއް ކަމަށްވާ ދިޔާ އާއި އެމްޖޭގެ ރައްޓެހިންވެގެން، މާޔާ މަރާލަން މަސައްކަތް ކުރާ މަންޒަރު ސީރީޒުން ފެނިގެންދެއެވެ.\nމާޔާގެ ބަނޑުގައިވާ އެމްޖޭގެ ދަރިފުޅު ވެސް އެ މީހުން މަރާލައެވެ. ނަމަވެސް މަރުގެ ތުންފަތްމަތިން ސަލާމަތްވެެގެން އައިސް މާޔާ އޭނާއަށް ލިބުނު އަނިޔާ އަށް ބަދަލު ހިފައެވެ.\nމިބަދަލު ހިފަން އޭނާ ބޭނުންވަނީ އެމްޖޭގެ ދެ ކުދިން ކަމަށްވާ ރިޝީ އާއި ރޫދްރަގެ ކިބައިންނެވެ. ނަފްރަތުގެ ހުޅުގަނޑުގައި އަނދަމުންދާ މާޔާއަށް މާގިނަ ދުވަސްތަކެއް ނުވެ އެ ދެބެއިން ތެރެއިން ދޮށީ ދަރި ރޫދްރަ ދެކެ ލޯބިވެވެއެވެ.\nމިހާތަނަށް އައި އިރު ފެނުނީ މާޔާ އެމްޖޭގެ ހަގު ދަރިފުޅު ރިޝީވެސް އޭނާގެ ލޯބީގެ މަޅީގައި ޖައްސާ އޭނާ މަރާލާ މަންޒަރެވެ. ރިޝީގެ މަރުވީ އަމިއްލައަށް ކަމަށް ދެއްކުމަށްފަހު، މާޔާ ވަނީ ރުދްރަ އާއި ލޯބިގެ ގޮތުން ގުޅި، އޭނާ އާއި ކައިވެނިކޮށްފައެވެ.\nރޫދްރަ އާއި ކައިވެނިކޮށްގެން އެމްޖޭގެ ގެއަށް މާޔާ ދިއުމާއި ހަމައަަށް މި ސީރިޒް ކުރިއަށް ގެންދިޔައީ ވަަރަށް ހިތްގައިމުކޮށް، ބަލާހިތްވާ ފަދަ ގިނަ ޓްވިސްޓްތަކަކާ އެކުގައެވެ.\nއެމްޖޭ އަށް އޭނާގެ ދަރިފުޅު ރިޝީ މަރާލީ މާޔާކަން ޔަގީންވުމުން އޭނާ ވަނީ މާޔާ މަރާލަން މަސައްކަތްކޮށްފައެވެ. މާޔާ އާއި އޭނާ އާއި ދެމީހުން ދެމީހުންނަށް ދިން ބަޑީގެ ހަމަލާތަކަށް ފަހު މާޔާ ޒަހަމްވުމުން ސީރީޒުން ދެން ފެންނަނީ މުޅި ސީރިޒްއިން ނުފެންނަ އާ ފިރިހެނަކު މާޔާ ގޮވައިގެން އުޅޭތަނެވެ.\nއަދި މާޔާ ދެކެ އޭނާ ލޯބިވާ ކަމާއި، ބަޑީގެ ހަމަލާ އަށް ފަހު މާޔާ އޭނާގެ ހަޔާތުގައި ކުރިންވި އެއްވެސް ކަމެއް ހަނދާން ނުހުންނަކަން ވެސް އެނގިގެންދެއެވެ.\nއެހާ ހިސާބުން މުޅި ސީރީޒްގެ ފޯރުކުޑަވެ މި ޝޯ ދޫކޮށްލުމަށް ޝޯގެ ލީޑް ބަތަލާ ޖެނިފާ ވިންގެޓް ނިންމިކަމުގެ އަޑުތައް އޮތީ ގަދަ ވެފައެވެ.\nއަދި ވަރަށް އަވަހަށް އެ ޝޯ ހުއްޓާލަފާނެ ކަމުގެ ވާހަކަތައް ވެސް އައީ ދެކެވެމުންނެވެ.\nނަމަވެސް ބޭހަދްގެ ޓީމުން މިހާރު ވަނީ އެ ޝޯ ހުއްޓާނުލާކަން ޔަގީންކޮށްދީފައެވެ.\nމިދިޔަ އަހަރުގެ ޑިސެމްބަރ މަހު ފެށި މި ޝޯގައި މާޔާގެ ރޯލަށް ކުރިން ލިބުނުހާ ތަރުޚީބު މިހާރު ލިބެމުން ނުދާކަން ފާހަގަކޮށްލެވެއެވެ. ޚާއްސަކޮށް މިހާރު ޝޯއަސް އައި ފިރިހެން މީހާ އަކީ މާޔާގެ ކުރީގެ ފިރިމީހާކަން ހާމަވެ ކުއްލި އަކަށް ޝޯގެ ފޯކަސް ގެއްލިފައިވާ ކަމަށް ގިނަ ބެލުންތެރިން ދަނީ ބުނަމުންނެވެ.\nއަދި ޝޯގެ ޓްވިސްޓްތައް ބަދަލުކޮށް އަލުން އެ ޝޯ އެންމެ މަގްބޫލް ޝޯއަށް ހެދުމަށް އެ ޓީމުން ދަނީ މިހާރު މަސައްކަތް ކުރަމުންނެވެ.


Guest house thakah culinary tourism thaaarafu kuranee\nގެސްޓްހައުސްތަކަށް ކަލިނަރީ ޓޫރިޒަމް ތައާރަފު ކުރަނީ\nއއ. އުކުޅަހަށް ދިޔަ ޓޫރިސްޓުން ތަކަށް ރަށުގެ ޗާޓު ދައްކަނީ- ފޮޓޯ: އުކުޅަސް މޯލްޑިވްސް\nގެސްޓްހައުސް އެސޯސިއޭޝަން އޮފް މޯލްޑިވްސް (ގޭމް) އިން ގެސްޓްހައުސްތައް މެދުވެރިކޮށް "ކަލިނަރީ ޓޫރިޒަމް" ތައާރަފު ކުރަން މަސައްކަތް ތަކެއް ފަށަން ތައްޔާރު ވެއްޖެ އެވެ.\nގޭމްގެ ބޯޑް މެންބަރު ކޯޕަރޭޓް އެފެއާޒް، މުހައްމަދު ވާފިރު ވިދާޅުވި ގޮތުގައި ރަށްރަށުގައި ލިބެން ހުރި ހާއްސަ ކެއުންތައް ގެސްޓްހައުސްތައް މެދުވެރިކޮށް ދުނިޔެއަށް ޕްރޮމޯޓް ކުރަން "ގެސްޓްރޮނޮމިކް ޓޫރިޒަމް" ނުވަތަ "ކަލިނަރީ ޓޫރިޒަމް" އަށް ހާއްސަކޮށް އިޓަލީގެ ޓުއާ އޮޕަރޭޓަރުންގެ ޓީމަކާ ޔޫރަޕިއަން ޔުނިވާސިޓީ އޮފް ޓޫރިޒަމްގެ ރައީސް މާދަމާ ރާއްޖެ ވަޑައިގަންވަން ނިންމާފައވާ ކަމަށެވެ.\n"ބޭނުމަކީ އެ ރަށެއްގައި ހާއްސަކޮށް ލިބެން ހުރި ކެއުންތައް އިޓަލީގައި ޕްރޮމޯޓްކޮށް، ގެސްޓްހައުސް ތަކަށް އަންނަ އިޓަލީ މީހުން އިތުރު ކުރުން. އޭރުން ގެސްޓްހައުސްތަކަށް އަންނަ އިޓަލީ މީހުންނަށް އެނގޭނެ ކޮބައިކަން މި ބާވަތުގެ ކެއުންތައް ލިބެން ހުރި ތަންތަނަކީ،" ވާފިރު ވިދާޅުވި އެވެ.\nގެސްޓްހައުސް އެސޯސިއޭޝަންގެ މިހާރުގެ ބޯޑު\nއޭނާ ވިދާޅުވީ އެ ޓީމުގެ ދަތުރުގައި އއ. ރަސްދޫ އަށާއި އއ. އުކުޅަހަށް އަދި ބ. ފެހެންދޫ އަށްދާނެ ކަމަށެވެ. އަދި މުސްތަގުބަލުގައި އެހެން ގައުމުތަކުގެ ޓުއާ އޮޕަރޭޓަރުން ވެސް ރާއްޖެ ގެންނަން ހަމަޖެހިފައިވާ ކަމަށް ވެސް ވާފިރު ވިދާޅުވި އެވެ.\nއަގޯޑާއާ ގުޅިގެން ވޯކްޝޮޕް ތަކެއް ފަށަނީ\nގޭމް އިން ވަނީ އޮންލައިން ބުކިން ސަައިޓް "އަގޯޑާ" އާ ގުޅިގެން ގެސްޓްހައުސް ތަކަށް ހާއްސަ ވޯކްޝޮޕް ތަކެއް ބާއްވަން ވެސް ނިންމާފަ އެވެ.\nވާފިރު ވިދާޅުވީ ޓްރެއިން ކުރި އަށް ދާނީ ހުޅުމާލޭގައި ކަމަށާ، ނަމަވެސް ކުރިއަށް އޮތްތަނުގައި މުޅި ރާއްޖޭގައި މި ފަދަ ސިލްސިލާ ވޯކްޝޮ ތަކެއް ބާއްވަން ނިންމާފައިވާ ކަމަށެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި މިހާރު ރާއްޖޭގެ 546 ގެސްޓްހައުސްއެއްގައި 8,989 އެނދު އެބަހުއްޓެވެ.


Ooredoo ge khaasa aamu jalsa eh baahvanee | Mihaaru\nއުރީދޫ އިން މިރޭ ބޭއްވި އެ ކުންފުނީގެ އަހަރީ އާންމު ބައްދަލުވުމުގައި، އެ ކުންފުނީގެ ޑިރެކްޓަރުން ބައިވެރިވަނީ.-- ފޮޓޯ: މިހާރު/ހުސައިން ވަހީދު\nއުރީދޫގެ ހާއްސަ އާންމު ޖަލްސާއެއް ބާއްވަނީ\n02 ޑިސެމްބަރ 2019 - 10:29\nއުރީދޫން ފުރަތަމަ ފަހަރަށް، ހާއްސަ އާންމު ޖަލްސާއެއް ބާއްވަން އެޖެންޑާކޮށްފި އެވެ.\nހާއްސަ ގޮތުން ބާއްވާ މި އާންމު ޖަލްސާ ބާއްވާނީ މި މަހުގެ 16 ވަނަ ދުވަހުގެ ރޭ 8:30 ގަ އެވެ. މި ޖަލްސާގައި އަސާސީ ގަވައިދާއި ހިންގާ ގަވައިދު އިސްލާހު ކުރުމަށް ހަމަޖެހިފައިވެ އެވެ. މީގެ އިތުރުން އުރީދޫގެ ހިންގުމާ ގުޅޭ ގޮތުން އުރީދޫގެ ހިއްސާދާރުންނާ މަޝްވަރާކުރަން ވެސް ވަނީ ހަމަޖައްސައިފަ އެވެ.\nއެޖެންޑާގެ ތަފްސީލް އުރީދޫގެ ވެބްސައިޓްގައި ވަނީ ޝާއިއުކޮށްފަ އެވެ. ހާއްސަ އާންމު ޖަލްސާގައި ހިއްސާދާރުންގެ ތެރެއިން މިމަހުގެ 11 ގެ ކުރިން ރަޖިސްޓްރީވާ ކޮންމެ ހިއްސާދާރަކަށް ވެސް ބައިވެރިވެވޭނެ އެވެ.\nޝަރުތު ހަމަވާ ހިއްސާދާރުން، ޖަލްސާގައި ބައިވެރިވުމަށް "ޕްރީ-ރެޖިސްޓްރޭޝަން ފޯމު" އަދި ޕްރޮކްސީއެއް އައްޔަންކުރާ ނަމަ "ޕްރޮކްސީ ފޯމު" ފުރުމަށް ފަހު ހުށަހަޅަން ޖެހެ އެވެ. މި ފޯމުތައް މިމަހުގެ 12 ގެ ކުރިން އުރީދޫ މޯލްޑިވްސްގެ ހެޑް އޮފީހަށް ހުށަހަޅަންޖެހެ އެވެ.\nއުރީދޫގެ އަހަރީ އާންމު ޖަލްސާ ބާއްވާފައިވަނީ މި އަހަރުގެ މާޗު މަހު އެވެ. އެ ކުންފުންޏަށް ސާފު ފައިދާގެ ގޮތުގައި 544 މިލިއަން ރުފިޔާ ލިބުނު އިރު ހިއްސާދާރުން ހިއްސާއަކަށް 3.22ރ. ގެ މަގުން ފައިދާ ބަހަން ނިންމާފައިވެ އެވެ.\nޕަބްލިކް ލިމިޑެޓް ކުންފުންޏަކަށް އުރީދޫ ބަދަލުކޮށް ހިއްސާ ވިއްކަން ފެށީ 2017 ވަނަ އަހަރު އެވެ.\nއުރީދޫން ބަހާނީ ހިއްސާއަކަށް 3.30ރ. އަށް\nއުރީދޫ އޭޖީއެމްގައި ބައިވެރިވުމުގެ މުއްދަތު އިތުރުކޮށްފި\nއުރީދޫގެ އަހަރީ އާންމު ޖަލްސާ އަންނަ މަހު2ގައި


މުލަކު ޒުވާނުންނަށް ތުރީ އޮން ތުރީ ވޮލީ މުބާރާތެއް ކުރިއަށް ގެންގޮސްފި\nޕޮލިސް ލާންސްކޯޕްރަލް އައިމިނަތު އަފްސާނާ 09 ޖޫން 2019\nމ. މުލަކު ޕޮލިސް ސްޓޭޝަނުން އިސްނަގައިގެން އެރަށުގެ ޒުވާނުންނަށް ޚާއްސަކޮށްގެން “ކަނޑޫފާ ވިލެޖް” ގެ ނަމުގައި ތުރީ އޮން ތުރީ ވޮލީބޯޅަ މުބާރާތެއް ކުރިޔަށް ގެންގޮސްފިއެވެ. މުލަކުގައި ވޮލީބޯޅައިގެ ފޯރި އި...\nމުލަކު ބަނދަރުގައި އޮތް ދޯންޏަކުން މަސްތުވާތަކެތި ކަމަށް ޝައްކުކުރެވޭ ދިހަ ރަބަރު ޕެކެޓު ފެނިއްޖެ\nމ. މުލަކު ބަނދަރުގައި އޮތް ދޯންޏަކުން މަސްތުވާތަކެތި ކަމަށް ޝައްކުކުރެވޭ ދިހަ ރަބަރު ޕެކެޓު ފެނިއްޖެއެވެ. ފުލުހުން ބުނީ މުލަކު ބަނދަރުގައި އޮތް ދޯންޏަކުން މަސްތުވާތަކެތި ކަމަށް ޝައްކުކުރެވޭ ދިހަ ރަބަރ...\nމުލަކު ބޯޓު ޔާޑުގައި ރޯވެ ގެއްލުންވެއްޖެ\nމ. މުލަކު ބޯޓު ޔާޑުގައި އަލިފާން ރޯވެ ގެއްލުންތައް ވެއްޖެ އެވެ. މުލަކު ބޯޓު ޔާޑު ސަރަހައްދުގައި ރޯވީ ރޭ ފަތިހު 4:17 އެހާކަންހާއިރު އެވެ. ރޯވީ ބޯޓު ޔާޑުގައި ބަންނަމުންދިޔަ 22 ފޫޓުގެ ޑިންގީއަކާއި ހަރުގ...\nމުލަކު ބޯޓު ޔާޑުގައި އަލިފާން ރޯވެއްޖެ\nމ. މުލަކުގެ ބޯޓު ޔާޑުގައި އަލިފާން ރޯވެއްޖެއެވެ. ފުލުހުން ބުނީ މުލަކު ބޯޓު ޔާޑު ސަރަހައްދުގައި ރޯވެފައިވާ ކަމުގެ ރިޕޯޓު ލިބިފައިވަނީ ރޭ ފަތިހު 4:17 ހާއިރު ކަމަށެވެ. އަދި އަލިފާން ރޯވެފައިވަނީ ބޯޑު ޔާ...\nމުލަކު ބޯޓު ޔާޑުގައި ރޯވެއްޖެ\nމަރިޔަމް ޝަހުދާ 11 އޭޕްރިލް 2019\nމ.މުލަކު ބޯޓު ޔާޑުގައި އަލިފާން ރޯވެއްޖެ އެވެ. ފުލުހުން ބުނީ މުލަކު ބޯޓު ޔާޑު ސަރަހައްދުގައި ރޯވެފައިވާ ކަމުގެ ރިޕޯޓު ފުލުހުންނަށް ލިބުނީ ރޭ ފަތިހު 4:17 ހާއިރު ކަމަށެވެ. އެގޮތުން ރޯވެފައި ވަނީ ބޯޓު ޔާ...\nވަގުތު ޕޯލް: މުލަކު ދާއިރާ - އެންމެ ގިނަ ވޯޓު ހޯއްދެވީ ޕީއެންސީ ޖުހައިނާ ، ވާދަކުރައްވަނީ އެމްޑީޕީ އިބްރާޙިމް ނަސީރު\nރީޢާނު ރަޝީދު 05 އޭޕްރިލް 2019\nމާދަމާ ބޭއްވުމަށް ހަމަޖެހިފައިވާ، ނަވާރަ ވަނަ ރައްޔިތުންގެ މަޖިލީހުގެ އިންތިޚާބާއި ގުޅިގެން "ވަގުތު" އިން ކުރިއަށް ގެންދިޔަ "ރައްޔިތުންގެ އަޑު"، ޚިޔާލު ހޯދުމުގެ ވޯޓުގެ، މުލަކު ދާއިރާގެ ނަތީޖާ ދައްކާގޮ...\nރައީސްގެ ގިނަ ވައުދުތަކެއް މުލަކު ދާއިރާގެ ރަށްތަކަށް\nޝަހީދާ އަބްދުﷲ ސައީދު 03 އޭޕްރިލް 2019\nމ. މުލަކާއި އެދާއިރާގައި ހިމެނޭ ރަށްތަކަށް ގިނަ ކަންތައްތަކެއް ކޮށްދެއްވާނެ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވެއްޖެއެވެ. ރައީސް ސޯލިހު މިފަދައިން ވިދާޅުވީ މުލަކު ދާއިރާއަ...\nސިވިލް އޮފިސަރ ފާތިމަތު ނާދިރާ 01 މާރޗް 2019\nމ. މުލަކު ސްކޫލުގެ ކަބް ސްކައުޓް ދަރިވަރުން ޓްރެފިކަށް އަހުލުވެރި ކުރުވުމަށް މަޢުލޫމާތު ދިނުމުގެ ޕްރޮގްރާމެއް ކުރިއަށް ގެންގޮސްފިއެވެ. މާރިޗު 30ވަނަ ދުވަހު މުލަކު ޕޮލިސް ސްޓޭޝަނުން ކުރިޔަށް ގެންދިޔަ މ...\nރައީސް، މުލަކު އަތޮޅު ކައުންސިލް މެންބަރުންނާއި ބައްދަލުކުރައްވައިފި\nއައިޝަތު ފަތުހީ 11 ފެބްރުއަރީ 2019\nރައީސުލްޖުމްހޫރިއްޔާ އިބްރާހީމް މުޙައްމަދު ސޯލިހު، މުލަކު އަތޮޅު ކައުންސިލާ ބައްދަލުކުރައްވައި، އެއަތޮޅުގެ ރައްޔިތުންނަށް ދިމާވެފައިވާ ދަތިތައް އޮޅުންފިލުއްވައިފިއެވެ. މިއަދު ރައީސް އޮފީހުގައި ބޭއްވި...\n2019 ވަނަ އަހަރު އޮންނަ ރައްޔިތުންގެ މަޖިލީހުގެ އިންތިޚާބުގައި ވިލިމާލޭ ދާއިރާގެ މިހާރުގެ މެމްބަރު އަޙްމަދު ނިހާން ޙުސައިން މަނިކު ކުރިމަތި ލައްވަން ތައްޔާރު ވަމުންދަނީ މުލަކު ދާއިރާއަކަށް ކަމުގެ މައު...


Kulhudhuffushi Online - Jalaaluhdheen skoolugai mathee saanavee ithurah fulhaakuranee\nޖަލާލުއްދީން ސްކޫލުގައި މަތީ ސާނަވީ އިތުރަށް ފުޅާކުރަނީ\nއަބްދުލް ވާހިދު ޙަސަން - 1 އަހަރު ކުރިން -7އޮކްޓޯބަރ 2017\nޖަލާލުއްދީން ސްކޫލުގެ ދަރިވަރުންތަކެއް--\nއެޑިއުކޭޝަން މިނިސްޓްރީޖަލާލުއްދީން ސްކޫލް\nޖަލާލުއްދީން ސްކޫލުގައި މަތީ ސާނަވީ އިތުރަށް ވަރުގަދަކޮށް، ފުޅާކުރުމުގެ މަސައްކަތްތަކެއް ކުރަމުންދާކަމަށް މިނިސްޓްރީ އޮފް އެޑިއުކޭޝަނުން ހާމަކޮށްފި އެވެ.\nގުރޭޑް 8 ން 12 ކިޔަވައިދޭ އެސްކޫލުގައި ދެން ފެނިގެންދާނީ ހަމައެކަނި މަތީ ސާނަވީއަށް ހާއްސަ ސްކޫލެއްގެ ގޮތުގައި އެވެ. އަންނަ އަހަރު އެސްކޫލުގައި ގުރޭޑް އަށެއް ނޯނާނެ އެވެ. އޭގެ ބަދަލުގައި އަށެއް އުފެދިގެންދާނީ ހދ އޭއީސީގަ އެވެ.\nއެޑިއުކޭޝަން މިނިސްޓްރީގެ ޕޮލިސީ ޕްލޭނިންގ އޮފިޝަލަކު ކޭއޯއަށް ވިދާޅުވީ ކުރިއަށް އޮތްތާ ޖަލާލުއްދީން ސްކޫލު ބަދަލުވެގެންދާނީ މަތީ ސާނަވީއަށް ހާއްސަ ސްކޫލެއްގެ ގޮތުގައި ކަމަށެވެ. އެގޮތުން އެސްކޫލުގައި މަތީ ސާނަވީ ފުޅާކޮށް އިތުރަށް ވަރުގަދަކުރުމުގެ މަސައްކަތްތަކެއް ކުރިއަށްދާ ކަމަށް އޮފިޝަލް ވިދާޅުވި އެވެ.\n“ޖަލާލުއްދީން މަތީ ސާނަވީ ފުޅާ ކުރުމުގެ މަސައްކަތްތައް އަޅުގަނޑުމެން މި ކުރަނީ. ބޮޑަށް ވަރުގަދަކޮށް، ބީޓެކްވެސް އިތުރަށް ފުޅާވެގެން އަންނާނ. އަޅުގަނޑު ބޮޑަށް މި ބަލަނީ ކޮންމެ ކުއްޖަކީވެސް 10 ނިންމާފަ ގުރޭޑް ބާރައަށް އާދެވޭނެ ކުއްޖަކަށް ހެދޭތޯ، އެފުރުސަތު ހޯދައިދިނުން މަސައްކަތް މިކުރަނީ. އެހެންވީމާ ޖަލާލުއްދީންވެސް އެ ހުރިގޮތަށް ހުންނާނެ ޖަލާލުއްދީންއަށް މަތީ ސާނަވީ އަޅުގަނޑުމެން އިތުރުކުރަމުން ގެންދާނީ. ” އެޑިއުކޭޝަންގެ ޕޮލިސީ ޕްލޭނިންގ އޮފިޝަލަކު ވިދާޅުވި އެވެ.\nކުރިއަށް އޮތްތަކުގައި ޖަލާލުއްދީން ސްކޫލު ބަދަލުވެގެންދާނީ މިނީ ކޮލެޖަކަށް ތޯ އެހުމުން އޮފިޝަލު ވިދާޅުވީ އެ ވިސްނުން މިނިސްޓްރީން އެބަ ގެންގުޅޭކަމަށެވެ. އެންމެ ރަނގަޅު ނަތީޖާ ނުލިބޭ ކުދިންނަށް ދަސްވާރު ޕްރޮގުރާމުގެ ތެރެއިން އެމަސައްކަތް ކުރެވޭ ކަމަށެވެ.\n“އެންމެ ކުއްޖަކުވެސް އަޅުގަނޑުމެން ބާކީ ނުކޮށް ކޮންމެ ކުއްޖަކީވެސް ވަޒީފާއެއް ލިބޭނެ ކުއްޖަކަށް ހެދުން ބޭނުމަކީ. އެހެންވީމާ އެ ހުރިހާ ފުރުސަތުތަކެއްވެސް އަޅުގަނޑުމެން ފަހި ކޮށްދެމުން ދާނީ. ”\nއަންނަ އަހަރު ފެބްރުއަރީ މަހު މަތީ ސާނަވީގެ ދިރާސީ އާ އަހަރު ފަށާއިރު އެހިސާބަށް ޖަލާލުއްދީންވެސް އޮންނާނީ އެހުރިހާ ކަމަކަށް ތައްޔާރުވެފައިވާ ކަމަށް އޭނާ ވިދާޅުވި އެވެ.\nއަންނަ އަހަރު ދެވަނަ ޓާމްގައި ހުރިހާ ސްކޫލެއްގައި ހެނދުނުގެ ނާސްތާ ދޭން ފަށަނީ\nހަލާކުކުރެއްވި އުންމަތްތަކުގެ ވާހަކަ - ނޫޙްގެފާނުގެ ގައުމުގެ މީހުން (09)\n"ނޭދެން ވަކިވާކަށް" ފިލްމުގެ ޓިކެޓް ވިއްކަން ފަށައިފި


އައިޓީ ހާރޑުވެއާރ ފޯރުކޮށްދޭނެ ފަރާތެއް ހޯދަން ބޭނުންވެއްޖެ\nމި ކުންފުނީގެ ފަރާތުން 15 ސެޕްޓެމްބަރު 2019 ގައި ކުރި އިޢުލާން ނަމްބަރު TENDER/AS/2019/004 އާއި ގުޅިގެން އެކަށީގެންވާ ވަރަށް އަންދާސީ ހިސާބު ހުށައަޅާފައި ނުވާތީ އެމަސައްކަތަށް އަލުން ޢިއުލާން ކުރަމެވެ.\nމި ކުންފުންޏަށް އައިޓީ ހާރޑުވެއާރ ފޯރުކޮށްދޭނެ ފަރާތެއް ހޯދަން ބޭނުންވެއެވެ. ވީމާ އައިޓީ ހާރޑުވެއާރ ފޯރުކޮށްދިނުމަށް ޝައުޤުވެރިވެ ލައްވާ ފަރާތްތަކަށް ބިޑް ވިއްކުން އޮންނާނީ ޢިޢުލާން ކުރާ ދުވަހުން ފެށިގެން 2019 އޮކްޓޫބަރު 17 ވަނަ ދުވަހުގެ ހެނދުނު 10:00 ގެ ނިޔަލަށް ބަންދު ނޫން ކޮންމެ ދުވަހެއްގެ ހެނދުނު 8:00 އިން 16:00 އަށް އާސަންދަ ކުންފުނީގެ މައި އޮފީހުގައެވެ. ބިޑް ޑޮކިއުމެންޓުގެ އަގަކީ 500ރ (ފައްސަތޭކަ ރުފިޔާ) އެވެ. ބިޑް އާއި ގުޅޭ ގޮތުން މައުލޫމާތު ދިނުން އޮންނާނީ 2019 އޮކްޓޫބަރު 20 ވަނަ ދުވަހުގެ ހެނދުނު 10:00 ގައެވެ. މައުލޫމާތު ދިނުމުގެ ބައްދަލުވުމަށް ހާޒިރުމުގެ ފުރުސަތު ދެވޭނީ ބިޑް ޑޮކިއުމެންޓު ބައްލަވައިގަނެފައިވާ ފަރާތްތަކަށް އެކަންޏެވެ.\nއަންދާސީހިސާބު ހުށަހެޅުން އޮންނާނީ 2019 އޮކްޓޫބަރު 24 ވަނަ ދުވަހުގެ ހެނދުނު 10:00 ގައި ފެން ބިލްޑިންގގެ3ވަނަ ފަންގިފިލާގައި ހުންނަ މި ކުންފުނީގެ ކޮންފަރެންސް ރޫމްގައެވެ. އަންދާސީހިސާބު ހުށަހެޅުމަށް ކަނޑައެޅިފައިވާ ސުންގަޑިއަށްފަހު އަންދާސީހިސާބު ބަލައިނުގަނެވޭނެ ވާހަކަ ދެންނެވީމެވެ.\nއަންދާސީހިސާބު ހުށަހަޅާނީ ބިޑް ޑޮކިއުމެންޓު ގައި އިރުޝާދު ދެވިފައިވާ ގޮތަކަށެވެ.\nއީމެއިލް: [email protected] ވެބްސައިޓް: www.aasandha.mv ފޯން:3011418 ފެކްސް: 3013636\nސުންގަޑި: 20 އޮކްޓޫބަރު 2019 1000


India ge Boduvazeeru Modi Raajje Vadaigenfi\nރައީސް ސޯލިހްގެ ފުރަތަމަ 100 ދުވަހު ...\nދިވެހިރާއްޖެއަށް ކުރައްވާ ފުރަތަމަ ރަސްމީ ދަތުރުފުޅުގައި އިންޑިއާގެ ބޮޑުވަޒީރު ނަރެންދުރަ މޯދީ ރާއްޖެ ވަޑައިގަންނަވައިފިއެވެ.\nއިންޑިއާގެ ބޮޑުވަޒީރު ނަރެންދުރަ މޯދީ ރާއްޖެ ވަޑައިގަތީ، އިންތިޚާބީ ރައީސް އިބްރާހިމް މުހައްމަދު ސާލިހުއާއި އިންތިޚާބީ ނާއިބު ރައީސް ފައިސަލް ނަސީމް މަޤާމުގެ ހުވާ ކުރެއްވުމުގެ ރަސްމިއްޔާތުގައި ބައިވެރިވެވަޑައިގަތުމަށެވެ.\nރާއްޖެއަށް ކުރައްވާ ފުރަތަމަ ދަތުރުފުޅުގައި އިންޑިއާގެ ބޮޑުވަޒީރު ރާއްޖެ ވަޑައިގަތުމުން، ވެލާނާ އިންޓަނޭޝަނަލް އެއަރޕޯޓުން އެމަނިކުފާނަށް މަރުޚަބާ ދެންނެވީ ރައްޔިތުންގެ މަޖިލީހުގެ ރައީސް ގާސިމް އިބްރާހިމްއާއި އިންޑިއާއިން ރާއްޖެއަށް ކަނޑައަޅުއްވާފައި ހުންނަވާ ސަފީރު އަކިލޭޝް މިސްރާއެވެ.\nރާއްޖެއަށް ކުރައްވާ ދަތުރުފުޅާ ގޮތުން މޯދީ ވިދާޅުވީ، މިދަތުރުފުޅާއެކު ރާއްޖެއާއި އިންޑިއާދެމެދު އޮންނަ ޒަމާންވީ ގާތް ގުޅުން އިތުރު ހަރުފަތްތަކަށް ގެންދިއުމުގެ އައު ޒަމާނެއް ފެށިގެންދާނެކަމަށެވެ. އަދި ރާއްޖެއަށް ތަރައްޤީ ގެނެސްދެއްވުމުގައި އެކި ދާއިރާތަކުން އެހީތެރިކަން ފޯރުކޮށްދިނުމަށް ތައްޔާރަށް ހުންނެވިކަމަށްވެސް މޯދީ ވިދާޅުވިއެވެ.\nރާއްޖެއާއެކު އޮންނަ ގުޅުން އިތުރަށް ބަދަހިކޮށް، ރާއްޖޭގެ ތަރައްޤީއަށް އިންޑިއާއިން އެހީތެރިވެދޭނޭކަމަށް މޯދީ ވިދާޅުވެފައި މިވަނީ، ނިމިގެންދިޔަ ރައީސް ޔާމީންގެ ސަރުކާރުގައި އިންޑިއާއާއި ރާއްޖޭގެ ގުޅުން ވަރަށް ބޮޑަށް ގޯސްވެފައިވަނިކޮށެވެ.\nހުޅުދޫގެ ރަށްޔިތުންނަށް ޝުކުރީ ޝުކުރު އަދާކުރައްވައިފި\nޝުކުރީގެ ކައުންސިލްގެ ދައުރުގައި ހުޅުދޫ ރަށްޔިތުންގެ ފަރާތުން ލިބުނު އެއްބާރުލުން ފާހަގަކޮށް ހުޅުދޫ ރަށްޔިތުންނަށް ޝުކުރީ ޝުކުރު އަދާކުރައްވައިފިއެވެ. ...\nރަށްޔިތުންގެ މަޖިލިހުން ފާސްނުވެ ހުރި ބައެއް ބިލްތައް ފާސްކުރުމަށް ދައުރުން ބޭރުން މަޖިލިހުގެ ޖަލްސާއެއް ބޭއްވުމަށް ސަރުކާރުގެ ކޯލިޝަންގައި ...


BREAKING: Raajjeygai Bali Meehun Admit Kuraa Thanthan Furidhaane Kamuge Inzaaru Dheefi - Vaguthu\nރާއްޖޭގައި ބަލި މީހުން އެޑްމިޓް ކުރާ ތަންތަން ފުރިދާނެ ކަމުގެ އިންޒާރު ދީފި\nރާއްޖޭގައި ބަލި މީހުން އެޑްމިޓް ކުރާ ތަންތަން ފުރިދާނެ ކަމުގެ އިންޒާރު ޕަބްލިކް ހެލްތު ސްޕެޝަލިސްޓް ޑރ. ޝީނާ މޫސާ ދެއްވައިފިއެެވެ.\nމިހާރު ކުރިއަށްގެންދާ ނޫސްވެރިންގެ ބައްދަލުވުމުގައި ޑރ. ޝީނާ ވިދާޅުވީ، މިހާރު ހޮސްޕިޓަލްތަކުގައި އެނދުމަތިކުރަން ޖެހޭ މީހުންގެެ އަދަދު ވަރަށް ބޮޑަށް އިތުރުވަމުން އަންނަކަަމަށެވެ. މި ބަލީގެ ދެވަނަ ރާޅު ނަގައިގެން އައި އިރު ރާއްޖޭގައި މި ބަލި ޖެހިގެން މީހުން އެނދުމަތިކުރާ މިންވަރަށްވުރެ ގާތްގަނޑަކަށް ދެގުނަ މީހުން އެނދުމަތިކުރަން ޖެހޭ ކަމަށް އޭނާ ވިދާޅުވެއެވެ.\nއޭނާ ވިދާޅުވީ، މި ބައްޔާއި ގުޅިގެން މީހުން ފިޔަވަޅު އަޅަން ނަގާ ވަގުތާއި، އަޅާ ފިޔަވަޅު ދައްވަމުން އަންނަ ވަރަކަށް އެެނދުމަތިކުރަން ޖެހޭ މީހުންގެ އަދަދު ވެެސް އަންނާނީ އިތުރުވަމުން ކަމަށެެވެ.\n"މިސާލަކަށް ކޮންޓެކްޓް ޓްރޭސިން ހަދަން. ކޮންޓެެކްޓް ޓްރޭސިން ހަދާ އަޅުގަނޑުމެންނަށް ނުނިމިއްޖިއްޔާމު އައިޑެންޓިފައި ނުކުރެވި ތިބޭ މީހުންގެ ފަރާތުން އަނެއްކާވެސް މި ބަލި ފެތުރިގެން ދާނެ އެހެން މީހުންނަށް" ޑރ. ޝީނާ ވިދާޅުވިއެވެ.\nއޭނާ ވިދާޅުވީ، މި ބަލި މިހާރު ފެތުރޭ މިންވަރު އަދި އެނދުމަތިކުރަން ޖެހޭ މީހުންގެ އަދަދަށް ބަލާއިރު، މިހާރުގެ ސްޕީޑުގައި ބަލި ފެތުރެމުން އަންނަ ނަމަ ހޮސްޕިޓަލްތަކުގައި ހިދުމަތް ދޭން ތިބޭ މީހުން މަދުވެ އެނދުތައް ފުރުމުގެ ފުރުސަތު ވަރަށް ބޮޑު ކަމަށެވެ. އަދި ފަރުވާދޭން ތިބޭ މީހުންގެ އަދަދު ހުންނާނީ އެއްވަރަކަށް ކަމަށާއި، އެ އަދަދު އިތުރު ނުވާނަމަ އެއީވެސް ވިސްނުުން މުހިިންމު ކަމެއް ކަމަށް އޭނާ ވިދާޅުވިއެވެ.\nމި ބަލި ފެތުރޭ މިންވަރު ވަރަށް ބިޮޑަށް ްއިތުރުވަމުން އަންނަކަމަށާއި، މިހާ ހަލުވިމިނުގައި ބަލި ފެތުރެން ފަށާފައި ވަނީ އިނގިރޭސިވިލާތުގައި ފެތުރެން ފެށި މި ބަލީގެ ވޭރިއަންޓުގެ ސަބަބުން އަދި، އެޅިފައިވާ ފިޔަވަޅުތައް ދަށްވުމުން ކަމަށެެވެ.\nއަދި ވޭރިއަންޓު އުޅޭ ކަމުގައިވާނަމަ ބަލި ބާރަށް ފެތުރެމުން އަންނާނެ ކަމަށް އޭނާ ވިދާޅުވިއެވެ. ޝީނާ އިތުރަށް ވިދާޅުވީ ހުރިހާ ފަރާތްތަަކަކުންވެސް މިބަލިމަޑުކަމުން ރައްކާތެރިވާން މަސައްކަތް ކުރާނަމަ ކުރިން ބަލި ފެތުރެމުން ދިޔަ "ލޯ ލެވެލް" އަށް އަނެއްކާވެސް ދެވޭނެ ކަމަށެވެެ.\nފެބުރުއަރީ 2, 2021 18:22\nސާބަސް! އެންމެން ބިރުގަންނަވާ! އޭރުން އަވަހަށް އިންޑިޔާ ވެކްސިން ޓެސްޓްކުރެވޭނީ!\nފެބުރުއަރީ 2, 2021 18:59\nއަޅަމެން އެންމެންނަށް ރައްކާތެރިކަން ދެއްވާށި .\nފެބުރުއަރީ 2, 2021 20:50\nފެބުރުއަރީ 2, 2021 19:58\nދެ ން ދައުލަތު ން ބިލިއަ ނުނ ން ހަރަދުކުރީ ކޮ ންކަމަކައްތަ ޖީބައް އަޅަ ންތަ ނޫ ނީ ބައިކުދި ން ނައް ބަހަ ންތަ ކިހާބޮޑު ބަލާއެއް\nފެބުރުއަރީ 2, 2021 21:37\nކޮރޯނާ ފެށިގެން އައިއިރު ބުނި ތިމަންނަމެން މިތިބީ ތައްޔާރަށޭ، މިހާރު ކީހާޅެން ފަރިއްސަވެ ނިމިއްޖެ، ބޮޑުންގެ ޖީބު ބޮޑުވެ ރައްޔިތުން ހަނާވެ ނިމިއްޖެ، މާތްﷲ އަޅަމެން މިކަމުން ސަލާމަތްކުރައްވާށި!\nފެބުރުއަރީ 2, 2021 23:17\nކުރިންވެސް6ކަފަހަރު ޓިނުޖެހީމާ ފެސިލިޓީތަކުން ވާރޭ ހިޔާނުވިސް ލާރި ލިބުނެއްނު. އަނެއް ކާ ހައެއް ކަތަން ގޮތެއް ހަދާލާފަ ލާރި ގަނޑެއް ބަނޑުއަޅާލާނެ ގޮތެއް ހޯދަނީދޯ.\nފެބުރުއަރީ 3, 2021 12:24\nމިކަން މިހިސާބަށް ދިޔާއީ ކޮންބައެއްގެ ސަބަބުންތޯ ބަލާނެ ބަޔަކު ނެތިތޯ!